
1. HEPATITA C: 
EPIDEMIA TĂCUTĂ 


ascunsă, tăcută, lipsită de simptome ani la rând, descoperită întâm- 
E Cinci sute de milioane de oameni de pe întreaga planetă sunt 
afectați. Este vorba de infecția cu virusul hepatitei C (HCV). 

În lumea industrializată, virusul este descoperit, de obicei, astfel: o 
persoană merge la doctor pentru o consultație de rutină, plângându-se 
de oboseală sau pentru a solicita o asigurare medicală. Se face un test de 
sânge obișnuit. „Îmi pare rău“, spune medicul sau compania de asigurări, 
„însă testul este pozitiv pentru hepatita C.“ Compania de asigurări poate 
respinge solicitarea, iar medicul, în funcţie de gradul de instruire, face, de 
obicei, unul dintre următoarele două lucruri. 

Dacă medicul remarcă unele dintre problemele pe care le poate provoca 
o infecţie avansată cu HCV, vestea pe care o transmite pacientului este, de 
obicei, proastă. Va sugera terapia cu interferon, dacă nivelurile de enzime 
din ficat nu sunt prea ridicate și dacă pacientul nu are ciroză. Dacă medicul 
ştie puţin despre boală, o va cataloga drept „nu e cine știe ce“ De obicei, 
pacientul află, mulți ani mai târziu, pe măsură ce simptomele devin tot mai 
neplăcute, că, de fapt, are motive de îngrijorare. 

Hepatita C este o boală gravă și fără vindecare. După cum avertizează 
Robert Goldstein, de la Centrul Medical al Universităţii Baylor, „epidemia 
de SIDA va fi un fleac pe lângă hepatita C“ 


INFECȚIA ȘI BOALA PROVOCATE DE HCV 


În cele mai multe cazuri, hepatita C este transmisă prin sânge, iar virusul, 
foarte probabil, pătrunde în organism prin sângele contaminat după o rană 
sau printr-o injecție. Spre deosebire de HIV, HCV este rezistent. Nimeni 

nu știe cât poate supravieţui în urmele microscopice de sânge uscat; după 
3 luni, este încă activ și infecțios. Din fericire, infecția de la persoană la 
persoană, chiar prin contact sexual, este extrem de rară (doar 2% dintre 
infecţii sunt declanșate în acest mod). Mai îngrijorător este faptul că, pentru 
10 până la 20% dintre persoanele cu această boală, modul de contaminare 
nu poate fi determinat. Cercetările recente indică faptul că virusul HCV 
poate să trăiască și să se reproducă în țânțari (la fel ca alte rude virale ale 
HCV, cum ar fi virusul febrei galbene). Acest lucru crește posibilitatea 
reală ca virusul HCV să fie transmis prin mușcăturile de ţânțar. 


Perioada de incubație 
Perioada de incubație a HCV, înainte de apariţia simptomelor, poate 
ajunge până la 50 de ani, însă media este între 15 şi 25 de ani. Dacă boala 
este netratată, prognoza poate fi sumbră. 70% dintre persoanele infectate 
dezvoltă un tip de boală cronică a ficatului, 15% fac ciroză hepatică și 5% 
mor. Doar între 10 și 15% par să rămână neafectaţi de boală. Infecția cu 
HCV reprezintă acum cauza principală a transplanturilor de ficat în SUA. 
Se estimează că 2% din populaţia țărilor industrializate este infectată: 
acest procent include 5 până la 6 milioane de persoane în SUA și aproximativ 
1,2 milioane de persoane în Marea Britanie. Incidenţa infecţiei în alte părţi 
ale lumii este mult mai ridicată — până la 10% dintre locuitorii Chinei, 
Indiei şi Africii. Dintre cele 5 până la 6 milioane de persoane infectate din 
SUA, doar 1 milion au fost diagnosticate. Anual sunt descoperite între 
150 000 şi 170 000 de cazuri noi, înregistrându-se între 8 000 și 10 000 
de decese. Infecția cu HCV este cauza cea mai întâlnită a bolilor de ficat, a 
cirozei şi cancerului la ficat, în lumea occidentală. 


Tratamentul convenţional 

Tratamentul medical convenţional pentru hepatita C se concentrează 
pe utilizarea interferonului (un stimulent al imunităţii) și a ribavirinei 
(medicament antiviral). Acest tratament poate fi destul de costisitor, uneori 
are efecte adverse grave și este doar parţial eficient. Doar aproximativ 
jumătate dintre persoanele cu hepatită C se potrivesc profilului necesar 
tratamentului și primesc interferon. Dintre acestea, la aproximativ 
jumătate, virusul dispare după un an de tratament. Din acest grup, la 
jumătate, virusul reapare după întreruperea terapiei cu interferon. Rata 
de eficacitate este de aproximativ 15%. Dacă interferonul este combinat 
cu ribavirină, aceste procente se dublează la pacienţii care se potrivesc 
profilului necesar pentru tratament, până la o eficiență de aproximativ 

35%. Ribavirina (600 mg pe cale orală, zilnic) administrată singură 
timp de 12 luni reduce nivelurile de alanină aminotransferază (cu toate 
că aceste niveluri cresc din nou după încetarea tratamentului), însă nu 
afectează nivelurile virale din sânge. Cercetătorii consideră că „în mod cert, 
ribavirina nu are efect antiviral“ asupra HCV. Însă, interferonul în asociere 
cu ribavirină pare să aibă un efect sinergic. Interferonul sau interferon plus 
ribavirină este tratamentul indicat, de obicei, pentru pacienţii cu niveluri 
scăzute de enzime ale ficatului și care nu prezintă semne de ciroză. 

Efectul advers cel mai întâlnit al interferonului (pentru aproximativ 
80% dintre pacienţi) este asemănător unei gripe moderate — pe parcursul 
întregului an de tratament. De asemenea, mai pot apărea diareea și 
depresia. Efectul advers principal al ribavirinei este hemoliza (distrugerea 
globulelor roșii). Tratamentul este destul de costisitor dacă nu este acoperit 
de asigurare, ajungând la suma de 10 000 de dolari pe an sau chiar mai 
mult. Şi, din nou, este eficient doar pentru aproximativ o treime dintre 
cei tratați. Mai mult, atât interferonul, cât și ribavirina sunt concepute să 
acţioneze doar asupra virusului; nu fac nimic pentru a trata deteriorarea 
ficatului sau alte efecte ale bolii asupra sistemului. Pentru majoritatea 
persoanelor, pentru cele care nu au asigurare, pentru cele care nu au acces 
la terapia cu interferon-—ribavirină și pentru cele la care terapia nu are efect, 
nu mai există alte opţiuni medicale. 


VIRUSUL HEPATITEI C 


HCV este un virus remarcabil. (Știu pentru că îl am.) Este unul dintre cele 
mai mici virusuri cunoscute. Prin comparaţie, virusul variolei este unul 
dintre cele mai mari; poate fi văzut la microscop, cu toate că, și prin cele 
mai bune lentile, rămâne doar un punct micuţ. 

Cu puţină imaginaţie, putem spune că variola arată ca o cărămidă 
grosolană și aproape pătrată. (Unii cercetători chiar descriu virusul așa.) 
lar dacă aţi lua trei milioane de virusuri de variolă și le-aţi întinde ca pe 
cărămizile de pe pardoseala unei curţi interioare, aceștia ar acoperi doar 
punctul de la finalul acestei propoziţii. Astfel, dacă o cărămidă de variolă 
ar fi de dimensiunea unei cărămizi adevărate, atunci virusul răcelii ar fi o 
afină așezată deasupra. HCV are o treime din dimensiunea acestei afine, 
având aproximativ 30 până la 35 nanometri (miimi dintr-o milionime 
dintr-un metru). Această dimensiune incredibil de mică a făcut ca HCV să 
fie foarte greu de studiat. Abia acum începe să fie înţeles. 

Descoperirea HCV 

Hepatita înseamnă, pur și simplu, „inflamarea ficatului“ Este vorba de o 
combinaţie de două cuvinte: „hepato“ de la termenul grecesc Pepazikos, 
care înseamnă „ficat“ și „-itis“, care înseamnă „inflamare a“. Multe lucruri 
pot provoca inflamarea ficatului: virusuri, bacterii, substanțe chimice, 
alcool şi traumatisme. Se pot crea confuzii, mai ales când este vorba de 
tipurile de hepatită (notate de la A la G). Aceste boli par a fi înrudite, însă 
nu sunt. Structura și natura virusurilor care le provoacă sunt foarte diferite. 
Aceste virusuri sunt destul de noi pentru știință: virusul hepatitei B (HBV) 
a fost izolat în 1965, HAV în 1973. HCV a avut nevoie de ceva mai mult 
timp pentru a fi izolat. 

Cercetătorii japonezi au observat, încă din anii 1970, că un agent 
patogen necunoscut provoca o boală gravă de ficat. Problemele ficatului 
nu puteau fi atribuite virusurilor A sau B. Când a devenit evident că 
era implicat alt agent patogen, textele medicale au început să numească 
această nouă afecțiune drept hepatită „non-A, non-B“ Virusul specific a 
fost izolat abia în 1989; curând după aceea i-a fost realizată harta genetică 
de către cercetătorii din SUA. În 1991, fusese creat deja un test pentru 
determinarea prezenţei anticorpilor HCV (din sângele unor aborigeni 
australieni care, din păcate, nu au primit vreodată o remuneraţie pentru 
contribuţia lor), permiţând astfel ca mostre de sânge din toată lumea să fie 
testate pentru a descoperi prezenţa virusului. Până atunci nu existase nici 
o metodă de a determina dacă rezervele de sânge folosite pentru transfuzii 
erau contaminate. Și multe erau. 

Răspândirea prin sânge infectat 

Răspândirea virusului a cunoscut o explozie în timpul celui de-al Doilea 
Război Mondial, când transfuziile de sânge deveniseră un lucru obişnuit. 
Rezerve de sânge asiatic, african, american şi european au fost amestecate 
necontrolat, în timpul și imediat după război, pe măsură ce medicina 
s-a tehnologizat în aceste zone, pentru tratarea răniților și populațiilor 
dezrădăcinate. Acest lucru a dus la răspândirea extensivă a virusului în 
rândul populaţiei umane de pe tot globul (anii 1940 — Primul Val). Când 
soldaţii şi refugiații s-au întors acasă, folosirea pe scară largă a vaccinurilor, 
a acelor, a transfuziilor de sânge și diverselor proceduri chirurgicale (de 
la consultaţii stomatologice, la operaţii de cezariană) a contribuit la 
răspândirea virusului în rândul populaţiei la nivel naţional (anii 1950 și 
1960 — al Doilea Val). Folosirea drogurilor intravenoase, utilizarea comună 
a acelor și băncile de sânge contaminat (unii dependenți își vând sângele 
săptămânal, pentru a face rost de bani pentru droguri) a dus la o răspândire 
şi mai mare a virusului (anii 1970 şi 1980 — al Treilea Val). 

Întrucât HCV este un virus relativ benign și cu acţiune lentă, în efectele 
sale inițiale asupra organismului (rareori determină simptome de boală 
acută sau de disconfort în momentul infectării), trece mult timp neobservat. 
Boala a fost recunoscută abia la sfârșitul anilor 1960 și la începutul anilor 
1970, când cei contaminaţi în timpul Primului Val au început să dea semne 
de afectare hepatică. Se estimează că 12% din populaţia lumii, sau 500 de 
milioane de persoane, sunt infectate astăzi cu HCV. Prin comparaţie, HIV 
infectează 33 de milioane de oameni la nivel mondial. 


SĂ ÎNŢELEGEM VIRUSURILE 


Spre deosebire de bacterii, virusurile nu au nucleu și membrană celulară. 
Sunt cele mai simple forme de viaţă, din punct de vedere structural. Cu 
toate că există multe tipuri de virusuri, un virus este, în general, un lanț 
de ADN sau de ARN, înconjurat de un poliedru matematic elegant, 
denumit capsidă, a cărei formă este specifică pentru fiecare virus. Capsida 
este, la rândul ei, înconjurată de unul sau de mai multe învelișuri proteice. 
Suprafața învelișului proteic al virusului este prevăzută cu receptori. Acești 
receptori sunt, de fapt, organe senzoriale care dau informaţii virusului 
despre mediul înconjurător și care sunt concepute pentru a ajuta virusul să 
găsească acele tipuri de celule în care poate trăi. 

Clasificări ale virusurilor 

Virusurile sunt clasificate după mai multe criterii: în funcţie de mărime 
sau formă, de prezenţa sau absenţa unei capsule înconjurătoare (nu toate 
virusurile au așa ceva), dacă sunt bazate pe ADN sau ARN (şi, de aici, 
dacă sunt simple sau duble, cu polaritate pozitivă sau negativă), după tipul 
de structură a proteinei și după modul de replicare. Virusurile ADN sunt 
destul de stabile, pentru că au un mecanism de tip „copiere-verificare“ pe 
care virusurile ARN nu îl au. Aceasta înseamnă că atunci când un virus 
ADN se replică în interiorul unei celule „împrumutate“, acesta utilizează 
o buclă de feedback biologic pentru a se asigura că acele copii ale sale 

sunt cât mai corecte. Prin contrast, dintr-un virus ARN lipsește structura 
genetică ce i-ar permite să facă acest lucru. Acesta tinde să se multiplice în 
numeroase copii care sunt diferite, uneori chiar foarte mult, de original. 
Tot mai multe dovezi sugerează faptul că unele dintre aceste diferenţe sunt 
iniţiate intenţionat de virusurile ARN pentru a-și mări variaţia genetică şi, 
astfel, posibilitatea de supravieţuire. 

Astfel, cu toate că, de obicei, se poate crea un vaccin pentru un virus 
ADN, poate fi dificilă crearea unuia pentru un virus ARN. Acest lucru face 
şi ca virusurile ARN să fie foarte greu de tratat cu produce farmaceutice; 
la fel ca bacteriile, aceste virusuri încep să creeze soluţii la medicamentele 
sintetice, în momentul în care se confruntă cu ele. (Primele dovezi indică 
faptul că rata mutaţiilor HCV se accelerează ca răspuns la terapia cu 
interferon și ribavirină, așa cum se întâmplă în cazul bacteriilor tratate cu 
antibiotice.) Infecția cu un virus ARN precum HCV este, de fapt, destul 
de diferită de infecția cu un virus ADN. 

În timp ce virusurile ADN fac miliarde de copii identice, virusurile 
ARN fac miliarde de virusuri asemănătoare, însă nu identice. Seamănă 
cu un stup de albine — toate seamănă, însă sunt diferite. De fapt, e mai 
corect să ne gândim la o infecție ARN ca la o infecţie provocată de un „roi“ 
viral. Virusurile cele mai asemănătoare între ele sunt cele care mor atunci 
când se activează prima dată sistemul imunitar uman sau când se foloseşte 
un medicament care le poate recunoaște. Aceasta le lasă pe celelalte să 
se replice în voie, fără să fie ţinute sub control, iar virusurile se replică, 
într-adevăr, rapid (unele virusuri produc câte o generaţie nouă la fiecare 
minut), continuând să facă modificări subtile cu fiecare virus nou produs. 
HCV se multiplică foarte rapid. 

De asemenea, dovezile arată că atât virusurile ADN, cât și cele ARN, 
ca și bacteriile, își transmit informaţii între ele pentru a nu fi afectate de 
tratamentele medicale sau de sistemul imunitar. Virusurile asemănătoare 
vor împărți activ structuri genetice comune, care vor crea infecţii greu de 
tratat. De exemplu, virusul gripei comune își rearanjează structura genetică 
şi îşi inserează constant gene cu totul noi pentru a rămâne invizibil pentru 
sistemul imun uman. (Primeşte aceste secvenţe genetice noi de la păsările 
din Asia.) De aceea, este nevoie, în fiecare an, de un vaccin nou pentru 


gripă. 
Cum se produce infectia 


Când nu se află într-o celulă vie, virusurile intră într-o stare de hibernare. 
În această stare de latenţă, se mișcă ajutate de curenţi de aer sau în apă 

sau, pur și simplu, rămân în stare latentă pe sol până intră în contact cu 
o formă de viaţă care conţine celulele necesare pentru a le trezi din somn. 
Atunci, prima grijă a unui virus este să pătrundă în organismul-gazdă nou, 
să treacă de mecanismele de protecţie ale acestuia și să găsească | celula-gaz- 
dă corespunzătoare. În prezent, mulți cercetători consideră că virusurile 
folosesc ceea ce ei numesc inteligenţă genomică (la fel ca bacteriile) pentru 
a rezolva problemele pe care le întâmpină; practic, încep să experimenteze 
combinaţii noi de gene. În unele cazuri, chiar și-au proiectat structura ge- 
netică astfel încât să faciliteze pătrunderea în organisme-gazdă noi. 

Odată ajuns într-un organism-gazdă nou, un virus, prin intermediul 
receptorilor din învelișul său proteic, începe să caute celule în care să poată 
trăi. Uneori, pur și simplu, circulă în fluidele interne ale organismului nou 
până când intră din întâmplare în contact cu celulele pe care le caută. Însă, 
în multe cazuri, un virus foloseşte propriul sistem imunitar al organismu- 
lui, deoarece acele celule pe care le caută sunt parte a aceluiași sistem imu- 
nitar. Acesta este cazul HIV, care consideră limfocitele CD4 T celula-gazdă 
perfectă; virusul Epstein-Barr, care are o afinitate pentru celulele B umane; 

sau chiar HCV, care are afinitate pentru celulele din ficat (hepatocite), 
pentru limfocite și monocite. 

Îndată ce o celulă potrivită intră în contact cu virusul, virusul se prinde 
de aceasta. Receptorii de pe suprafața virusului păcălesc celula, făcând-o să 
creadă că virusul este o proteină compatibilă care s-a atașat și, astfel, celula 
îi permite virusului să intre. Îndată ce are loc acest lucru, virusul își îndepăr- 
tează învelișul proteic și începe să preia controlul asupa celulei. (Uneori, așa 
cum se întâmplă cu HIV, chiar se inserează în structura ADN-ului celulei- 
gazdă, de unde este foarte dificil să fie îndepărtat.) Celula se umple de virus, 
se umflă și se sparge. Când ies din celula moartă, virusurile preiau părți din 
membrana celulară și își formează noi învelișuri proteice virale cu receptori 
pentru celulele-gazdă noi. 

Astfel, începe vechea bătălie: să aflăm cine este mai în formă — sistemul 
imunitar al organismului sau virusul care se replică. Dacă virusul este foar- 
te puternic sau dacă sistemul imunitar este compromis în vreun fel, de cele 
mai multe ori, boala este inevitabilă. 


PRIVIRE DE DETALIU ASUPRA HCV 


Märit, HCV seamănă foarte mult cu o minge de fotbal. Această „minge 
de fotbal“ este capsida, învelișul protector al virusului. Ea este înconjurată 
de două învelișuri proteice. În interior, ţinută la adăpost de pericolele exte- 
rioare, se află secvenţa de ARN alcătuită dintr-un singur lanţ, de polaritate 
pozitivă, virusul HCV însuși. Odată intrat în celula-gazdă potrivită, acest 
lanţ de ARN merge imediat la ribozomi sau la centrele de producţie ale 
celulei și preia controlul. 


Producerea unui „roi viral“ 

Pentru că ADN-ul este atât de mare, acesta stă în nucleul celulelor noastre. 
Produce lanțuri mici de gene ARN, codate pentru anumite activități de 
producţie, și le trimite către ribozomi. Atunci când ribozomii întâlnesc 
ARN-ul HCV, cred că este vorba de un mesaj de la propriul ADN al ce- 
lulei. Mesajul pe care îl primește ribozomul este „fă o mulţime de copii 
ale acestei secvențe genetice“ Din păcate pentru celulă, secvenţa genetică 
este ARN de HCV. Pe măsură ce se realizează aceste copii, au loc schim- 
bări ușoare în secțiunea secvenței de ARN care conţine instrucţiuni pen- 
tru crearea învelișului proteic și a capsidei care înconjoară virusul. Aceasta 
înseamnă că atunci când noile virusuri părăsesc celula, acestea vor fi ușor 

diferite de virusul-mamă. O diversitate virală este prezentă acum în orga- 
nism. 


Cum se instalează în celule 

În timp ce se creează diversitatea virală, ribozomii celulei au fost instruiți 
şi pentru a crea o proteină specială, care merge imediat în nucleul celulei 
pentru a se asigura că celula nu se sinucide. În mod normal, atunci când 
celulele sunt infectate de virusuri, acestea încep imediat să se autodistrugă, 
printr-un proces denumit apoptoză. În timpul apoptozei, celula eliberează 
un tip de interferon care le instruiește pe toate celelalte celule din zonă 
să moară la rândul lor (şi, de asemenea, instruiește sistemul imunitar să 
devină mai activ) pentru a elimina celulele-gazdă utilizabile din apropierea 
virusului. Multe virusuri, printre care și HCV, au dezvoltat tehnici pentru 
a interveni în procesul de apoptoză. Una dintre acestea implică abilitatea 
proteinei de a menţine celula vie. Acest lucru permite HCV să se răspân- 
dească prin corp în sânge, sistemul limfatic, ficat și în lichidul cefalorahi- 
dian. În acest moment, este deja parte din sistem, iar persoana are infecție 
cronică cu HCV. Atunci când se întâmplă acest lucru, chiar dacă virusul 

este eliminat din sânge, el rămâne, de obicei, în alte părți ale corpului. Noi 
cercetări au arătat că HCV poate fi prezent și în măduva osoasă, în mono- 
citele din rinichi, în limfocitele B și în granulocite. 


ARBORELE GENEALOGIC AL HCV 


Datorită structurii sale genetice, HCV este considerat membru al familiei 
Flaviviridae, care, în prezent, mai include flavivirusuri, carmovirusuri, pes- 
tivirusuri şi hepacivirusuri (HCV aparţine acestui grup). Prin comparaţie, 
virusul hepatitei A este un picornavirus, diferit de HCV din punctul de 
vedere al structurii sale genetice. 

Printre flavivirusuri se numără encefalita, purtată de căpușe, virusul 
denga serotip 4, virusul febrei galbene (care infectează tot ficatul și pro- 
voacă îngălbenirea pielii și a ochilor, fenomen care poartă numele de icter) 
şi virusul Nilului de Vest, care a afectat recent New Yorkul (vezi Epilog). 
Carmovirusurile infectează anumite plante: garoafele, napii, porumbul, 
orzul, trifoiul roșu, castraveții și roşiile. Pestivirusurile includ diareea viro- 
tică bovină și virusul febrei porcine. 

Pentru că HCV seamănă atât cu virusurile care infectează animalele, cât 
şi cu cele care infectează plantele (conţine secvenţe genetice din ambele), 
mulți cercetători consideră că HCV este o verigă evolutivă între virusurile 
plantelor și cele ale animalelor. Astfel, ar fi unul dintre primele virusuri 
identificate care au material genetic comun de la plante și de la animale 
(vezi Epilog). Pentru că HCV a fost identificat atât de recent — cu vreo 
zece ani în urmă — gazda sa iniţială nu a fost identificată încă. HCV a fost 
descoperit doar la oameni și la cimpanzeii infectați intenţionat. 


Tulpini principale 

La fel ca în cazul multor altor virusuri, se pare că structura genetică prima- 
ră a HCV prezintă mici modificări în funcţie de zona geografică din care 
provine. Au fost localizate șase tipuri principale și 60 de subtipuri. Dintre 
acestea, cel mai agresiv pare să fie tipul 1, subtipul b (tipul 1b). Acest tip 
răspunde cel mai puţin la interferon şi ribavirină. Este tipul cel mai întâlnit 
în SUA, Japonia și Europa. 

În general, tipul 1 (şi subtipurile sale corespunzătoare) predomină în 
cele două Americi, Europa, India, Australia și Rusia; se întâlnește aproa- 
pe oriunde. Tipul 2 este predominant în Italia și comun în China, Ja- 
ponia, Taiwan și Indonezia, iar tipul 3 este predominant în Thailanda și 
comun în Marea Britanie, Australia, Suedia, India și Brazilia. Tipul 4 este 


17 


STEPHEN HARROD BUHNER 


predominant în vestul Africii și comun în Orientul Mijlociu. Tipul 5 este 
predominant în Africa de Sud, iar tipul 6 este predominant în Hong Kong 
şi Macao și comun în Vietnam. Cu toate că există posibilitatea de a testa o 
persoană pentru un anumit tip de HCV, acest test este realizat foarte rar, 
din cauza costurilor. 


Pe urmele virusului 

Pe măsură ce au început să înțeleagă virusul și să îi urmărească tiparele 
de dezvoltare, cercetătorii au descoperit ce grad de abatere genetică are 
loc în timpul replicării, adică gradul în care diferă virusul de virusul-ma- 
mă atunci când se replică. Apoi au folosit proiecția matematică pentru a 
estima de cât de mult timp au nevoie tipurile principale de HCV pentru 
a forma un virus părinte original și din ce parte a lumii a intrat, pentru 
prima dată, în organismul uman. 

După abaterea genetică se pare că HCV a întâlnit specia umană cu 
aproximativ 200 de ani în urmă, în Extremul Orient. De la acea întâlnire 
iniţială, a fost dus în Africa de Vest, India și sud-estul Asiei, unde astăzi 
există cea mai mare diversitate de subtipuri de HCV. Cu toate că aceste in- 
formaţii pot fi detaliate şi mai mult, pe măsură ce apar noi date, imaginea 
actuală are logică. Anii 1790 au reprezentat o perioadă a descoperirilor. Au 
avut loc călătorii importante pe distanțe lungi între continente, iar după 
pătrunderea iniţială a HCV în organismul uman, virusul a putut fi apoi 
transportat cu ușurință pe rutele comerciale, la fel cum se întâmplase în 
trecut cu ciuma bubonică (declanșată de bacteria Yersinia pestis, prezentă 
la purici și răspândită de rozătoarele infestate cu purici) și cu alte boli. Şi, 
la fel ca în cazul infecţiei cu Y. pestis, răspândirea HCV a atins proporţiile 
infestării cu ciumă în cei 200 de ani în care virusul a interacţionat cu specia 
umană. Este una dintre cele mai răspândite boli grave de pe planetă. 

2. HEPATITA C, FICATUL 
ŞI SISTEMUL IMUNITAR 


e măsură ce hepatita C avansează, aceasta începe să distrugă ecosiste- 

mul echilibrat al corpului uman. Pentru că celulele hepatice și celulele 
imunitare sunt celulele-gazdă principale, acestea sunt cele care au cel mai 
mult de suferit din cauza prezenţei virusului. Când tot mai multe celule 
hepatice sunt distruse, ficatul însuși începe să nu mai funcţioneze cores- 
punzător. Acest lucru duce la numeroase probleme asociate cu hepatita C. 

Ficatul are o mulțime de funcţii complexe pentru a ne menţine sănă- 
toși. Transformă alimentele în energie, dezactivează substanţele toxice pe 
care le respirăm și le mâncăm, absoarbe și procesează grăsimile și vitami- 
nele și creează mulţi hormoni, enzime, aminoacizi și proteine esenţiale 
pentru sănătate. Una dintre funcţiile sale principale este să curețe sângele 
de toxine; în esenţă, este un tip de filtru prin care trec 1,2 litri de sânge pe 
minut. Cu cât ficatul funcţionează mai eficient, cu atât mai multe toxine 
sunt procesate și ne simțim mai bine. Acest proces de filtrare face din ficat 
una dintre componentele esenţiale ale sistemului nostru imunitar. (La fel, 
HCV găseşte celule-gazdă în ficat: călătorind prin sânge ca parte a proce- 
sului normal de curățare al corpului.) 


FICATUL ȘI SISTEMUL IMUNITAR 


Celula progenitoare a tuturor celulelor imunitare, celula stem, este produ- 
să în măduva osoasă. Multe celule stem se transformă în monocite, care, la 
rândul lor, pot deveni macrofage, a căror principală activitate este să caute 
permanent prin corp și să „mănânce“ tot ceea ce consideră a fi toxic sau 
străin. Ficatul conţine o concentrație permanent mare de celule macrofage 
(acestea reprezintă aproximativ 10% din țesutul hepatic), denumite celu- 
le Kupffer. Aceste celule „mănâncă“ sau procesează toxinele și particulele 
străine care sunt aduse în ficat prin sânge, inclusiv virusurile. Însă virusu- 
rile sunt prea mici ca să poată fi „văzute“ de celulele Kupffer și, în general, 

nu pot fi „mâncate“ fără să fie întâi procesate de alte părți ale sistemului 
imunitar. 


Celulele imunitare 

Celulele stem se pot transforma într-o varietate largă de celule imunitare: 
eozinofile, neutrofile, bazofile, celule mast, monocite, macrofage, celule 
plasmatice, celule B și 11 tipuri diferite de celule T. Fiecare celulă imunita- 
ră are propria funcţie specializată. 

Celula T înseamnă, de fapt, „celulă timus“ pentru că celulele stem sunt 
procesate în glanda timus pentru a deveni celule T. Prin urmare, este esen- 
ţial să susţinem sănătatea timusului în cazul bolilor virale cronice, precum 
infecția cu HCV. (Totodată, cercetătorii au arătat că persoanele care au un 
număr mai ridicat dintr-un anumit tip de celulă T [așa-numitele celule T 
ajutătoare sau CD4+] suferă de o deteriorare hepatică mult mai redusă 
din cauza HCV.) Celulele B funcţionează, în principal, pentru a produce 
anticorpi; celulele T au multe funcţii, cum ar fi eliberarea de interleukină-2 
(care stimulează producţia de celule T și care le spune celulelor B să încea- 
pă să producă anticorpi) și interferon-alfa (care accelerează și regularizează 
răspunsul celulelor imunitare în faţa invadatorului). 


Anticorpi 

Cu toate că macrofagele pot să întâlnească din întâmplare virusuri cu 
înveliș proteic și să le mănânce, aceste virusuri sunt dificil de detectat de 
macrofage. Astfel, sistemul imunitar produce anticorpi; mulți dintre aceș- 
tia sunt produși de celulele B. Anticorpii sunt structuri foarte mici de recu- 
noaștere (aproape ca virusurile) al căror scop este să încercuiască anumite 
structuri chimice. De fapt, alcătuiesc o cușcă în care prind virusul. Această 
cușcă și conţinutul ei (numit complex antigen-anticorp) este suficient de 
mare pentru a fi văzută și procesată de sistemul imunitar al corpului. Pe 
măsură ce sângele circulă prin ficat, celulele Kupffer consumă și procesează 
componentele complexelor antigen-anticorp. 


CE ESTE FICATUL? 


Din multe privinţe, ficatul este, pur și simplu, sânge transformat (conţine 
doar cu 4% mai puţin lichid decât sângele în sine); este rezervorul cel 
mai mare de sânge și cel mai cald organ al corpului. Este plasat în partea 
dreaptă, sub cutia toracică, şi, la adulți, cântărește 1-114 kg. Dacă ficatul 
nu este inflamat, doar un centimetru iese de sub cutia toracică. 

Ficatul este alcătuit din doi lobi principali (lobul drept și lobul stâng), 
) 

fiecare funcţionând independent. La rândul său, fiecare lob conţine până la 
50 000 de lobuli mici. Aceştia reprezintă unităţi funcţionale ale ficatului; 
fiecare are o venă, o arteră, un canal limfatic și un canal biliar. Ficatul este 
singurul organ din corp care se poate regenera. Chiar dacă este extirpat 
până la 75%, în interval de 2 sau 3 luni ficatul va reveni la forma și dimen- 
siunea iniţiale. 


Proces de filtrare 

Ficatul primește sânge oxigenat de la inimă, prin artera hepatică, însă pri- 
mește sânge „folosit“ prin vena portă. Vena portă transportă tot sângele 
din stomac, pancreas, splină și intestine (plin cu substanţe eliminate din 
hrană), iar acest sânge este filtrat în ficat, apoi se întoarce la inimă și la 
plămâni pentru reoxigenare. Părţile utilizabile sunt procesate ca energie, 
elemente constituente și substanţe nutritive esenţiale, iar toxinele sunt des- 
compuse în componente esenţiale și grupate pentru a fi eliminate. Vezica 
biliară și canalul coledoc colectează fierea de la miile de lobuli ai ficatului. 
Bila în exces este depozitată în vezica biliară și este eliberată după masă, 
pentru a putea ajuta la digestie. 


TOTUL DESPRE BILĂ 


Bila este compusă din săruri biliare, colesterol și pigmenți biliari (cu un 
strop de lecitină, mucină și carbonaţi alcalini); este foarte amară. Pentru 
a o produce, ficatul alege globule roșii bătrâne și le descompune în doi 
„pigmenţi“ sau componente: bilirubină şi biliverdină. Aceștia se combină 
cu o altă substanţă chimică pentru a deveni solubili în apă. Culorile pig- 
menţilor biliari sunt galben și verde. 


Pigmenti biliari 

Pigmenţii biliari dau fecalelor culoarea distinctă. Dacă sunt blocate cana- 
lele biliare, bila nu poate ajunge în intestine, iar fecalele au o culoare foarte 
deschisă și, în cazuri extreme, albă. În intestin, bilirubina se transformă 
în urobilinogen, care este reabsorbit și excretat prin rinichi, dând urinei 
culoarea galbenă specifică. Dacă bilirubina nu este eliminată din vezica 
biliară (sau dacă este produsă în cantitate prea mare ori ficatul este afectat, 
ca în cazul hepatitei), aceasta trece în sânge, ridicând nivelul de bilirubină 
din sânge. Astfel, se poate ajunge la icter (îngălbenirea pielii și ochilor) și 
la urină „de culoarea ceaiului“ Uneori, sărurile biliare sunt depozitate în 

piele, provocând mâncărimi (prurit); acesta este un simptom des întâlnit 


la hepatita C și la bolile de ficat. 


Săruri biliare 

Sărurile biliare sunt produse de ficat din colesterol și sunt folosite repetat. 
Sunt responsabile cu emulsifierea grăsimilor și a vitaminelor solubile în 
grăsime din intestine și cu aducerea acestora înapoi în ficat, pentru a fi 
procesate. De asemenea, dizolvă colesterolul pentru a-l păstra sub formă 
de soluţie ca să fie folosit de către organism. Dacă este produsă o cantitate 
insuficientă de săruri biliare, atunci colesterolul va începe să precipite în 
vezica biliară sub formă de pietre la bilă. În bolile de ficat și în infecția cu 
HCV, producţia de bilă este insuficientă, iar mișcarea bilei este foarte lentă. 
În cazul acestei afecţiuni, denumită colestază, nutrienţii esenţiali pentru a 
menţine corpul sănătos nu sunt preluaţi în soluţie în cantitatea necesară, 
iar nutrienţii care sunt preluaţi nu sunt transportaţi suficient de repede. 


ÎNȚELEGEREA CICLULUI DE FUNCȚIONARE A FI- 
CATULUI ȘI A PROVOCĂRILOR RIDICATE DE HCV 


Toate organele din corp și corpul însuși au tendinţa de a funcţiona în anu- 
mite cicluri periodice. De exemplu, undele cerebrale sunt foarte rapide, în 
timp ce ciclul menstrual este foarte lent. Un ciclu hepatic durează 24 de ore. 

Ficatul sintetizează substanțe chimice complexe și procesează cel mai 
bine toxinele atunci când producţia de bilă este cea mai scăzută și invers. 
Pentru că bila este necesară pentru procesarea hranei, organismul nostru 
produce o cantitate mare în timpul zilei, dar mai mică noaptea. (De ace- 
ea, o masă copioasă noaptea nu este indicată pentru organism; ficatul nu 

poate să îi facă față.) Producţia de bilă este cea mai ridicată la ora 9 di- 
mineața și cea mai scăzută la ora 9 seara. Seara târziu și noaptea, ficatul o 
converteşte în cealaltă funcţie a sa, aceea de a sintetiza substanţele chimice 
complexe şi de a procesa toxinele acumulate în timpul zilei. Acest proces 
atinge apogeul în jurul orei 9 seara și este cel mai scăzut la 9 dimineaţa. 

Persoanele cu boli hepatice sunt, de obicei, atât de sensibile î încât, atunci 
când acest ciclu debutează la ora 3 dimineața, se trezesc din somn. (În acest 
moment, ficatul începe să își încetinească sinteza și se pregăteşte pentru 
producţia de bilă; acest lucru se întâmplă din nou la ora 3 după-amiaza; 
de aici, sinteza începe să crească, iar producţia de bilă descrește.) Dacă 
persoanele cu boli hepatice se trezesc la ora 3 dimineaţa, sunt, de obicei, 
foarte depresive și, în ciuda oboselii generale pe care o provoacă infecția cu 
HCV, nu pot adormi din nou. Mintea începe să zburde, copleșită de gân- 
duri melancolice. (Melancolia a fost recunoscută din Antichitate drept un 
simptom al bolilor de ficat. Înseamnă „bilă neagră“ și provine parțial din 
incapacitatea ficatului de a sintetiza mulţi dintre hormonii necesari pentru 
o stare de spirit bună.) 

Este foarte important ca pacienţii care au infecţie cu HCV (şi alte boli 
de ficat) să îşi orienteze programul de somn (și să meargă la culcare la ora 9 
seara) și de tratament (luând plante medicinale și suplimente chiar înainte 
de a merge la culcare) după ritmul natural al ficatului, pentru a putea dor- 
mi, a reduce depresia și a ajuta ficatul să proceseze toxinele acumulate, să 
sintetizeze și să proceseze substanţele chimice necesare. Multe dintre aceste 
substanţe chimice sunt procesate din alimentele pe care le consumăm, de 
obicei, prin conversia proteinelor, a carbohidraţilor și a grăsimilor. 


Descompunerea proteinelor 
Carnea, peştele, oleaginoasele, produsele lactate (precum brânza, laptele), 
ouăle și anumite plante, cum ar fi leguminoasele și algele, sunt surse prin- 
cipale de proteine pentru regimul alimentar uman. Ficatul, prin acțiunea 
bilei în intestine, descompune proteinele în cei 22 de aminoacizi necesari 
pentru a întreţine celulele și țesuturile din corp. Zece dintre acești aminoa- 
cizi sunt „esenţiali“, ceea ce înseamnă că trebuie să vină din exteriorul cor- 
pului, și anume din hrană. Ceilalți aminoacizi sunt sintetizaţi, în principal 
de către ficat, din cei zece iniţiali. Acești aminoacizi reprezintă elementele 
constitutive ale corpului nostru și sunt folosiţi pentru a repara ADN-ul și 
țesutul celular deteriorat. 

Deteriorarea ficatului provocată de HCV îl împiedică să participe la 
sinteza proteinelor și să sintetizeze aminoacizii de care avem nevoie. Acest 
lucru are ca rezultat o deficiență de proteine și aminoacizi. Spre exemplu, 

albumina este generată din proteine de către ficat și, de obicei, este prezen- 
tă în cantități mari în sânge. Albumina contribuie la reglarea echilibrului 
de fluide din celule, împiedică mutaţiile celulare (și, astfel, contribuie la 
prevenirea cancerului), îndepărtează hormonii stresului, elimină reziduu- 
rile din țesuturile conjunctive; transportă vitamine, minerale și acizi grași 
prin corp; contribuie la funcţia generală a ficatului și contribuie la dezac- 
tivarea toxinelor chimice. Un nivel scăzut de albumină în sânge reprezintă 
un semn de boală hepatică. Infecția cu HCV și bolile ficatului împiedică 
sau încetinesc acest proces de conversie a proteinelor și produc, în esență, 
o formă de malnutriție. 


Conversia carbohidraţilor 

Zahărul şi amidonul sunt surse principale de carbohidrați în dieta noastră 
și sunt transformate în glucoză, care poate fi folosită mai ușor de către 
organism. Ficatul transformă excesul de glucoză în glicogen, depozitat în 
ficat şi mușchi și transformat din nou în glucoză, de câte ori este nevoie de 
mai multă energie. Unul dintre simptomele infecției cu HCV şi a bolilor 
de ficat este o cantitate fie prea mare, fie prea mică de zahăr în sânge (acest 
lucru duce la hiperglicemie sau la hipoglicemie). Alt semn este oboseala, 
provocată, în parte, de incapacitatea ficatului de a procesa eficient glucoza 
şi glicogenul. Atunci când aveţi nevoie de combustibil (glucoză), ficatul nu 
îl poate accesa suficient de repede și rămâneţi în pană, la propriu. 


Descompunerea grăsimilor 

Grăsimile sunt una dintre cele mai bune surse de energie disponibile. Un 
gram de grăsime furnizează nouă calorii de energie; carbohidraţii sau pro- 
teinele furnizează doar patru. Grăsimile sunt descompuse în ficat pentru a 
fi folosite sub formă de calorii de energie și sub forma unor tipuri specifice 
de grăsimi, cum ar fi colesterol și trigliceride. Ficatul şi organismul au ne- 
voie de acestea pentru a-și desfășura multe dintre funcţii. 

În timpul infecţiei cu HCV, LDL (lipoproteina cu densitate scăzută) — 
colesterolul „rău“ — tinde să se acumuleze în sistem, iar HDL (lipoproteina 
cu densitate ridicată) — colesterolul „bun“ — tinde să scadă. În general, 
nivelurile de colesterol seric din sânge tind să crească, ducând la un risc 
sporit de boli de inimă și de atac vascular. Nivelul altor grăsimi din sânge, 
cum ar fi trigliceridele, creşte şi el. 

Hepatita C şi alte afecţiuni hepatice pot provoca și depozite în ficat, 
o afecțiune denumită ficat gras sau steatoză, care poate duce la ciroză și 
produce multe dintre simptomele hepatitei. Dacă ficatul are probleme cu 


24 


REMEDII NATURISTE PENTRU HEPATITA C ȘI FICAT 


procesarea grăsimilor, oamenii încep de obicei să simtă o aversiune față 
de consumul de grăsimi de orice tip. Consumul de grăsimi în asemenea 
cazuri poate duce la o senzație caracteristică de greață, provocată de excesul 


de bilă. 


Hormoni și enzime 

Ficatul sintetizează permanent numeroși hormoni și enzime importante, 
acestea fiind influențare de bolile la ficat. Alți hormoni, sintetizați în alte 
părţi ale corpului, sunt folosiţi la scară largă de către ficat, pentru func- 
ţiile de detoxifiere și sinteză. Printre cei mai importanţi este glutationul, 
sintetizat în mitocondrii și prezent, de obicei, în cantitate mare în ficat. 
Producţia de glutation depinde de aminoacizii cisteină și acid glutamic, pe 
care ficatul trebuie să le proceseze din alimente. Glutationul este, probabil, 
cea mai puternică substanță pentru detoxifierea și menţinerea sănătății ce- 
lulelor. Mai important, cercetările recente au arătat că glutationul este un 
antiviral extrem de puternic. Atunci când este prezent în cantităţi normale, 
combate cu succes replicarea virală. 

Nivelurile scăzute de glutation permit creșterea nestingherită a oricăror 
virusuri prezente în organism. Studiile recente au arătat că HIV, HCV, 
Epstein-Barr și, posibil, HHV6 conţin secvențe genetice care reduc, în 
mod specific, nivelurile de glutation din corp. De asemenea, studiile au 
mai arătat că nivelul scăzut de glutation duce la îmbătrânire prematură, 
la numeroase boli cronice și degenerative și la incapacitatea ficatului de a 
procesa toxinele. 

De asemenea, ficatul contribuie la procesarea multor hormoni sexuali. 
Printre simptomele procesării necorespunzătoare se numără pierderea libi- 
doului, ciclul menstrual neregulat, impotenţa, pierderea părului de pe corp 
şi schimbări foarte bruște de dispoziţie. 


CIROZĂ ȘI HCV 


În timpul infecţiei avansate cu HCV, două procese duc la apariţia cirozei. 
Primul este provocat, în mod direct, de HCV. Când virusul preia contro- 
lul, tot mai multe celule din ficat mor fie în urma apoptozei, fie pentru 
că virusul explodează din celulă pe măsură ce se replică. Al doilea este 
provocat de sistemul imunitar uman. Când limfocitele se grăbesc să ajungă 
în ficat pentru a ataca virusul, celulele ficatului sunt, de obicei, deteriorate 
sau distruse în timpul acestui proces. Canalul coledoc este deteriorat și 
cicatrizat, fapt care poate fi sursa durerilor de ficat. Pe măsură ce boala 

avansează, ficatul, în loc să se regenereze ca țesut hepatic neted, formează 
noduli neregulaţi și țesut cicatrizat — ciroza. Aceasta înseamnă că, pe mă- 
sură ce boala se răspândește, tot mai puţine celule sănătoase ale ficatului 
rămân disponibile pentru a procesa sângele. Aceeași cantitate de sânge 
încearcă să fie filtrată prin ficat, însă nu există suficient de multe celule 
disponibile pentru a o procesa. 

În acest moment, ficatul reușește tot mai greu să își îndeplinească nu- 
meroasele activităţi, iar sângele din vena portă începe să fie împins înapoi. 
Sângele respectiv creează presiune încercând să intre undeva unde nu mai 
există loc. Multe simptome sunt asociate acestui fenomen: hipertensiunea 
portă (tensiune ridicată provocată de congestia venei porte), retenţia flui- 
delor în extremităţile inferioare și ascită. 

Ascita este fluidul acumulat în cavitatea abdominală. Este provocată de 
presiunea din vena portă. Globulele roșii sunt prea mari pentru a fi împin- 
se prin peretele venelor, însă plasma din sânge nu. Este împinsă în spaţiul 
din jurul intestinelor, cavitatea peritoneală. Această cavitate poate reţine 
până la 10 litri de lichid. Se formează un fel de „burtă de bere“ mai mare. 
De obicei, nu este însoţită de dureri, însă pacientul are adesea o senzaţie de 
saţietate și poate prezenta dureri, dacă volumul de lichid începe să apese pe 
alte organe interne. Doctorii scot uneori lichidul cu un ac înfipt în cavita- 
tea abdominală sau prescriu diuretice. 


VINDECAREA BOLILOR DE FICAT 
ȘI A HEPATITEI C 


Din fericire, multe dintre plantele medicinale tradiționale folosite în toa- 
tă lumea pentru bolile de ficat s-au dovedit a fi excepţional de eficiente 
pentru tratarea hepatitei C. Specialiștii în plante medicinale și cercetătorii 
ştiinţifici, care au studiat efectul acestora asupra infecției cu HCV in vi- 
tro, in vivo și în experimente umane, au observat că plantele medicinale 
prezintă o putere excepţională în schimbarea evoluţiei bolii. De asemenea, 
au mai raportat că, la majoritatea pacienţilor, simptomele dispar, nivelul 
enzimelor din ficat revine la normal, iar încărcătura virală, de obicei, dispa- 
re. După cum comentează Matthew Dolan, în The Hepatitis C Handbook': 


Cercetările din Austria sugerează că un rezultat asemănător 
[ca la anumite medicamente experimentale costisitoare şi cu efecte 


' Manualul hepatitei C (n.tr.) 

adverse] poate fi obtinut folosind plante medicinale antivirale, însă există 
o diferență interesantă între profilul declinului încărcăturii virotice. 
Se pare că tratamentul cu plante medicinale duce la un declin mai lent, 
însă mai sigur, al încărcăturii virale, indicând că pătrunde în „com- 
partimente“ şi că neutralizează virusul în celulele cu viață mai lungă; 
cu alte cuvinte, ajunge în locuri în care medicamentele antivirotice 
nu ajung. 


Capitolele următoare schiţează un protocol în cinci părţi și analizează 
plantele medicinale și alimentele care s-au dovedit a fi excepţional de efi- 
ciente în tratamentul hepatitei C. Capitolul 7 prezintă mai multe versiuni 
ale protocolului pentru ca acesta să fie mai simplu de urmat zilnic; de 
asemenea, conţine o listă a plantelor medicinale, considerată utilă pentru 
unele simptome specifice asociate infecției cu HCV. 

3. MEDICAMENTE NATURISTE 
PENTRU HEPATITA C 
ȘI PENTRU FICAT 


Į? o conferință recentă de medicină naturistă, unul dintre vorbitori, 
un clinician, a râs şi a spus (ca răspuns dat unei persoane care vorbea 
sincer despre importanța păpădiei): „Nimeni nu a făcut vreodată hepatită 
sau boli de ficat pentru că nu a mâncat păpădie“. Atunci am râs și eu. Apoi 
am început să îmi pun întrebări. 

Până la declanșarea celui de-al Doilea Război Mondial, regimul alimentar 
era foarte diferit de cel de astăzi. De fapt, păpădia făcea parte din dieta ame- 
ricană și a altor popoare de pe glob. De-a lungul celei mai mari părți a isto- 
riei umane, oamenii au consumat o mare diversitate de plante. Acest regim 
alimentar extrem de divers includea multe plante medicinale puternice. De 


fapt, multe dovezi sugerează că toate ani- 
malele, inclusiv oamenii, sunt atrase de di- 
ferite plante, în diferite momente, pentru 
a-şi satisface nevoile nutriționale și medici- 


ToP 10 REMEDII 
NATURISTE PENTRU 


nale. Deci nu e foarte ciudat că multe plan- HEPATITA C 

te care ajută la vindecarea hepatitei sunt, sii 

de fapt, plante medicinale cândva foarte Boldo 

obișnuite în alimentaţia umană. BhidWireló 
Consumul unei mari varietăți de plan- Ciuperca Reishi 

te ca parte a dietei de-a lungul vieţii are Gueina 

efecte puternice asupra funcționării fi- Gura-lupului chinezească 

catului și a sănătății generale. Din unele Păpădia 

puncte de vedere, apariţia mai multor boli, Phyllanthus 

printre care și hepatita, poate fi corelată Picrorhiza 


parţial cu restrângerea varietăţii regimului 
alimentar şi cu trecerea la monoculturi 


28 


Urechea-iepurelui 


REMEDII NATURISTE PENTRU HEPATITA C ŞI FICAT 


agricole. În trecut, este posibil ca oamenii să fi fost infectați cu virusul 
hepatitei, însă regimul lor alimentar conţinea, probabil, multe plante care 
ajutau ficatul să funcţioneze și să reziste împotriva bolilor. 


PLANTE MEDICINALE PENTRU FICAT 


Zeci de plante medicinale au efecte benefice asupra ficatului, au fost folosite 
de-a lungul timpului pentru vindecarea bolilor hepatice (sub formă de ali- 
mente și de remedii) și s-au dovedit a fi active mai ales împotriva virusurilor 
hepatitei. În continuare, este prezentată o selecţie subiectivă a zece dintre 
cele mai puternice astfel de plante medicinale. Am folosit simultan trei cri- 
terii pentru a alcătui această listă: perioada de timp și eficiența declarată în 
folosirea de-a lungul timpului, recunoașterea actuală în rândul specialiștilor 
a eficacităţii în tratarea hepatitei C și studiile științifice — in vitro, in vivo sau 
experimente cu subiecţi umani. Cu alte cuvinte, aceste plante au fost folosite 
cu succes, pentru o perioadă lungă de timp, de către oameni la tratarea boli- 
lor și a inflamaţiilor ficatului, sunt recunoscute, în prezent, de specialiști ca 
fiind eficiente în tratarea hepatitei și a bolilor de ficat, iar studiile științifice 
au avut drept subiect atât folosirea în trecut, cât și cea din prezent. 

Multe dintre aceste plante stimulează producţia și fluxul bilei, un ele- 
ment esenţial în contracararea colestazei; altele protejează ficatul de boală; 
unele îl ajută să se regenereze, iar altele funcţionează direct ca agenţi anti- 
virali împotriva virusurilor hepatitei. Cele care stimulează fluxul biliar nu 
trebuie folosite în cazul canalelor biliare blocate. 


Tipuri de acţiuni 

În general, pentru tratarea hepatitei C, trebuie folosite trei tipuri de plante 
medicinale: 1) plante care opresc sau previn distrugerea celulelor ficatului; 
2) plante care au o acţiune antivirală împotriva virusurilor de hepatită și 
3) plante care combat simptomele hepatitei (cum ar fi nivelul ridicat de 
enzime din sânge) și care optimizează funcţionarea ficatului. 


ARMURARIU (Silybum marianum) 


Familie: Asteraceae. 
Partea folosită: Semințele, mai ales pericarpul, însă se pot consuma toate 
părțile plantei. 

Recoltare și arie de răspândire: Considerat o iarbă otrăvitoare, armu- 
rariul preferă terenurile accidentate. Se recoltează la finalul perioadei de 
înflorire, când apare un puf alb care seamănă cu parașute în miniatură. 
Acţiune: Hepatoregeneratoare, hepatoprotectoare, hepatotonică, antihe- 
patotoxică, coleretică, anticolestatică, antiinflamatoare pentru ficat și spli- 
nă, imunostimulantă. 

Funcţii în bolile ficatului: Protejează ficatul de efectele dăunătoare ale vi- 
rusurilor hepatice; regenerează țesuturile afectate ale ficatului; tonifiază, re- 
face şi normalizează funcționarea ficatului; reduce inflamaţia ficatului și a 
splinei; stimulează producţia de bilă și fluxul biliar; susține funcţia imună. 
Indicaţii specifice: Ciroză sau boli grave ale ficatului, hepatită acută sau 
cronică, nivel ridicat de enzime în ficat, insuficienţă biliară, inflamaţia fica- 
tului sau a splinei, senzaţie de presiune abdominală, oboseală, apetit scăzut. 


Utilizări ale armurariului 

Armurariul este una dintre plantele medicinale cele mai puternice pentru 
protecţia ficatului împotriva hepatotoxinelor și care ajută la regenerarea 
țesutului deteriorat al ficatului. De asemenea, este cea mai studiată plantă 
în testele clinice. Se consideră că principalul său constituent activ este sili- 
marina, care se găseşte doar în sămânță și în pericarp. „Silimarina“ este, de 
fapt, un nume combinat pentru trei componente diferite ale plantei. De 
asemenea, armurariul este bogat și în alți constituenți, cum ar fi betaina, 
componenta principală a sfeclei. Planta a fost folosită în mod specific în 
teste pentru protecţia și regenerarea ficatului și pentru normalizarea func- 
ţiei hepatice; nu este activ antivirală. 

Medicină ayurvedică: Nu este foarte cunoscut, însă a fost prezent de-a 
lungul istoriei. Se foloseşte, în principal, pentru acţiunea colagogă. 
Medicină chineză: Armurariul a fost necunoscut până a fost introdus prin 
cercetarea modernă în Germania. Unii specialiști din China și din alte țări 
includ acum planta în protocoalele lor de tratament pentru boli grave ale 
ficatului. 

Medicină naturistă occidentală: Armurariul reprezintă contribuţia prin- 
cipală a medicinii naturiste vestice la tratamentul bolilor acute ale ficatului. 
Planta este foarte cunoscută, de cel puţin 2000 de ani, pentru eficiența sa 
în susținerea fluxului biliar, pentru calmarea stazei hepatice și, în utilizarea 
populară, pentru tratarea otrăvirii cu ciuperci. Denumit cândva Cardus 
marianum, armurariul s-a bucurat de un nou val de popularitate în secolele 
al XVIII-lea și al XIX-lea, când a fost considerat bun pentru inflamaţiile 
splinei și ale ficatului. Popularitatea lui a început să scadă, dar a crescut din 

nou în urma cercetărilor medicilor germani, în anii 1960. Cercetările în- 
treprinse ulterior remarcă armurariul ca fiind una dintre plantele cele mai 
importante în tratarea bolilor acute ale ficatului. 

Științific: Armurariul și una dintre componentele sale, silimarina, au fost 
testate pe scară largă în experimentele cu subiecți umani timp de mulți 
ani. Experimentele au urmărit grupuri care includeau între șase și 2 000 
de pacienţi, timp de până la patru ani. Acestea au arătat că, în cazul bolilor 
cronice ale ficatului provocate de alcool, al deteriorării toxice a ficatului, al 
hiperlipidemiei de tip II și al steatoreei, funcţia imună a fost îmbunătățită 
(numărul de celule T și celule CD8 a crescut); simptomele de oboseală, 
presiune abdominală, apetit scăzut, greață și mâncărime au fost calmate; 
activitatea de dismutază superoxidică a globulelor roșii și a leucocitelor a 
crescut; funcţia hepatică s-a îmbunătățit semnificativ; nivelul total de co- 
lesterol a scăzut; nivelurile de aminotransferază s-au normalizat; sulfobro- 
moftaleina sodică a fost reținută; nivelurile serice ale bilirubinei conjugate 
totale au scăzut; valorile de gama-glutamiltransferază și fosfatază alcalină a 
leucocitelor au revenit la normal; nivelurile de trigliceride au scăzut con- 
siderabil, iar inflamaţia și leziunile toxic-metabolice care au fost verificate 
prin biopsie s-au îmbunătăţit. 

Mai multe experimente clinice s-au concentrat asupra hepatitei și a 
cirozei. În experimentele cu hepatita B, disfuncţia hepatică s-a îmbună- 
tăţit considerabil, iar HBsAg a dispărut după tratament. Trei studii asu- 
pra hepatitei acute au concluzionat următoarele: timp de tratament mai 
scurt, determinat de nivelurile de alaninaminotransferază; îmbunătăţirea 
nivelurilor serice de bilirubină, alaninaminotransferază și aspartatamino- 
transferază și o normalizare mult mai rapidă a valorilor biochimice decât 
în cazul administrării de placebo. Nouă studii axate pe hepatită cronică au 
avut drept rezultat o îmbunătăţire semnificativă la pacienţi, normalizarea 
funcţiei ficatului (determinată prin biopsie) și ameliorarea simptomelor de 
balonare, presiune abdominală, slăbiciune, nervozitate și insomnie. Media 
de timp pentru îmbunătățirile vizibile a fost de 30 până la 40 de zile. 

În 11 studii care s-au concentrat asupra cirozei, folosirea armurariului 
a fost asociată cu rate mai scăzute ale mortalității; rezultatele testelor au 
arătat o îmbunătăţire semnificativă a funcţiei ficatului; regresia modifică- 
rilor inflamatorii și regresia leziunilor toxico-metabolice; o îmbunătăţire 
semnificativă a permeabilităţii celulelor ficatului, a eficienţei metabolice și 
a funcţiei de excreţie; ameliorarea simptomelor precum balonarea, insom- 
nia, presiunea abdominală și creșterea în greutate. Probabil cele mai impre- 
sionante studii ale acţiunilor armurariului au fost cele făcute în cazurile de 

otrăvire cu ciuperci Amanita phalloides. Aceste ciuperci conţin una dintre 
cele mai puternice toxine cunoscute pentru ficat — faloidina. Mai multe 
intervenţii, în cazuri de otrăvire din Germania, au dus la concluzia că ar- 
murariul a protejat ficatul de acţiunea toxinei și a împiedicat afectarea he- 
patică. Rezultate optime au apărut când cazurile de otrăvire au fost tratate 
în interval de 48 de ore. Rata mortalităţii a fost redusă de la 50% la 10%. 

Atât studiile in vivo, cât și cele in vitro au prezentat rezultate asemănă- 
toare. În plus, armurariul a dovedit o activitate coleretică, antibacteriană și 
anticolestatică consistentă. 


Preparare și dozare 

Ca tinctură, capsule, pulbere sau aliment. Mulţi experţi consideră că prin- 
cipiul activ al armurariului este greu solubil în apă, împiedicând consumul 
sub formă de ceai. De obicei, se sugerează ca semințele să fie preparate ca 
extract standardizat cu alcool pentru a oferi cele mai mari beneficii. Mulţi 
specialişti consideră că funcționează și toată planta și o tinctură nestandar- 
dizată. 

Tinctură standard (cumpărată de la magazin): Standard la 80 mg flavo- 
noide silybum (40 de picături, de 3 ori pe zi, timp de 6-9 luni) sau 140 
mg de flavonoide de armurariu (25 de picături, de 3 ori pe zi, 6-9 luni). 
Tinctură (semințe sub formă de pulbere): 1:3 în alcool 70%; jumătate 
de linguriţă sau o linguriţă, până la de 4 ori pe zi, timp de 6-9 luni. 
Capsule și pulbere: Pentru hepatită acută sau cronică, de la 4 capsule „00“ 
de seminţe sub formă de pulbere, de 3 ori pe zi, până la 45 ml de seminţe 
sub formă de pulbere, pe zi, timp de 6-9 luni. 


Contraindicaţii și efecte secundare 
Nu s-au descoperit. 


SEMINȚE DE ARMURARIU 


Pot fi preparate precum seminţele de dovleac și sunt gustoase. Pră- 
jiţi-le uşor într-o tigaie încinsă, săraţi-le cu tamari sau soia și mâncaţi 
cât doriţi de-a lungul zilei. Frunzele plantei (cu ţepii îndepărtați) pot fi 
consumate în salate, iar rădăcina poate fi coaptă sau fiartă. 

BOLDO (Peumus boldus) 


Familie: Monimiaceae. 

Partea folosită: Frunza. 

Recoltare și arie de răspândire: Plantă care provine din America Centrală 
şi de Sud; poate fi recoltată oricând. 

Acţiune: Hepatoanalgezică, hepatoprotectoare, antihepatotoxică, antiin- 
flamatoare, coleretică, antioxidantă, tonic hepatic, tonic renal, antispas- 
modică, bitter, antibacteriană, antifungică. 

Funcţii în bolile ficatului: Reduce durerea de ficat şi inflamaţiile ficatului, 
protejează ficatul de deteriorarea provocată de toxine, stimulează producția 
de bilă, ameliorează simptomele de icter, ameliorează tulburările de somn, 
promovează și susține funcţionarea sănătoasă a rinichilor (preluând astfel o 
parte din sarcinile ficatului). 

Indicaţii specifice: Durere de ficat, oboseală, tulburări de somn. 


Utilizări ale boldo 

Planta boldo crește mai ales în Peru și Chile, însă cea mai mare parte a sto- 
curilor aflate pe piață provine din Mexic. Este relativ ieftină, însă, uneori, 
poate fi greu de găsit. Mai mulți specialiști care au studiat bolile de ficat 
și hepatită consideră că boldo este planta cea mai bună în cazul durerilor 
active de ficat. În ciuda lipsei unor cercetări recente, clinicienii care au 
folosit planta insistă că este una dintre cele mai eficiente pentru tratarea 
bolilor cronice de ficat. 

Medicină ayurvedică: Necunoscută. 

Medicină chineză: Necunoscută. 

Medicină naturistă occidentală: Boldo a fost-folosită doar în practica 
indigenă până în 1875, când a fost introdusă în medicina occidentală de 
către medicii naturiști eclectici. A fost folosită cu intermitențe până în 
jurul anului 1935, apoi uitată până în deceniul trecut. În tradiţia sud- 
americană se folosește pentru bolile hepatice. Medicina naturistă vestică 
din secolul al XIX-lea s-a concentrat asupra folosirii sale ca tonic pentru 
ficat, pentru calmarea neliniștii și pentru ameliorarea tulburărilor de somn, 
a durerilor gastrice și a icterului. Este aprobată oficial în practica medicală 
germană și este menţionată în monografiile Comisiei Germane E pentru 
utilizarea în cazul problemelor spastice ușoare ale tractului gastrointestinal 
şi a dispepsiei. 

Științific: Boldo a constituit subiectul unui număr mic de studii științifice, 
mai ales în Germania, Franţa și Chile. Aceste studii iniţiale au fost foarte 

promițătoare. Studiile in vivo și in vitro au demonstrat o acţiune colere- 
tică, antihepatotoxică, antiinflamatoare, antifungică și antibacteriană. Un 
studiu in vivo efectuat în Chile, cu hepatotoxicitate indusă cu hidropero- 
xid de tert-butil, a arătat că nivelurile de dehidrogenază lactată și malondi- 
aldehidă și scurgerile de aminotransferază au scăzut. De asemenea, boldo a 


Preparare și dozare 

Poate fi consumat sub formă de ceai, tinctură sau capsule. 

Ceai: 1 linguriţă în 180-240 ml de apă, de 3-4 ori pe zi. 
Tinctură: 1:5 în alcool 60%; 5-20 picături până la de trei ori pe zi. 
Capsule: 1—10 capsule „00“ (până la 3 grame) pe zi. 


Contraindicaţii şi efecte secundare 
Contraindicat în caz de canal coledoc blocat. 


BRUSTURE (Arctium lappa) 


Familie: Compositae. 

Partea folosită: Se utilizează rădăcina și semințele; se mai folosesc și frun- 
zele, în Asia, și, în trecut, frecvent în medicina occidentală. 

Recoltare și arie de răspândire: Originar din Europa, brusturele este o 
plantă bianuală naturalizată astăzi în toată lumea. Rădăcina trebuie culeasă 
la sfârșitul primului an de viață (de preferinţă) sau primăvara devreme, în 
cel de-al doilea an de viaţă, chiar când apar frunzele; seminţele sunt gata 
de recoltare la sfârșitul verii sau la începutul toamnei. Rădăcina se folosește 
mai mult decât seminţele, în cazul bolilor de ficat. 

Acţiune: Curativă, diuretică, bitter, antiinflamatoare, colagogă, laxativă, 
sudorifică, antitumorală. 

Funcţii în bolile ficatului: O gamă largă de acţiuni curative care ajută 
întregul corp și organele interne să ajungă la o stare echilibrată de sănăta- 
te, contribuind, mai ales, la echilibrarea și refacerea ficatului, a sistemului 
limfatic și a rinichilor. Utilă în cazul afecţiunilor cutanate hepatice: mâncă- 
rime, eczemă, mătreață, psoriazis, piele uscată și solzoasă, erupții cutanate, 
dar și pentru un nivel crescut de colesterol și LDL (vezi utilizările ştiinţifi- 
ce). Acţiunea diuretică a seminţelor contribuie la eliminarea reziduurilor, 
iar rinichii preiau o parte din acţiunea ficatului. 

Indicaţii specifice: Rădăcina — boli de ficat cronice pe termen lung, afec- 
ţiuni cutanate, erupții pe piele, nivel ridicat de colesterol, cancer la ficat. 

Semințele — acumulări de fluid asociate cu boli ale ficatului, ascită, afecta- 
rea rinichilor. 


Utilizări ale brusturelui 

Brusturele este recunoscut în toată lumea atât ca aliment, cât și ca plantă 
medicinală. Păstăile de mărimea unui bob de strugure au obiceiul enervant 
de a se prinde de orice. De fapt, au reprezentat sursa de inspiraţie pentru 
inventarea sistemului de prindere Velcro. 

Mulţi consideră că rădăcina este mai bună dacă este consumată proas- 
pătă. Aproape toate pieţele asiatice (și unele magazine de alimente bio) o 
vând ca aliment obișnuit; astfel, e destul de ușor de găsit în stare proaspătă 
şi poate fi pregătită ca aliment sau ca plantă medicinală. De asemenea, tul- 
pina este comestibilă şi este delicioasă în tocăniţe și supe. Rădăcina fiartă 
are un gust asemănător cu al sparanghelului. 

Medicină ayurvedică: Aparent necunoscută. 

Medicină chineză: în China, se numește „niu bang zi“ Semințele și, une- 
ori, rădăcina au o istorie lungă de utilizare ca plantă medicinală antitoxică 
(pentru curățarea organismului de toxinele acumulate, ca agent de cură- 
țare a sângelui) și ca antipiretic, antiflogistic și diuretic. Planta medicinală 
este considerată o plantă rece în medicina chineză și, astfel, este potrivită 
pentru o afecţiune fierbinte, cu inflamații, cum este hepatita. Unele dintre 
indicaţiile specifice pentru utilizarea acesteia sunt infecțiile în gât, pneu- 
monia, infecţii ale tractului urinar și abcesele. Mai ales tinctura preparată 
din seminţe este considerată puternică în tratamentul topic al psoriazisu- 
lui, al hemoroizilor și al inflamaţiilor cronice. 

Medicină naturistă occidentală: Brusturele este utilizat pe scară largă în 
Vest încă din vremea lui Dioscoride. Probabil sinteza cea mai bună a uti- 
lizărilor sale și a locului în medicina naturistă occidentală este lucrarea lui 
Matthew Wood, The Book of Herbal Wisdom (Cartea înțelepciunii plante- 
lor), în care autorul urmărește folosirea acestuia vreme de peste două mile- 
nii. Pe scurt, menţionează că „[brusturele] pare să acţioneze mai ales asupra 
ficatului, a limfei și rinichilor. Stimulează metabolismul prin ficat, curăță și 
hrăneşte prin limfă și elimină reziduurile prin vene.“ 

Tradițional, brusturele a fost recunoscut mai mult pentru efectele sale 
ca diuretic şi pentru ajutorul dat rinichilor la procesarea reziduurilor și 
pentru retonifiere, dar și pentru acţiunile sale în rezolvarea afecțiunilor 
persistente de piele, de la abcese și acnee, până la psoriazis și eczeme. Recu- 
noașterea acţiunii sale puternice asupra ficatului și a sistemului limfatic a 
venit mai târziu, însă aceste acțiuni sunt foarte bine cunoscute în prezent, 

în medicina vestică. De obicei, planta este folosită pentru afecţiuni cronice 
ale ficatului, rinichilor și sistemului limfatic. Se consideră că seminţele au 
un efect mai activ și mai rapid, iar rădăcina unul mai lent și mai profund. 
Științific: Studiile ştiinţifice au arătat că toate părţile plantei au o gamă largă 
de proprietăţi curative. S-a demonstrat in vitro că rădăcina funcţionează ca 
agent antibacterian împotriva multor bacterii patogene, ca agent antiviral 
împotriva HIV-1, ca inhibitor al activităţii de reverstranscriptază, ca promo- 
tor al eliminării radicalilor și cu o activitate antioxidantă excepţională și ca 
agent antimutagenic. Studiile in vivo au demonstrat o activitate antitumora- 
lă și antitoxică (a protejat împotriva otrăvirii cu amarant), antihepatotoxică 
(a protejat ficatul de hepatotoxicitate indusă cu CCL) și antiinflamatoare 
(a redus diversele tipuri de edeme). Experimentele pe subiecţi umani au de- 
monstrat că are și o activitate antihiperglicemică, antitumorală (întârzie pro- 
gresia cancerului) și de stimulare a creșterii părului. Semințele au o activitate 
antioxidantă puternică și specifică împotriva LDL. 


Preparare și dozare 

Sub formă de ceai, pulbere, capsule, tinctură sau aliment. 

Prepararea rădăcinii 

Ceai: 1 linguriţă de rădăcină măcinată la o ceașcă de 240 ml de apă. Lăsaţi 
la infuzat în apă proaspăt fiartă, timp de 15—20 de minute. Beţi de 3 ori 
pe zi. 

Pulbere: 1-2 linguriţe, până la de 3 ori pe zi. 

Capsule: 2—4 capsule „00“, de 3 ori pe zi. 

Tinctură: Multe persoane preferă rădăcina proaspătă. Proaspătă, 1:2 în 
alcool 95%. Uscată, 1:5 în alcool 50%. 30—60 picături de 3 ori pe zi. 
Aliment: Rădăcina se poate adăuga la mâncăruri preparate la foc iute sau 
poate fi fiartă și consumată la fel ca păstărnacul. Tulpinile pot fi curățate și 
gătite precum bamele, în supe și tocănițe. 

Prepararea seminţelor 

Tinctură: 1:5 în alcool 60%, 5-25 picături, până la de 3 ori pe zi. 


Contraindicaţii și efecte secundare 

Contraindicat pentru pacienţii cu canalul coledoc blocat. În cazuri rare, 
brusturele poate provoca dermatită de contact. Câteva persoane au pre- 
zentat dureri de cap în timpul administrării plantei. Dacă apar dureri de 
cap, încetaţi consumul. Nu s-au remarcat alte efecte adverse, însă o femeie 
de 26 de ani, care a băut ceai de „brusture“, a prezentat simptome grave 
de otrăvire de tip anticolinergic. Un eșantion din planta uscată pe care o 

folosise acea femeie pentru ceai conţinea în proporţie de 30% atropină. 
Pentru că atropina nu intră în componenţa brusturelui, acel eșantion este 
considerat fals; identificarea corectă a plantei a fost pusă sub semnul în- 
trebării. În plus, brusturele este folosit de milenii și acesta este singurul 
caz de toxicitate înregistrat vreodată. Este foarte puţin probabil ca planta 
respectivă să fi fost brusture. 


CIUPERCA REISHI (Ganoderma lucidum) 


Familie: Ganodermataceae. 

Parte folosită: În general, corpul ciupercii (adică ciuperca propriu-zisă); 
uneori miceliul. 

Recoltare și arie de răspândire: Oricând. Ciuperca crește pe copaci, pe 
tot globul. 

Acţiune: Antivirală (împotriva a numeroase virusuri, inclusiv HBV și 
HIV), hepatoregeneratoare, antihepatotoxică, coleretică, hipocolestero- 
lemică, antihiperbilirubinemică, antihiperlipidemică, antihipertriglice- 
ridemică, colagogă, imunomodulatoare, imunostimulantă (stimulează 
interleukina-l și 2, fagocitoza, proliferarea limfocitelor și producţia de in- 
terferon-gamma; crește numărul celulelor ucigașe naturale; activează ma- 
crofagele; creşte leucocitele polimorfonucleare; protejează și crește celulele 
T; îmbunătățește greutatea și funcţionarea timusului; stimulează producţia 
de interferon-gamma), antitumorală (reduce proliferarea celulelor tumo- 
rale și inhibă factorul de necroză tumorală), citotoxică, antibacteriană, 
hipotensivă, antinefrotoxică, antialergică, tonic pentru splină și timus, va- 
sodilatator coronarian, analgezică, antiinflamatoare. 

Funcţii în bolile ficatului: Ameliorează durerile de ficat, stimulează luarea 
în greutate, normalizează nivelul enzimelor din ficat, protejează împotriva 
cirozei, reduce conţinutul de colagen în ciroza hepatică, împiedică forma- 
rea de peroxid lipidic, sporește luciditatea mentală, servește ca agent he- 
patoprotector, are acţiune antivirală împotriva HBV și, probabil, a HCV, 
contribuie la ameliorarea tulburărilor de somn, reduce ameţeala, functi- 
onează ca imunostimulant foarte activ, are acţiune imunomodulatoare și 
reduce nivelul de colesterol. 

Indicaţii specifice: Infecţie virală cronică, durere de ficat, ceață cerebrală, 
tulburări de somn, distrugerea ficatului sau ciroză, nivel ridicat de enzime 
în ficat, pierdere în greutate, funcție imună scăzută, cancer la ficat, hiper- 
tensiune portă. 

Utilizări ale ciupercii Reishi 

Reishi este o ciupercă tare, lemnoasă, cu pălărie roșiatică. De obicei crește 
pe copaci. Este binecunoscută în Asia și abia recent a fost recunoscută în 
practicile naturiste și medicale occidentale. 

Medicină ayurvedică: Aparent necunoscută. 

Medicină chineză: Ganoderma este cunoscută sub denumirea de „ling 
zhi“, în China și „Reishi“, în Japonia. Astăzi este cunoscută în Vest sub 
denumirea generică de Reishi. Reishi este folosită în China și Japonia de 
cel puţin 4000 de ani, în tratamentul hepatitei, al bolilor de rinichi, artri- 
cei, hipertensiunii, tulburărilor de somn, astmului și bronșitei, al ulcerului 
şi al nevralgiilor. Este considerată un medicament care încălzește, tonic, 
hrănitor, antitoxic și astringent și se crede că dispersează acumulările. În 
medicina tradiţională din China și Japonia, sunt folosite cel puţin cinci 
specii de Ganoderma, fiecare pentru altă afecțiune. Din multe puncte de 
vedere, G. lucidum este considerată cea mai puternică. 

Medicină naturistă occidentală: Aparent necunoscută până la introdu- 
cerea sa de către practicanţii medicinii chineze tradiționale. Folosirea ciu- 
percii în medicina occidentală a fost stimulată de studiile extinse realizate 
în Japonia. 

Științific: Studiile in vivo și in vitro au ajuns la concluzia că Reishi nor- 
malizează nivelurile enzimelor din ficat, regenerează și protejează ficatul, 
are acţiune coleretică, analgezică, antialergică, antiinflamatoare, antibac- 
teriană, antivirală, antioxidantă, antitumorală (inhibă sau micșorează tu- 
morile), hipotensivă, cardiotonică, expectorantă și antitusivă și serveşte ca 
relaxant bronșic și ca imunostimulant. 

Experimentele pe subiecți umani au arătat eficienţa ciupercii în neuras- 
tenie, insomnie, ameţeală, ulcer duodenal, dureri de ficat, rinită, distrofie 
musculară, stres, boala Alzheimer, hiperlipidemie, deteriorare a funcției 
hepatice, diabet și hepatită. 

Într-un experiment efectuat pe 355 de persoane cu hepatită B, care au 
primit o formulă combinată ce conţinea Reishi, 92,4% dintre pacienţi au 
prezentat ameliorări. Alt experiment a dus la concluzia că, la pacienţii cu 
hepatita B, simptomele de hepatită au fost atenuate, iar nivelurile de ami- 
notransferază au scăzut. Alte experimente au semnalat o scădere a tensiunii 
arteriale la toţi pacienţii hipertensivi care au consumat Reishi timp de 6 
luni. În experimentele cu peste 2 000 de pacienți cu bronșită cronică, 60 
până la 90% dintre pacienţi au prezentat o ameliorare a simptomelor, o 
îmbunătăţire a stării generale de sănătate și o creştere în greutate. Studiile 

pe persoanele cu tensiune arterială ridicată au evidenţiat constant o scă- 
dere a tensiunii arteriale, iar studiile efectuate în rândul persoanelor cu 
probleme de memorie sau de gândire au prezentat o claritate mentală și o 
memorie îmbunătăţite. Reishi are o istorie îndelungată de folosire tradiţi- 
onală și clinică pentru protejarea ficatului împotriva otrăvirii cu Amanita 
phalloides, însă nu am putut identifica experimente specifice. 

Studiile sunt foarte ample; exemple puteți găsi în referinţe sau în cartea 
lui Christopher Hobbs, Medicinal Mushrooms (Ciuperci medicinale) (|n- 
terweave Press, 1996). Este clar că Reishi este una dintre plantele medici- 
nale cele mai puternice pentru tratamentul hepatitei și al bolilor de ficat. 


Preparare și dozare 

Poate fi consumată sub formă de supă, pulbere, decoct, tablete sau tinc- 
tură. 

Tablete (din comerţ): 3 tablete de 1 g, de 3 ori pe zi. 

Tinctură: (1:5 în alcool 20%) 2—4 lingurie, de 3 ori pe zi. 

Decoct: Folosiţi 2—5 g Reishi la un litru de apă, în funcţie de cât de tare 
doriţi să fie. Aduceţi încet la punctul de fierbere, apoi lăsaţi să fiarbă la foc 
mic timp de 2 ore, neacoperit, până când volumul apei este redus cu două 
treimi. Răciţi şi strecurați. Beţi seara, înainte de culcare, sau în trei părți 
egale, de-a lungul zilei. Pentru boli acute, cantitatea consumată poate fi 
mărită cât de mult doriți. 

Pulbere: 3-6 g pe zi pentru boli cronice, 9-15 g pe zi pentru afecţiuni 
acute. Împărţiţi în 3 doze egale. Amestecaţi în apă şi beţi sau luați capsule 
(6-12 capsule „00“ pentru boli cronice, 18—30 capsule pentru boli acute). 
Pentru otrăvire cu ciuperci, 120-200 g de pulbere uscată de Reishi în apă, 
de 3-5 ori pe zi. 


Contraindicaţii și efecte secundare 

Contraindicată în caz de canal coledoc blocat. Uneori pot apărea simptome 
de erupție cutanată, scaun moale, gură uscată și greață. Reacţiile adverse 
încetează după întreruperea consumului de Reishi. Dacă simptomul care 
apare este de greață, consumaţi Reishi cu alimente. 


CURCUMA (Curcuma longa) 


Familie: Zingiberaceae. 
Parte folosită: De obicei, rădăcina, însă se pot consuma, uneori, și frunza 
și rășina fluidă. 

Recoltare și arie de răspândire: În general, se cultivă în scop comercial în 
India și Asia. Rădăcinile sunt recoltate la sfârșitul toamnei sau la începutul 
iernii. Rădăcinile sunt spălate, fierte bine și uscate la soare. Apoi, pot fi 
transformate în pulbere pentru consum alimentar sau tăiate în felii subțiri 
pentru utilizare medicinală. 

Acţiune: Antivirală, antihepatotoxică, anticolesterolemică, colagogă, co- 
lestatică, coletonică, colecistokinetică, imunostimulantă (stimulează pro- 
ducţia de interferon, amplifică fagocitoza), antioxidantă, antiinflamatoare, 
antitumorală, citotoxică, antibacteriană, antiparazitică, antipiretică pentru 
sânge, factor de inhibare a agregării trombocitelor. 

Funcţii în bolile ficatului: Acţionează ca antiinflamator, protejează împo- 
triva formării de peroxid lipidic, susţine producţia de bilă și fluxul biliar, 
protejează împotriva deteriorării ficatului și ameliorează starea acestuia, re- 
duce nivelurile de colesterol și LDL, mărește nivelurile de HDL, elimină 
acumularea excesivă de colesterol din ficat, mărește conversia colesterolului 
în acizi biliari, protejează împotriva formării celulelor canceroase hepatice 
şi întârzie dezvoltarea acestora, are acţiune imunostimulatoare, sporește 
activitatea hormonului adrenalină și serveşte ca antioxidant. Ameliorează 
simptomele de artrită, dispepsie, boli de piele și simptomele de alergie care 
însoțesc, de obicei, bolile hepatice. 

Indicaţii specifice: Deteriorarea ficatului, cancer la ficat, ciroză, nivel cres- 
cut de colesterol, producţie de bilă și flux biliar reduse, săruri biliare insu- 
ficiente. Boli de ficat asociate cu artrită, erupții cutanate, astm și bronșită. 


Utilizări ale curcumei 

Curcuma, cunoscută în principal drept condiment (dă preparatelor curry 
culoarea galbenă), capătă o recunoaștere tot mai mare în rândul clinici- 
enilor occidentali ca una dintre plantele medicinale cele mai puternice 
pentru ficat (împreună cu armurariul, ciuperca Reishi, urechea-iepurelui și 
Phyllanthus), pentru tratamentul hepatitei. 

Medicină ayurvedică: Curcuma este cunoscută, în mod obișnuit, sub de- 
numirea de „besar“ sau „haldi“ În India, se cultivă nouă soiuri, dintre 
care cel mai răspândit este Curcuma longa. În practica ayurvedică și arabă 
(unani) este folosită pentru febră intermitentă, pentru vindecarea obstruc- 
ţiei ficatului și pentru icter, hidropizie, impuritatea sângelui și afecţiuni ale 
pielii, precum eczemă și psoriazis. 

Medicină chineză: Cunoscută sub denumirea de „jiang huang“, curcuma 
şi alte specii de curcuma, C. aromatica sau curcuma sălbatică (yu jin), sunt 
folosite pe scară extinsă în medicina chineză. Curcuma este folosită încă 

din secolul al VII-lea, ajungând aici din India. Are un statut oficial în far- 
macopeea chineză și este folosită pentru vindecarea stazei sangvine, îmbu- 
nătăţirea și normalizarea fluxului de energie din corp și pentru ameliorarea 
durerilor. Se consideră că are o afinitate deosebită pentru ficat și splină. 
Medicina naturistă occidentală: Până de curând, a fost cunoscută ca un 
condiment. 

Științific: Curcuma a fost intens studiată în ultimii ani în Coreea, Japonia, 
India, China și Indonezia. Studiile in vitro au arătat că are o activitate spe- 
cifică împotriva HBV şi HIV-1 și are acţiune antihepatotoxică, protejând 
împotriva distrugerii ficatului, induse cu acetaminofen și CCI,. Studiile in 
vivo au demonstrat o activitate de protecţie a ficatului împotriva bolilor 
de ficat induse cu aflatoxina Bl, acetaminofen, CCI a alfa-naftilisoticianat 
şi beta-D-galactozamină. Alte studii au arătat o activitate coleretică con- 
stantă (într-o situaţie, a crescut nivelul de acid biliar cu aproape 100%), 
anticomplementară și antihipercolesterolemică, dar și antihiperlipidemică. 

Alte studii in vivo cu un constituent activ al curcumei — curcumina — 
au arătat că aceasta scade nivelul de colesterol și LDL și mărește nivelul de 
HDL. Mai mult, atât curcumina, cât și curcuma scad nivelurile de peroxid 
lipidic și diminuează deteriorarea ficatului in vivo. De asemenea, curcumi- 
na reduce producţia de calculi de colesterol la vezica biliară. 

Experimentele cu curcuma pe subiecţi umani au arătat că planta este 
eficientă ca antiastmatic (pentru bronșită sau astm cronic), antiinflamator 
(pentru osteoartrită) și antidispeptic. Ultimele două studii au fost studii 
aleatoare, în dublu orb. Experimentele privind consumul de curcumină la 
oameni au arătat că aceasta scade nivelul de peroxid lipidic seric, mărește 
nivelul de HDL și scade nivelul total de colesterol seric. 

Mai multe alte studii in vitro au arătat o activitate antimicobacteriană 
(antituberculoasă) și citotoxică, antioxidantă, antibacteriană, antifungică, 
antivirală, antimutagenă și de împiedicare a agregării trombocitelor. 

Multe studii in vivo au evidenţiat o inhibare a carcinogenezei, o activi- 
tate antitumorală, de protecţie împotriva distrugerii ADN-ului asociate cu 
formarea cancerului, dar și o activitate imunostimulantă, stimulare de inter- 
feron, susținerea fagocitozei, activitate antiinflamatoare împotriva diverselor 
edeme induse, acţiune antimutagenă, activitate generală antitoxică, activitate 
antiulceroasă, acțiune anticoagulantă și accelerarea vindecării rănilor. Cur- 
cuma comercială a împiedicat formarea cancerului la șoareci (la ficat, abdo- 
men, duoden și colon) și a redus dimensiunea tumorii la șoarecii cu cancer. 
S-a descoperit că este activă împotriva cancerului la diverse organe, inclusiv 
la ficat, în cazul a numeroase specii de animale de laborator. 

Preparare și dozare 

Din cauza cantității necesare, curcuma se consumă cel mai ușor sub formă 
de pastă sau de pulbere, amestecată în suc sau apă. Unii specialiști reco- 
mandă un extract standardizat cu conţinut de curcumină. Extractele sunt 
disponibile, de obicei, în magazinele cu alimente bio. De asemenea, curcu- 
ma mai poate fi folosită sub formă de tinctură, în capsule sau în alimente. 
Pastă: Faceţi pastă de curcuma și creaţi biluţe de dimensiunea unei pastile. 
Puneţi-le cât mai aproape de rădăcina limbii și înghiţiţi cu multă apă. Lu- 
aţi 4 pe zi pentru hepatită acută sau cronică. 

Pulbere: 1 linguriţă de pulbere amestecată în apă sau suc, de maxim 4 ori 
pe zi. 

Tinctură: Rădăcină uscată sub formă de pulbere: 1:5 în alcool 50%, 10-30 
picături, de 3 ori pe zi. 

Capsule: Ca tonic, 2-6 capsule „00“, de maxim 3 ori pe zi. 

Aliment: Consumaţi des curcumă în mâncare, în cantităţi generoase. 


Contraindicaţii și efecte secundare 
A nu se consuma în caz de obstrucţie biliară. Curcuma are culoarea galben 
aprins și poate păta mâinile, hainele și ustensilele. 


GURA-LUPULUI CHINEZEASCĂ (Scutellaria baicalensis) 


Familie: Labiatae. 

Parte folosită: Rădăcina. 

Recoltare și arie de răspândire: Nordul Chinei, munţii din sud-vestul 
Chinei, Manciuria și Siberia. Este o plantă rară în Europa și SUA. Plan- 
tele se recoltează când au vârsta de 3 până la 4 ani, de obicei, primăvara. 
Rădăcinile sunt curățate, uscate parţial la soare, apoi tăiate felii și uscate 
complet la umbră. 

Acţiune: Hepatoprotectoare, antihepatotoxică, coleretică, antiinflamatoa- 
re, antioxidantă, antipiretică, hipotensivă, sedativă pentru sistemul nervos 
central, antibacteriană, antivirală, diuretică, tonic vezical, anodină. 
Funcţii în bolile ficatului: Protejează ficatul împotriva toxinelor hepati- 
ce, reduce inflamarea ficatului, stimulează producția de bilă, diminuează 
simptomele de icter, reduce tulburările de somn asociate cu bolile hepatice 
şi reduce febra și frigurile recurente asociate cu hepatita. 

Indicaţii specifice: Febră intermitentă, oboseală mentală și fizică, insom- 
nie și neliniște, artrită generată de bolile ficatului. 


42 


_ REMEDII NATURISTE PENTRU HEPATITA C ŞI FICAT 


Utilizări ale plantei de gura-lupului chinezească 

Această plantă este o rudă a plantei medicinale vestice comune cunoscută sub 
numele de gura-lupului. În medicina chineză tradiţională, este cunoscută ca 
tonic și protector puternic pentru ficat și, în plus, posedă aceleași calități de 
relaxare a sistemului nervos central pe care le și are gura-lupului occidentală. 
Planta e relativ ușor de găsit, pentru că este un ingredient obișnuit în medi- 
cina chineză din SUA. 

Medicină ayurvedică: Aparent necunoscută. 

Medicină chineză: Folosită în medicina chineză tradiţională de peste 2 000 
de ani, gura-lupului chinezească este unul dintre ingredientele obișnuite în 
combinaţii minore cu urechea-iepurelui, fiind o formulă importantă de tra- 
tament pentru hepatită. Este considerată o plantă medicinală amară și rece, 
cu o afinitate pentru vezica biliară, inimă, plămâni și intestinele gros și sub- 
tire. În chineză se numește „huang qin“ 

Medicină naturistă occidentală: Medicina naturistă vestică s-a concen- 
trat asupra altor soiuri de Scutellaria, în special pe Scutellaria laterifolia. 
Însă există unele suprapuneri cu gura-lupului chinezească în privinţa uti- 
lizării. Medicii naturiști eclectici din secolul al XIX-lea au descoperit că 
gura-lupului era eficientă în ameliorarea febrei intermitente, a oboselii 
mentale sau fizice, a insomniei și nervozităţii, mai ales dacă aceste simpto- 
me anticipau boli grave sau însoțeau o afecțiune cronică. Acest lucru face 
ca gura-lupului să fie o plantă perfectă pentru tratarea hepatitei cronice, 
în care astfel de simptome sunt obișnuite. Activitatea hepatoprotectoare 
nu este, în general, recunoscută în cazul soiurilor vestice de gura-lupu- 
lui. Planta chinezească intră în medicina vestică prin influenţa medicinei 
tradiţionale chinezești. 

Științific: Majoritatea experimentelor clinice pentru hepatită s-au concen- 
trat asupra combinației minore cu urechea-iepurelui. Însă, Steven Foster şi 
Yue Chongxi menţionează în cartea lor Herbal Emissaries (Emisari botanici) 
că „studiile clinice [cu gura-lupului chinezească] au indicat utilitatea în he- 
patita cronică, cu o rată de eficacitate de peste 70%. Simptomele au înce- 
put să dispară, s-au observat inclusiv o creștere a apetitului, o ameliorare a 
distensiei abdominale și o funcţie hepatică îmbunătăţită.“ Foster merge mai 
departe afirmând că unul dintre constituenţii plantei de gura-lupului chi- 
nezească, baicalina, este folosit clinic în China (sub formă injectabilă intra- 
muscular) pentru tratarea hepatitei acute și infecțioase. Studiile și rapoartele 
clinice susţin aceste acțiuni ale plantei de gura-lupului chinezească asupra 
bolilor de ficat și hepatitei. S-a descoperit atât în cercetări in vivo, cât și in 

vitro, că gura-lupului chinezească este o plantă cu acţiune antihepatotoxică 
eficientă. Studiile arată că protejează împotriva deteriorării ficatului induse 
de tetraclorura de carbon (CC14), galactozamină și acetaminofen. După ce 
s-au administrat doze din această plantă, nivelul de enzime din ficat a tins să 
revină la normal, iar degenerarea ficatului a fost oprită. Într-un experiment, 
care a combinat gura-lupului cu Artemisia capillaris şi Gardenia jasminoides, 
hepatita fulminantă a fost tratată cu succes in vivo. Alte studii au arătat că 
planta crește semnificativ producţia de bilă. 


Preparare și dozare 

Poate fi consumată sub formă de ceai sau de capsule. 

Ceai: 3-9 grame de rădăcină, sub formă de pulbere, în 15 ml de apă. 
Aduceţi la punctul de fierbere, luaţi de pe foc, lăsaţi la infuzat 15—20 de 
minute. Beţi de 3 ori pe zi. 

Capsule: 2-4 capsule „00“ de rădăcină, sub formă de pulbere, de 3 ori pe zi. 


Contraindicaţii și efecte secundare 
Contraindicat în caz de obstrucţie a canalului biliar blocat. Nu s-au obser- 
vat efecte secundare. 


PĂPĂDIE (Taraxacum officinale) 


Familie: Compositae. 

Parte folosită: Toată planta. 

Recoltare și arie de răspândire: O plantă originară din Asia, s-a răspândit 
pe tot globul. Poate fi recoltată în orice moment al anului. Frunzele devin 
tot mai amare de la un anotimp la altul. Ca supliment nuriţional, frunzele 
se culeg, de obicei, primăvara, înainte ca planta să înflorească. De aseme- 
nea, floarea este delicioasă și se consumă împreună cu frunzele. Ambele se 
folosesc, de obicei, la salată. Rădăcina poate fi recoltată în orice moment 
al anului. De regulă, este mai mare primăvara, înainte să crească frunzele 
plantei. Unele dovezi sugerează că din rădăcinile proaspete de toamnă se 
obţine cea mai bună tinctură. S-a descoperit că rădăcina de toamnă are o 
cantitate mai mare de inulină, unul dintre constituenţii activi ai păpădiei: 
24% în octombrie, comparativ cu 1,74% în martie. Dacă planta este cu- 
leasă în perioada de înflorire și este lăsată la uscat, florile fac rapid seminţe 
şi casa va fi plină de puf de păpădie. 

Acţiune: Frunze — diuretică, nutritivă, tonică, stimulant al secreției gastri- 
ce. Rădăcină — tonic pentru ficat, colagogă, laxativ ușor. 

Funcții în bolile ficatului: Rădăcină — hepatotonică, antiinflamatoare (re- 
duce inflamaţia canalului coledoc și a ficatului), colagogă. Frunze — diure- 
tică, bitter digestiv, colagogă ușoară și tonic pentru ficat. Reduce presiunea 
asupra ficatului de a elimina toxinele, lăsând o parte din această activitate 
în seama rinichilor. 

Indicaţii specifice: Rădăcină — boli cronice ale ficatului, insuficiență bilia- 
ră, nivel ridicat de bilirubină. Frunze — insuficienţă biliară, ascită. 


Utilizări ale păpădiei 

Păpădia este o plantă medicinală cu acţiune foarte lentă. Acest lucru o face 
să fie foarte bună pentru hepatită, care este o boală ce avansează lent și care 
se dezvoltă de-a lungul deceniilor. Pentru că păpădia este o plantă-aliment, 
poate fi consumată în cantități mari, în perioade lungi de timp. Planta are 
nevoie de săptămâni până la luni ca să înceapă cu adevărat să își arate efec- 
tele. Este una dintre cele mai bune plante de susţinere a activităţii hepatice, 
însă, are nevoie de alte plante și cu efecte mai energice (cum ar fi urechea- 
iepurelui, phyllanthus sau curcuma) pentru a avea succes complet în tratarea 
hepatitei. A fost folosită în toate culturile în care este cunoscută, ca tonic 
general și ca plantă pentru ficat și sânge, dar și ca aliment de bază. Conform 
Departamentului pentru Agricultură al SUA, 250 g de păpădie crudă conţin 
14 000 UI de vitamina A, comparativ cu doar cele 11 000 UI din morcovul 
crud și 8100 UI din spanac. În general, se recomandă consumul a 25 000 
UI de vitamina A zilnic. De asemenea, păpădia este bogată în acetilcolină și 
clorofilă. 

Medicină ayurvedică: Plantă cu acţiune hepatotonică și stimulantă, dia- 
foretică, colagogă. Se foloseşte în medicina ayurvedică pentru bolile cro- 
nice de ficat, obstrucţia ficatului, icter, hepatită, afecţiuni cronice ale pielii 
şi dispepsie. 

Medicină chineză: În medicina chineză tradițională, păpădia este numită 
„pu gong ying“ și se consideră a fi o plantă specifică pentru ficat și stomac. 
Este considerată o plantă rece, utilă pentru boli fierbinţi ale ficatului și ale 
stomacului, cum ar fi hepatita și ulcerele (pentru care a fost folosită în mod 
tradiţional). Se crede că are capacitatea de a reduce inflamatia, de a disipa 
căldura și de a detoxifia organismul. Dozele chinezești variază între 9 și 31 
g de plantă întreagă uscată, consumată zilnic ca infuzie tare în apă fierbinte. 
Medicină naturistă occidentală: Păpădia a fost populară, căzând apoi 
în dizgrație în medicina naturistă occidentală ca plantă tonică pentru fi- 
cat și ca diuretic. Nicholas Culpepper, marele botanist englez din seco- 
lul al XVII-lea, a considerat-o utilă aproape în același mod ca botaniștii 

convenţionali de astăzi: „Are calitatea de a deschide și a curăța, astfel că 
este foarte eficientă în cazul blocajelor ficatului, a vezicii biliare și splinei 
și în cazul bolilor care derivă din acestea, cum ar fi icterul și ipohondria“ 
Ştiinţific: În mod ciudat, majoritatea experimentelor realizate pe subiecți 
umani cu păpădie au fost derulate la începutul acestui secol; cercurile știin- 
ţifice din China și Japonia par să aibă un interes redus în acest subiect. Un 
experiment italian din 1938 a explorat efectele păpădiei asupra persoanelor 
cu disfuncţii ale ficatului, cu icter și energie redusă. Le-au fost injectate zilnic 
câte 5 ml de extract de păpădie, timp de 20 de zile. Nivelul de colesterol și 
de bilirubină a fost măsurat înainte și după această perioadă. Toţi participan- 
ţii, cu excepţia unuia, au manifestat o scădere semnificativă a nivelului de 
colesterol și o ameliorare a simptomelor de icter; toți au manifestat niveluri 
de energie mai ridicate. Un experiment efectuat în Anglia, în 1950, a arătat 
că păpădia a avut un efect benefic în tratarea hepatitei, icterului și a hepa- 
tomegaliei. Studiile clinice germane din anii 1950 au arătat că un preparat 
pe bază de păpădie vândut în farmacie fără rețetă (Hepatichol) a fost asociat 
cu o ameliorare semnificativă în cazurile de icter, inflamație acută și cronică 
a canalului coledoc și inflamație a vezicii biliare. De asemenea, preparatul a 
îmbunătăţit concentrarea și secreția de bilirubină din duoden. 

In vivo, s-a constatat că păpădia a protejat ficatul de hepatotoxicitate 
indusă de CC14; are acţiune antitumorală și citotoxică, activitate coleretică, 
activitate anti-hipercolesterolemică (reduce colesterolul din sânge), activitate 
diuretică și acţiune hipoglicemică; de asemenea, s-a constatat o acţiune an- 
tispasmodică, antiinflamatoare, analgezică și antiulceroasă. Studiile in vivo 
au arătat că păpădia stimulează fluxul biliar în aceeași măsură în care o fac 
injecţiile cu fiere în ficat. Alte studii au indicat că acest efect de stimulare a 
bilei indică o creștere cu de trei până la patru ori mai mare faţă de normal. 


Preparare și dozare 

Sub formă de ceai, tinctură, pulbere, capsule sau aliment. 

Prepararea rădăcinii 

Tinctură: Rădăcină proaspătă (de preferință), 1:2 în alcool 95%. Rădăcină 
uscată, 1:5 în alcool 50%. Jumătate de linguriţă sau o linguriţă pe zi. 
Ceai: 8 g de rădăcină tăiată și aleasă, în 240 ml de apă, fierbeţi la foc mic 
timp de 10 minute, strecuraţi, răciţi și beţi. Până la 2 cești pe zi. 

Capsule: 6-12 capsule „00“ pe zi. 

Pulbere: 2-6 linguriţe, de până la 3 ori pe zi. 

Aliment: Se folosește precum morcovul. 


Prepararea frunzelor 

Tinctură: Doar planta proaspătă, 1:2 în alcool 95%. Jumătate de linguriţă 
până la o linguriţă pe zi. 

Ceai: 1 linguriţă (5 ml) de plantă uscată, în 240 ml de apă fierbinte. Infu- 
zaţi timp de 20 de minute. Beţi cât doriţi, pe tot parcursul zilei. 

Aliment: În salată, consumaţi în cantităţi generoase și des. 


Contraindicaţii și efecte secundare 

Nu consumaţi în caz de canal coledoc blocat. Dacă sunteți în vârstă și aveți 
probleme cu vezica, staţi aproape de baie dacă consumaţi prea multe frunze, 
mai ales sub formă de ceai. 


PHYLLANTHUS (Phyllanthus niruri, P. amarus, P. emblica) 


Familie: Euphorbiacae. 

Parte folosită: Toate părțile plantei și fructul de P emblica. În cazul P ni- 
ruri şi P amarus, în experimentele pe subiecţi umani a fost folosită planta 
uscată. În cazul P emblica, s-a folosit fructul uscat. 

Recoltare și arie de răspândire: Există anumite neînțelegeri între botaniști 
în privința includerii P emblica într-o listă generală a genului phyllanthus. 
Are două denumiri latine (P emblica şi Emblica officinalis) care sunt sinoni- 
me în aproape toate ghidurile de referință. Unele cărți menţionează planta 
cu o denumire, altele cu cealaltă. Aceasta, împreună cu alte două soiuri de 
Phyllanthus prezentate aici, face parte din familia Euphorbiaceae. Însă crește 
ca un arbust peren bogat și poate ajunge la dimensiunea unui copac. Este 
originar din Asia tropicală și se găsește în păduri cu lemn de esență tare. Cu 
toate că se folosesc toate părțile plantei, fructele sunt cele mai apreciate, de- 
oarece conţin de 20 de ori mai multă vitamina C decât sucul de portocale. P 
emblica este unul dintre principalele ingrediente ale faimoasei formule ayur- 
vedice triphala, care conţine, de asemenea, alte două plante, ambele fiind 
specii Terminalia. În schimb, atât P amarus, cât și P niruri sunt ierburi anu- 
ale, cu aspect de arbust, care cresc până la o înălțime de jumătate de metru și 
sunt răspândite în zonele tropicale în Africa și Asia. 

Fructele de P emblica se recoltează când sunt coapte; planta întreagă de 
P niruri şi P amarus se recoltează când este înflorită. Atât fructul, cât și 
planta se folosesc, în general, uscate și nu proaspete. 

Acţiune: Antiinflamatoare, hepatoprotectoare, antivirală, antihepatotoxi- 
că, tonic hepatic, diuretică, astringentă, antifungică. 

Funcţii în bolile ficatului: Antivirală — specific împotriva virusurilor he- 
patice, în special împotriva HBV; protejează ficatul împotriva bolilor de 


47 


STEPHEN HARROD BUHNER 


ficat/toxinelor chimice; servește ca tonic pentru ficat; reduce problemele 
de piele asociate cu hepatita; contribuie la excreţie ajutând rinichii să preia 
o parte din încărcătura ficatului; reduce inflamarea ficatului. 

Indicaţii specifice: Hepatită virală, inflamaţia venei porte, nivel ridicat de 
enzime în ficat, apetit scăzut, erupții cutanate asociate cu boli ale ficatului. 


Utilizări ale Phyllanthus 

Phyllanthus este o plantă adusă în atenţia botanicii medicinale occidentale 
prin intermediul medicinii indiene. Cele mai multe studii au fost între- 
prinse în India, dar și în SUA, Anglia, Australia și China. Pyllanthus poate 
fi o plantă destul de dificil de găsit. 

Medicină ayurvedică: În medicina ayurvedică tradiţională, P niruri se 
numește „bhumy amalaki“ Deblochează ficatul și are efect curativ, diure- 
tic și astringent; este răcoritoare pentru bolile fierbinţi. Se foloseşte în caz 
de icter, dizenterie cronică și ciroză hepatică. De asemenea, P emblica este 
cunoscută și ca E. officinalis, iar în medicina ayurvedică se numește „ama- 
la“ sau „amalak“ sau (uneori) „emblic myrobalan“ Se consideră că are o 
acţiune asemănătoare cu aceea a plantei de P niruri și, de asemenea, are 
acţiune antipiretică, laxativă, carminativă și stomahică. 

Medicină chineză: Aparent necunoscută. 

Medicină naturistă occidentală: Două soiuri de Phyllanthus cresc în emi- 
sfera vestică: 1) P /iebmannianus, folosită în America de Sud în tratarea 
stomatitei, infecțiilor interne, pietrelor la rinichi și a blocajului urinar, și 
2) P caroliniensis, care creşte în SUA, în vest până în Texas și în nord până 
în Ohio. În ciuda acestui lucru, folosirea plantei de Phyllanthus în medi- 
cina naturistă occidentală este neobișnuită. Medicina indiană a introdus 
folosirea modernă a plantei ca tonic hepatic și ca antiviral pentru hepatită. 
Având în vedere acţiunea extinsă a plantei împotriva virusurilor de hepati- 
tă, se pare că și aceste două specii vestice s-au dovedit benefice. 

Ştiinţific: 14 specii de Phyllanthus au fost testate pentru activitate împotri- 
va virusurilor de hepatită și s-au descoperit a fi active in vivo, in vitro sau 
în experimentele cu subiecți umani. Varietăţile principale testate pe oameni 
sunt P amarus şi P niruri. În general, acestea sunt considerate cele mai active 
specii de Phyllanthus pentru tratamentul hepatitei. 

P amarus: Au fost realizate opt experimente. Au fost folosite pentru 
tratamentul infecției cu HBV atât pulberea de plantă uscată, sub formă 
de capsulă, cât și ceaiul/infuziile. Trei dintre experimente au arătat că 
60% dintre pacienți au trecut de la un diagnostic cu HBsAg pozitiv la 
un diagnostic cu HBsAg negativ. Două experimente clinice pe pacienți 

cu hepatită cronică (non-A, non-B) au prezentat o scădere a nivelului de 
bilirubină din plasmă, o îmbunătăţire a procesului de eliminare a sulfobro- 
moftaleinei sodice și o atenuare vizibilă a inflamaţiei venei porte. Două 
experimente în cazuri de hepatită virală acută au arătat că funcţia ficatului 
s-a îmbunătăţit semnificativ atât la pacienţii cu HBsAg negativ, cât și la 
cei cu HBsAg pozitiv. Un experiment clinic în dublu orb, pe pacienţi cu 
hepatită B, a arătat că 50% dintre cei care au primit P amarus, comparativ 
cu doar 4% dintre pacienţii care au primit placebo, scăpaseră de HBsAg 
până la următoarea vizită la medic. 

P niruri: Au avut loc două experimente. Într-unul, copiii cu hepatită 
virală acută au fost trataţi cu extract de P niruri; funcţia ficatului a revenit 
la normal în 5 zile. Al doilea experiment a arătat că, la copiii cu hepatită 
infecțioasă, apetitul a revenit la normal în 5 săptămâni. 

Toate speciile de Phyllanthus testate au prezentat o activitate antivirală 
împotriva multor virusuri (în principal, a virusurilor de hepatită) şi o ac- 
tivitate hepatoprotectoare împotriva unei varietăţi de toxine chimice, in 
vitro şi in vivo. 

Notă: Experimentele în cazurile de hepatită au folosit, în medie, 600 mg 
din planta P amarus pe zi sau, într-un caz, 200 mg ca infuzie puternică o 
dată pe zi. Doza de P emblica în experimentele cu subiecți umani a fost 
inclusă într-un amestec multiplu de plante medicinale și a fost de 500 mg 
de persoană pe zi, pentru toate plantele. Acel experimenta fost un studiu în 
dublu orb al unui amestec de componente multiple pentru persoanele cu 
hepatită virală acută. De asemenea, a inclus Terminalia chebula, T. belerica, 
Commiphora mukul, Plumbago Zeylanica şi Picrorhiza kurroa. 


Preparare și dozare 

Sub formă de ceai, pulbere sau capsule. 

Prepararea P niruri şi P amarus 

Ceai: 1 linguriţă de infuzie din plantă în 240 ml de apă, de 2 ori pe zi. 
Ca pulbere: 1 linguriţă de frunză sub formă de pulbere, până la de 2 ori pe 
zi (5-6 g până la de 3 ori pe zi), în apă sau suc. 

Capsule: 2—4 capsule „00“, până la de 3 ori pe zi. 


Prepararea P emblica şi E. officinalis 
Pulbere de fruct uscat: 2-3 linguriţe în apă sau suc, de 3-4 ori pe zi. 


Contraindicaţii și efecte secundare 
Nu s-au descoperit. 

PICRORHIZĂ (Picrorhiza kurroa) 


Familie: Scrophulariaceae. 

Parte folosită: În general, rădăcina, însă s-a descoperit că întreaga plantă 
este activă și uneori este folosită în medicina tradițională. 

Recoltare și arie de răspândire: Picrorhiza este o plantă des întâlnită în 
nord-vestul munţilor Himalaya, iar rădăcinile de grosimea unui creion se 
recoltează în special toamna. 

Acţiune: Hepatotonică, antivirală, antihemoragică, bitter, colagogă, imu- 
nostimulantă, curativă, stomabhică, antipiretică, laxativă, antiastmatică, an- 
tiprotozoare, antiparazitică și antidizenterică. 

Funcţii în bolile ficatului: Antiviral împotriva virusurilor hepatice, pro- 
tejează ficatul împotriva distrugerii provocate de hepatită, normalizează 
funcţia hepatică și nivelul enzimelor din ficat, combate febra și frigurile 
recurente, îmbunătățește funcţia imună, stimulează secreția de insulină di- 
gestivă și pancreatică, ajută ficatul să transforme zahărul în glicogen și să îl 
depoziteze pentru utilizări viitoare. 

Indicaţii specifice: Hepatită virală, nivel ridicat de enzime în ficat, dete- 
riorarea ficatului sau ciroză, febră şi friguri intermitente, funcţie hepatică 
redusă. 


Utilizări ale picrorhizei 

Picrorhiza este planta cel mai puţin cunoscută dintre plantele medicinale fo- 
losite în medicina ayurvedică pentru tratamentul hepatitei; majoritatea cer- 
cetărilor pentru această plantă au fost efectuate în India. Multe experimente 
au folosit un extract standardizat: picroliv (disponibil uneori în SUA). Însă 
s-a demonstrat în studii separate că cel puţin alți trei constituenți (și întreaga 
plantă medicinală) sunt activi pentru bolile de ficat. Clinicienii ayurvedici au 
raportat un mare succes al plantei în medicina clinică, în tratarea infecțiilor 
cu HAV, HBV şi HCV. În general, au descoperit că nivelul de enzime din 
ficat a revenit la normal în 7 zile, în rândul pacienţilor infectați cu HAV, și 
într-un interval de 3 săptămâni până la 3 luni, pentru pacienţii infectați cu 
HBV şi HCV. Planta are un gust foarte amar. 

Medicină ayurvedică: În India, picrorhiza se mai numește „katuka“, „ka- 
tula“ sau „kutki“, însă nu trebuie confundată cu „kala kutki“ (spânzul sau 
trandafirul Crăciunului). Este considerat un bitter la fel de eficient pre- 
cum genţiana și este agent hepatotonic, antiastmatic, antidizenteric și be- 
nefic plămânilor. Picrorhiza a fost folosită pentru giardia, amoebiază și 
boli hepatice şi autoimune. Se foloseşte, de obicei, ca antihemoragic în 

cazul bolilor recurente cu febră și friguri alternative, cum sunt malaria și 
elefantiaza. 

Medicină chineză: Se folosește în China și Coreea, însă nu este prea bine 
cunoscută. Rar utilizată în medicina tradițională. 

Medicină naturistă occidentală: În general, necunoscută în medicina 
vestică până la introducerea sa recentă în tratamentul hepatitei. 

Științific: S-a descoperit că picrorhiza și constituenții săi diverși au fost 
foarte activi în experimentele pe oameni și în studiile în dublu orb ale 
virusurilor de hepatită (2 g pe zi pe cale orală) atât de sine stătătoare, cât și 
în combinaţie cu alte plante medicinale, cum ar fi Phyllanthus (500 mg pe 
cale orală, doză pentru combinaţie). Studiile in vivo au arătat că picrorhiza 
şi constituenţii săi au o acţiune extinsă antihepatotoxică și hepatoprotec- 
toare împotriva multor hepatotoxine puternice. În toate situațiile, funcţia 
ficatului s-a îmbunătăţit spectaculos. Repararea ADN-ului a fost imbu- 
nătăţită, iar nivelurile de bilirubină serică au scăzut. În cazul deteriorării 
ficatului indusă cu galactozamină și paracetamol, nivelurile de alaninami- 
notransferază serică, aspartat aminotransferază, fosfatază acidă, fosfatază 
alcalină, glutamat dehidrogenază și bilirubină au scăzut. 

Extractul standardizat, picrolivul, a provocat o acţiune inversă la toate 
enzimele afectate, în cazul deteriorării ficatului indusă atât cu galactozamină, 
cât și cu tioacetamidă. De asemenea, a normalizat semnificativ încorpora- 
rea scăzută a leucinei în proteinele hepatice. În cazul distrugerii ficatului 
provocate de aflatoxina B1, animalele tratate au prezentat o îmbunătăţire a 
alterării hepatocitare în lobulii ficatului și tractul venei porte și a producţiei 
de enzime hepatice și a sintezei macromoleculelor. Utilizarea plantei întregi a 
oprit afectarea funcţiei ficatului provocată de extirparea parţială a organului. 
Tratamentul preliminar cu picrorhiza, timp de 15 zile, a împiedicat distru- 
gerea cu CCI, a ficatului. 


Preparare si dozare 

Tinctura se folosește uneori (1:5 în alcool 60%; un sfert de linguriţă, de 
2-3 ori pe zi), însă este foarte amară și greu de administrat. Forma generală 
şi preferată de consum sunt capsulele: 1-3 g (adică 2—6 capsule „00“), de 
2-3 ori pe zi. Uneori, planta sub formă de pulbere este administrată în suc, 
l linguriţă, de maxim 2 ori pe zi. 


Contraindicaţii și efecte secundare 
Contraindicată la pacienţii cu canal coledoc blocat. Dozele mai mari pot 
avea efect emetic și purgativ. Dacă apar simptome de greață sau de diaree, 

reduceți doza sau administraţi în timpul mesei. Unele persoane au prezen- 
tat erupții ale pielii. 


URECHEA-IEPURELUI (Bupleurum chinense 


sau B. falcatum, uneori B. fruticosum, B. kaoi) 


Familie: Apiaceae. 

Parte folosită: În medicina tradițională, rădăcina; însă, în două studii a 
fost folosită întreaga plantă B. chinense şi s-a descoperit că aceasta este acti- 
vă în protecţia împotriva hepatitei induse chimic, a hepatotoxicităţii indu- 
se cu CCI, și a deteriorării ficatului indusă cu acetaminofen. 

Recoltare și arie de răspândire: Planta crește, în principal, în China. Ră- 
dăcina trebuie scoasă din pământ toamna și uscată bine la umbră. 
Acţiune: Antipiretică, antihepatotoxică, antivirală, anticirotică, antiinfla- 
matoare, hepatoprotectoare, normalizator al funcţiei hepatice, alterativă, 
analgezică, imunostimulatoare, carminativă, diaforetică. 

Funcţii în bolile ficatului: Normalizează funcţia ficatului, stimulează răs- 
punsul imun (în particular, al formării de anticorpi pentru virusurile he- 
patitei și al producţiei și agresivităţii leucocitelor). Este virucid împotriva 
HBV și, potrivit unor opinii, și împotriva HCV. Este un tonic excelent 
atunci când este consumată pe termen lung împotriva hepatitei virale. 
Indicaţii specifice: Hepatită virală, nivel de enzime ridicat al ficatului, 
febră și friguri intermitente, boală hepatică avansată cu oboseală și indis- 
poziţie. 


Utilizări ale urechii-iepurelui 

Urechea-iepurelui este o plantă medicinală chinezească. E relativ ușor de 
găsit la furnizorii de plante medicinale și în magazinele cu alimente bio. 
Medicină ayurvedică: Aparent necunoscută. 

Medicină chineză: Se numeşte „chai hu“; denumirile sale populare sunt 
urechea-iepurelui, rădăcină de urechea-iepurelui și ceară chinezească. 
Urechea-iepurelui este considerată un bitter neutru, cu afinitate pentru 
pericard, ficat și vezica biliară. Este una dintre componentele principale 
în combinaţia de urechea-iepurelui minoră (cunoscută și sub numele de 
shosaikoto). Această formulă chinezească tradițională a fost testată pe scară 
largă în China și Japonia în tratamentul hepatitei virale, iar rezultatele au 
fost excelente (vezi și utilizările științifice). Plantele folosite în combinaţia 
de urechea-iepurelui minoră pot varia de la medic la medic, însă amestecul 
următor este cel utilizat în experimentele clinice pe oameni. 

Combinația cu urechea-iepurelui minoră este compusă din 7 părți de 
urechea-iepurelui, 5 părți de rădăcină de Pine/lia ternata, câte 3 părţi de 
ginseng, (Panax ginseng), rădăcină de gura-lupului chinezească (Scutellaria 
baicalensis) şi fruct de jojoba (Zizyphus jujuba), 2 părţi rădăcină de lemn 
dulce (Glycyrrhiza glabra), 1 parte rădăcină de ghimbir (Zingeber offici- 
nalis) — un total de 24 de părţi. În studiile ştiinţifice, combinația a fost 
administrată sub formă de ceai fierbinte/infuzie obținută din 7 g de ure- 
chea-iepurelui, 2 g de rădăcină de lemn dulce, 3 g de fruct de jojoba, 1 g 
rădăcină de ghimbir, 3 g ginseng, 3 g rădăcină de gura-lupului chinezească 
şi 5 g Pinellia ternata, în total 24 g, în 700 ml de apă, consumat de-a lun- 
gul zilei. Ceaiul a fost administrat timp de o lună. 

Combinația de urechea-iepurelui minoră a fost folosită în mod tradi- 

țional pentru tratamentul malariei și al tuturor afecțiunilor în care simp- 
tomele sunt febra și frigurile intermitente, oboseala și afectarea hepatică. 
Medicină naturistă occidentală: Necunoscută până recent. A fost intro- 
dusă prin intermediul medicinei tradiţionale chinezești. Este considerată 
de foarte mulți clinicieni occidentali drept una dintre cele mai bune plante 
împotriva hepatitei. 
Ştiinţific: Urechea-iepurelui a fost testată în cel puţin 37 de studii şi s-a 
descoperit că este un hepatoprotector foarte puternic, cu acţiune antihepa- 
totoxică și antivirală, împotriva virusurilor hepatitei (in vivo, in vitro sau 
în experimentele umane). Studiile au avut loc, în general, în Indonezia, 
Taiwan, China, Coreea de Sud, Japonia și Spania. Cu toate că cele două 
specii utilizate cel mai frecvent sunt B. chinense și B. falcatum, au fost folo- 
site și alte specii pentru aceleași simptome ale ficatului, iar, în experimen- 
tele clinice, s-a descoperit că și acestea protejează ficatul. S-a arătat că B. 
falcatum are acţiune antivirală directă împotriva HBV. 

S-a descoperit că urechea-iepurelui este un hepatroprotector împotriva 
hepatotoxicităţii induse cu CC14, acetaminofen și beta-D-galactozami- 
nă. S-a descoperit că B. chinense protejează ficatul de steatoză şi previne 
necroza. Într-un studiu efectuat in vivo, B. falcatum a readus la normal 
funcţionarea ficatului în cazul deteriorării induse cu CC14 a ficatului, la 
șobolani, așa cum au indicat nivelurile de fosfatază alcalină serică și de 
retenţie a brom-sulfaleinei. S-a arătat că o combinaţie de urechea-iepurelui 
şi ginseng, administrată șoarecilor înainte de injectarea cu CC14 „a redus 
deteriorarea hepatică la nivel celular. 

Combinația de urechea-iepurelui minoră a fost subiectul mai multor 
studii, mai ales în Japonia. Un studiu efectuat pe 13 pacienți cu hepa- 
tită cronică, cu vârsta de peste 62 de ani, a dus la concluzia că nivelul 

de aspartat seric și alaninaminotransferază a scăzut. Alt studiu a arătat că 
această combinaţie a suprimat degenerarea hialină a ficatului (indusă cu 
galactozamină) și scăderea activităţii de glutamin sintetază hepatică. Can- 
titatea de combinaţie de urechea-iepurelui minoră folosită pentru aceste 
studii a fost de 5 g zilnic, administrată sub formă de ceai. 

Combinația de urechea-iepurelui minoră s-a dovedit antihepatotoxică 
şi eficientă în tratamentul hepatitei virale. Într-un experiment clinic, a în- 
curajat eliminarea antigenului de suprafaţă al hepatitei B (HBsAg) la copiii 
cu infecţie cronică cu HBV și boli ale ficatului. Șapte din 14 pacienţi au 
devenit HBsAg negativi într-un interval de 3—10 luni. 

Un studiu experimental dublu orb, efectuat pe 222 de pacienţi cu he- 
patită cronică (116 au primit combinaţia de urechea-iepurelui minoră și 
106 au primit un placebo), a descoperit că valorile de aspartat aminotrans- 
ferază seric și alaninaminotransferază au scăzut semnificativ, într-un inter- 
val de 12 săptămâni de administrare a combinației de urechea-iepurelui 
minoră. La pacienţii diagnosticaţi cu infecție cu HBV, HBsAg a scăzut, iar 
cantitatea de anticorpi împotriva virusului hepatitei B a crescut. Se pare că 
aceste răspunsuri pot fi extinse la HCV și HAV. 

Combinația de urechea-iepurelui minoră a prezentat o activitate imu- 
nostimulantă și antiinflamatoare semnificativă, capacitatea de a preveni 
fibroza hepatică și de a spori producţia de interleukină la celulele mono- 
nucleare periferice din sânge. S-a arătat că saikosaponina, unul dintre in- 
gredientele principale ale rădăcinii de urechea-iepurelui, crește răspunsul 
anticorpilor, răspândirea macrofagelor și fagocitoza in vivo. 

Majoritatea studiilor au folosit extracte în apă fierbinte (ceaiuri tari). 
Dozele au variat. S-a descoperit, în studii diferite, că toate plantele din 
combinaţia de urechea-iepurelui minoră protejează ficatul și au acţiune 
antiinflamatoare. 


Preparare și dozare 

Sub formă de pulbere, capsule sau ceai. 

Pulbere: 1-2 linguriţe pe zi. 

Capsule: 4-10 capsule „00“ zilnic (vez; Contraindicaţii). 

Ceai: 1 linguriţă din plantă, în 240 ml de apă fierbinte; strecurați și beți 
de 3 ori pe zi. 

Contraindicaţii şi efecte secundare 

Poate provoca dureri de cap, stări de furie sau de greață la unele persoane. 
În astfel de situaţii, trebuie micşorată doza (începeţi cu o doză mică, apoi 
creșteţi). Nu au fost observate alte efecte secundare sau contraindicații. 


ALTE PLANTE MEDICINALE UTILE 


Multe alte plante medicinale și combinaţii de plante medicinale și-au 
dovedit eficienţa împotriva virusurilor de hepatită și ciroză hepatică, în 
experimente pe oameni. 

e Berberis aristata: scoarță, 2 g pe zi de persoană, activă împotriva hepa- 
titei, asemănătoare cu dracila (Berberis vulgaris). 

* Polyporus umbellatus: injecție intramusculară cu o fracțiune de poliza- 
haridă din ciupercă, într-o doză de 40 mg pe zi, timp de 3 luni. La 359 
pacienţi tratați, simptomele și rezultatele testelor biochimice au arătat îm- 
bunătăţiri. 

e Carduus nutans: frunză, sub formă de tinctură de alcool, doză nespeci- 
ficată; activă în experimentele asupra hepatitei umane. 

e Cochlospermum plancbonii: rădăcină, sub formă de infuzie în apă, doză 
nespecificată; pacienţii comatoși cu declanșare bruscă a hepatitei s-au vin- 
decat. Activitatea biologică a fost puternic dependentă de doză. 

e Cotinus coggygria: ramuri şi frunze, decoct cu apă fierbinte, doză ne- 
specificată; au fost trataţi 400 de pacienţi cu hepatită, cu o rată de succes 
de 94%. 

e Eclipta alba: toată planta, uscată, administrarea orală a 500 mg de per- 
soană, de 3 ori pe zi, a vindecat icterul în proporţie de 75%; aceeași rată 
de vindecare a fost remarcată cu o doză mai mică (50 mg de persoană) la 
copiii cu icter, de asemenea, s-a descoperit că planta a avut o acţiune hepa- 
toprotectoare și antihepatotoxică puternică in vivo și in vitro. 

e Paeonia rubra: rădăcină uscată, decoct în apă fierbinte, doză nespecifi- 
cată; a protejat împotriva hepatitei colestatice și a oprit acţiunea acesteia. 
e Rheum officinale: rădăcină uscată, s-a descoperit că o doză unică de doar 
50 mg de persoană a fost activă în protejarea ficatului și în vindecarea a 80 
de cazuri de hepatită icterică. 

e Sedum sarmentosum: întreaga plantă, uscată, ca decoct în apă fierbin- 
te, doză nespecificată; s-a descoperit că a fost activă într-un experiment 
controlat în dublu orb cu infuzie fierbinte, în tratamentul pacienţilor cu 
hepatită. 

e Symphytum officinale sau tătăneasă: întreaga plantă, doză nespecificată, 
ca mediu de extragere pentru tătăneasă a fost folosit oțet din lemn purificat 
obţinut prin carbonizarea lemnului în condiţii semi-aerobe; extractul a 
fost folosit apoi în mod repetat pentru tratarea adulţilor cu ciroză hepatică 
şi s-a descoperit că este activ în vindecarea acestei boli. 

e Amestec combinat de Gardenia jasminoides, Angelica sinensis, Atractylo- 
des macrocephala, Paeonia albiflora, Salvia miltiorrhiza, Artemisia scoparia, 
Astragalus membranaceus, Rehmannia glutinosa, Paeonia moutan şi Poria 
cocos: decoct, doză nespecificată; 105 pacienți cu ciroză au fost tratați timp 
de 2-18 luni. Funcţia hepatică și sănătatea ficatului s-au îmbunătățit sau 
au fost readuse la normal, iar ficatul şi splina mărite s-au redus ca volum și 
s-au decontractat. 67 de pacienți s-au vindecat complet, 14 au prezentat o 
îmbunătăţire vizibilă, 17 au arătat unele îmbunătățiri, iar 7 nu au răspuns 
la tratament. După 12 luni, a avut loc o recidivă în proporţie de 13,4%. 

e Amestec combinat de Achillea millefolium, Capparis spinosa, Cassia occi- 
dentalis, Cichorium intybus, Solanum nigrum, Tamarix gallica ṣi Terminalia 
arjuna: decoct în apă fierbinte, doză nespecificată; succes în tratarea hepa- 
titei, în experimentele cu subiecți umani. 

e Amestec combinat de frunze proaspete de Citrus reticulata, Astragalus 
membranaceus, Smilax china, Gardenia jasminoides, Pueraria lobata, Curcu- 
ma aromatica, Glycyrrhiza glabra, Vigna sinensis: decoct în apă fierbinte, 6 
linguriţe (30 ml) de persoană; 120 de cazuri de hepatită B (cu un grup de 
control de 48 persoane) au fost tratate de două ori pe zi, timp de 1-3 luni 
(în medie, 60 de zile); la 72 de pacienți, virusul a fost eliminat, iar icterul a 
dispărut, iar la 36, simptomele au scăzut considerabil în intensitate. 

4. PLANTE MEDICINALE 
ÎN AJUTORUL SISTEMULUI 
IMUNITAR 


Studiile prezentate pe 14 aprilie 2000, într-un număr al revistei Science, au 
arătat că sănătatea sistemului imunitar este strâns legată de evoluţia infecţiei 
cu HCV. Cu cât sistemul imunitar este mai sănătos, cu atât mai mici sunt 
variațiile din diversitatea virală HCV. Această limitare a variabilităţii virusu- 
lui are ca rezultat o boală mai puţin gravă pe termen lung. În plus, un sis- 
tem imunitar sănătos contribuie la diminuarea oboselii care apare foarte des 
atunci când corpul se luptă cu boala sau cu o variantă nouă a virusului, luând 
energia folosită de restul organismului. Acești doi factori fac din susţinerea 
sistemului imunitar pe parcursul infecţiei cu HCV un lucru vital. 


CALITĂŢILE PLANTELOR MEDICINALE 
CARE STIMULEAZĂ IMUNITATEA 
În alegerea plantelor medicinale pentru tratamentul hepatitei C, este im- 


portant să căutaţi plantele care, împreună sau separat, reușesc trei lucruri: 
1) stimulează și susţin zonele cele mai afectate de boală ale sistemului 


10 PLANTE MEDICINALE TONICE PENTRU SISTEMUL 
IMUNITAR, IMPORTANTE ÎMPOTRIVA HEPATITEI 


Ashwagandha Astragalus 
Ceai de New Jersey Ginseng 
Ginseng sălbatic Ginseng siberian 
Ginseng Tienchi Lemn dulce 
Salvie indiană Schizandra 

imunitar, 2) stimulează zonele sistemului imunitar care ajută cel mai 
eficient la neutralizarea bolii, și 3) au o activitate puternică de protecţie 
hepatică. O importanţă deosebită o au plantele medicinale care stimulează 
producţia de interferon și de anticorpi, plantele care susțin imunitatea în 
general, plantele care reduc stresul și plantele care contribuie la îmbună- 
tăţirea nivelului de energie. 


ASHWAGANDHA (Withania somnifera) 


Familie: Solanaceae. 

Parte folosită: În medicina occidentală, este folosită rădăcina, iar în restul 
lumii toate părțile plantei. 

Recoltare și arie de răspândire: Planta este cultivată (sau cunoscută) pe 
scară restrânsă în America de Nord, însă este foarte răspândită în India, 
Sudan, Pakistan, Irak, Arabia Saudită și Rwanda. Rădăcina se recoltează, 
de obicei, toamna, frunzele pot fi recoltate oricând, iar semințele se recol- 
tează în sezon. 

Acţiune: Rădăcină— tonic pentru sistemul imunitar, protejează împotriva 
stresului, acţiune antihepatotoxică, antibacteriană, diuretică, antipiretică, 
astringentă, sedativă pentru sistemul nervos, curativă. Frunze și tulpină — 
acţiune antihepatotoxică, antipiretică, febrifugă, bitter, diuretică, anti- 
bacteriană, antimicrobiană, astringentă, sedativă pentru sistemul nervos. 
Seminte — acţiune hipnotică, diuretică, coagulantă. Fruct — tonic pentru 
sistemul imunitar, acţiune antibacteriană, curativă. 

Funcţii în bolile ficatului: Factor antistres, tonic și potenţiator pentru sis- 
temul imunitar, acţiune antihepatotoxică; stimulează producţia de glutati- 
on, ameliorează simptomele de irascibilitate și de confuzie mentală, reduce 
durerea de articulaţii. 


Despre Ashwagandha 
Ashwagandha este cunoscută ca un tonic puternic și sigur pentru sistemul 
imunitar și ca un protector împotriva stresului, rivalizând ginsengul. Este 
utilizată de un mileniu în nordul Africii, India și în anumite zone din Asia. 
Unul dintre punctele sale tari este acțiunea sigură ca sedativ pentru siste- 
mul nervos. Pentru persoanele supuse stresului extrem, planta scade ușor 
nivelul de stres din corp, protejează organismul de boli asociate stresului și 
aduce sistemul imunitar la niveluri optime de activitate. 

Studiile in vivo au arătat că ashwagandha posedă proprietăți hepato- 
protectoare și antihepatotoxice puternice, protejând ficatul împotriva 

hepatotoxicității induse de CCI, rifampină, acetaminofen și galactoza- 
mină și diminuând peroxidarea lipidică indusă cu cadmiu. De asemenea, 
prezintă activitate hipolipemică marcată: planta este asociată cu o scădere 
a nivelurilor de beta-lipoproteină serică, apoproteină și LDL. Alte studii 
in vivo au arătat că ashwagandha are acțiune antiinflamatoare (reducând 
diverse edeme), antileukopenică, antitoxică, antitumorală, antiulceroasă, 
anticonvulsivă, este inhibitor al carcinogenezei și un stimulator al produc- 
ţiei de glutation. 

Studiile in vitro au arătat că ashwagandha are o activitate antibacteriană, 
antimicotică, antifungică, antiamoebică, antimalarie, antivirală (împotriva 
virusului de herpes simplex 1 și a altora) și imunostimulantă (stimulând in- 
ducţia de interferon). 

Experimentele pe oameni au încercat să utilizeze ashwagandha în com- 
binaţie cu alte plante medicinale. Un studiu andomizat, în dublu orb, 
încrucișat, controlat prin placebo, pe pacienţi cu osteoartrită, a dus la 
descoperirea unei ameliorări semnificative a durerilor și a înţepenirii, o 
creștere a puterii de a apuca și o reducere a gradului de dizabilitate. Au fost 
folosite ashwagandha, curcuma, zinc și Boswellia serrata. Alt experiment cu 
componente multiple a dus la concluzia că ashwagandha este bună în cazul 
disfuncţiilor sexuale. 

Un lucru de remarcat este că, atât în studiile pe animale, cât și în cele 
pe oameni, s-a descoperit că ashwagandha are efecte distincte asupra creie- 
rului: funcţionează ca depresor al sistemului nervos central (sedativ), ame- 
liorează simptomele de psihoză (în combinaţie cu alte plante medicinale) 
şi reduce nivelul de agresivitate și de stres. 

Două alte specii de Withania sunt folosite aproape la fel. W. obtusifolia 
are o istorie îndelungată de folosire în Sudan, iar W coagulans (mai ales 
fructul) este consumat de mult timp în Pakistan și India. Ce-a de-a doua 
plantă are această denumire pentru că este un agent de coagulare puternic, 
iar indienii îl folosesc în loc de cheag pentru a face brânză. 


Preparare și dozare 

Planta este disponibilă aproape exclusiv în magazinele mari cu alimente 
bio, însă unii furnizori angro încep să o comercializeze. Ashwagandha se 
prepară, de obicei, sub formă de capsule din pulbere de rădăcină. Urmaţi 
instrucţiunile producătorului sau consumaţi 2 capsule „00“, de maxim 3 
ori pe zi, ca tonic. Pentru boli hepatice cronice sau acute, se pot consuma 
până la 2 linguriţe (10 ml) de pulbere de rădăcină pe zi. 

Contraindicaţii și efecte secundare 
Ashwagandha se foloseşte în India ca agent abortiv. Nu este recomandată 
în timpul sarcinii. 


ASTRAGALUS (Astragalus membranaceous) 


Familie: Leguminosae. 

Parte folosită: Planta este perenă, cu o rădăcină lungă și fibroasă. Rădăcina 
este folosită în scop medicinal. 

Recoltare și arie de răspândire: Planta crește în Asia și se recoltează, în 
principal, în China; este folosită de milenii în medicina chineză. Rădăcina 
este disponibilă, de obicei, uscată și tăiată în felii subțiri. Rădăcina sub 
formă de pulbere sau rădăcina organică măcinată grosier sunt două forme 
tot mai răspândite pe piaţă. 

Acţiune: Întăritor al sistemului imunitar, acţiune stimulantă și de refacere; 
antivirală; adaptogenă; tonică; antihepatotoxică; diuretică; îmbunătățește 
funcţia plămânilor, a splinei și a tractului digestiv. 

Funcție în bolile de ficat: Antivirală, imunostimulantă și potenţiatoare; 
stimulează formarea de anticorpi și producţia de interferon; stimulează în 
mod specific sistemul imunitar pentru a răspunde la virusuri; are acţiune 
antihepatotoxică, antitumorală și antimetastatică. 


Despre astragalus 

S-a descoperit că astragalusul este foarte eficient pentru sistemul imunitar. 
Studiile clinice au arătat că astragalusul protejează inima de virusul Cox- 
sackie B2 și contribuie la refacerea zonelor afectate la pacienţii infectați. 
Ca agent antitumoral, astragalusul a împiedicat metastaza cancerului la 
80% dintre şoarecii tratați. Alte studii au arătat că stimulează activitatea 
celulelor T și restabilește funcţia imună la pacienţii bolnavi de cancer cu 
această funcţie afectată. Acţiunea sa este vastă. Robyn Landis și K.P. Khalsa 
au observat că „astragalusul stimulează fagocitoza, mărind numărul total 
de celule imune și agresivitatea activităţii acestora. Activitatea macrofagă 
crescută a fost măsurată cu o durată de până la șaptezeci și două de ore. 
Aceasta crește numărul de celule stem (celulele «generice», care pot deveni 
de orice tip este necesar) din măduva spinării și țesutul limfatic, stimulea- 
ză maturizarea acestora în celule imune active, mărește activitatea splinei, 
creşte eliberarea de anticorpi și accelerează producţia de molecule mesager 
hormonale care semnalează că virusul trebuie distrus.“ 

La Centrul Medical al Universităţii Texas din Houston, cercetătorii au 
observat că astragalusul poate restabili complet funcţia celulelor imune com- 
promise în cazul pacienţilor cu cancer. Alte experimente au arătat că astra- 
galusul a mărit nivelul de imunoglobuline E serice, imunoglobuline M și 
adenozin monofosfat ciclic și a stimulat inducția de interferon și formarea 
de fagocite. De asemenea, s-a descoperit că astragalusul este activ direct îm- 
potriva mai multor virusuri, cum ar fi Coxsackie B și herpes (progenitalis). 

Studiile in vivo au arătat că astragalusul are o acțiune imunostimulantă 
excepţională (stimularea inducției de interferon, răspuns îmbunătăţit al 
anticorpilor, creșterea formării de anticorpi, accelerarea fagocitozei, stimu- 
larea blastogenezei limfocitelor, stimularea formării de interleukină-6 și de 
limfocite T) și o acţiune împotriva unei varietăți de virusuri și de cancere. 
De asemenea, astragalusul a prezentat o activitate antihepatotoxică con- 
stantă împotriva unei varietăți de hepatotoxine, activitate antihiperglice- 
mică și de inhibare a aminotransferazelor. 

Datorită efectelor sale antivirale, imunostimulante și a acţiunilor sale 
hepatoprotectoare și antihepatotoxice, astragalusul este o plantă medicina- 
lă foarte importantă în tratamentul infecţiei cu HCV. 


Preparare și dozare 

Planta poate fi consumată sub formă de ceai, capsule, tinctură sau pulbere 
ori în alimente. 

Ceai: 60—180 ml din plantă la un ibric de ceai; beţi pe parcursul zilei. 
Capsule: 3 capsule „00“, de 3 ori pe zi, ca tonic imunitar. Pentru infecții 
virale, 8 g pe zi (5-6 capsule de 3 ori pe zi). 

Tinctură: 1:5 în alcool 60%, 30—60 picături, de maxim 4 ori pe zi. 
Pulbere: Pentru boli de ficat cronice sau acute, se pot consuma până la 3 
linguri (54 ml) pe zi. 

Aliment: Două dintre cele mai bune metode de a consuma astragalus ca 
aliment este ca bază pentru supe sau cu orez. 


Contraindicaţii și efecte secundare 


Nu s-au descoperit, până acum, simptome de toxicitate date de ingerarea de 
astragalus. Chinezii arată că planta a fost folosită constant timp de milenii 
pentru tratarea răcelilor și gripei și pentru întărirea funcției imunitare slăbite. 

CEAI NEW JERSEY (Ceanothus spp.) 


Familie: Rhamnaceae. 

Parte folosită: Rădăcina sau scoarţa interioară a rădăcinii. Soiurile diverse 
de ceai New Jersey se pot înlocui între ele. 

Recoltare și arie de răspândire: Aceste specii par să crească oriunde și sunt 
foarte diferite ca aspect. Rădăcina trebuie recoltată toamna sau la începutul 
primăverii, după ce a trecut prin îngheţ. Scoarța interioară a rădăcinii are 
culoarea roșu aprins, iar această culoare se întinde prin rădăcina lemnoasă 
şi albă, care capătă o nuanţă de roz după îngheţ. Rădăcina este extrem de 
tare când se usucă. Trebuie tăiată în bucățele mici de 2,5 sau 5 cm, când 
este încă proaspătă. 

Acţiune: În primul rând, are o acțiune tonică și stimulantă pentru sistemul 
limfatic. Acţiune antiinflamatoare pentru ficat și splină. De asemenea, are 
o acţiune astringentă, este tonic pentru membrana mucoasă și un coagu- 
lant excepţional de puternic pentru sânge; are acțiune curativă, antiseptică, 
expectorantă, antispasmodică. 

Funcţii în bolile ficatului: Reduce inflamaţia ficatului și a splinei, stimulează 
curăţarea și drenarea sistemului limfatic, ajută la eliminarea virusurilor hepa- 
titei din sistemul limfatic. 


Informații despre ceaiul New Jersey 

Ceaiul New Jersey este o plantă medicinală importantă deoarece contri- 
buie la curăţarea țesutului celular mort din sistemul limfatic. Atunci când 
sistemul imunitar răspunde la afecţiuni acute sau la declanșarea bolii și pe 
măsură ce leucocitele ucid agenţii patogeni, aceștia sunt transportaţi în 
sistemul limfatic pentru a fi eliminaţi. Atunci când sistemul limfatic poate 
îndepărta rapid materialul celular mort, procesul de vindecare este accele- 
rat, uneori spectaculos. Planta medicinală a dovedit o acţiune foarte puter- 
nică ori de câte ori o zonă a sistemului limfatic este dilatară, infectată sau 
inflamată. Aici se numără nodulii limfatici, amigdalele (întreaga porțiune 
din spate a gâtului), splina, apendicele și ficatul. Unele dovezi sugerează 
faptul că activitatea ceaiului New Jersey asupra nodulilor limfatici îmbu- 
nătăţește și producţia de limfocite din nodulii limfatici, mai ales formarea 
celulelor T. Clinicienii care lucrează cu pacienţii bolnavi de SIDA, care au 
în istoric un număr scăzut de celule T, au observat o creștere a numărului 
de celule după administrarea de ceai New Jersey. Medicina naturistă vestică 
din secolul al XIX-lea a folosit această plantă medicinală pentru a reduce 
inflamaţia ficatului și a splinei. 

În mai multe experimente cu subiecți umani au folosit planta ca extract 
de tinctură (de obicei, 10-15 ml de persoană). Experimentele s-au con- 
centrat asupra sângerărilor excesive, cum ar fi tulburările de menstruaţie, și 
au descoperit că ceaiul New Jersey are o acțiune coagulantă și hemostatică 
puternică. De asemenea, a fost redus și timpul de coagulare. Studiile in 
vivo au arătat o activitate hemostatică importantă și o acțiune hipotensivă. 
Studiile in vitro au arătat o inhibare puternică a reverstranscriptazei și o 
activitate antifungică extinsă. 


Preparare și dozare 

Ca tinctură, ceai, decoct puternic sau gargară ori sub formă de capsule. 
Tinctură: Rădăcina uscată, 1:5 în alcool 50%, 30—90 picături, de maxim 
4 ori pe zi. 

Ceai: 1 linguriţă (5 ml) pulbere din rădăcină în 240 ml de apă, fiartă la foc 
mic 15 minute și strecurată. Până la 6 cești pe zi. 

Decoct puternic: 30 ml de plantă medicinală în 480 ml de apă, acoperiţi 
și lăsaţi să fiarbă la foc mic, timp de 30 de minute. O lingură (15 ml), de 
3 sau 4 ori pe zi. 

Gargară: Pentru amigdalită sau inflamații ale gâtului, cu ceai puternic, de 
4-6 ori pe zi. 

Capsule: 10—30 capsule „00“ pe zi. 


Contraindicaţii și efecte secundare 

Nu s-au remarcat efecte secundare, însă ceaiul New Jersey este contrain- 
dicat pentru persoanele care iau coagulanți sau anticoagulanţi și pentru 
femeile însărcinate. 


GINSENG ASIATIC (Panax ginseng) 


Familie: Araliaceae. 

Parte folosită: În general, rădăcina. Frunzele, cu toate că au o acţiune mai 
slabă, pot fi și ele folosire. 

Recoltare și arie de răspândire: Originar din Asia de Est (Coreea, Rusia, 
China), acest ginseng crește rar în sălbăticie pentru că a fost recoltat în ex- 
ces. Uneori, încă mai pot fi găsite plante mai bătrâne de 100 de ani; acestea 
se pot vinde cu până la 20 000 de dolari pentru 30 de grame. Acum, aceas- 
tă plantă medicinală este cultivată intensiv în scop comercial; rădăcinile 

sunt recoltate în toamna celui de-al cincilea an. Cu cât rădăcinile sunt mai 
vechi, cu atât sunt considerate mai bune ca medicament. 

Acţiune: Tonică, adaptogenă, stimulantă, imunomodulatoare, stimulantă 
pentru sistemul imunitar, regulatoare a tensiunii arteriale și a nivelului de 
zahăr din sânge, stimulant al circulației cerebrale, îmbunătățește funcția 
cognitivă, acțiune tonică pentru glanda suprarenală, antitumorală. 
Funcţii în bolile ficatului: Contribuie la ameliorarea stării de slăbiciune 
generale, a oboselii, a libidoului scăzut, epuizării fizice, a confuziei mentale 
şi a lipsei apetitului. Îmbunătăţeşte funcţia imună, producţia de interferon 
şi fagocitoza. Modulează numărul de leucocite. Potenţează aproape toate 
funcţiile ficatului, inclusiv repararea ARN-ului și ADN-ului și producția 
de proteine vitale. Scade nivelul enzimelor hepatice din sânge. Acţiune 
hepatoprotectoare, antivirală, antitumorală. 


Informaţii despre ginsengul asiatic 

Ginsengul asiatic este, probabil, cea mai faimoasă plantă medicinală chine- 
zească și este folosit de mii de ani în medicina tradiţională. Este administrat 
individual sau în combinaţii, pentru stare de oboseală generală, debilitate 
sexuală, lipsa apetitului, anemie, pierderea memoriei, deficiență imunitară, 
reglarea tensiunii arteriale și deficiența glandei suprarenale. Cercetările me- 
dicale despre ginsengul asiatic pot umple multe volume. În continuare, este 
doar un exemplu al problemelor asociate hepatitei. Atât în studiile efectuate 
pe oameni, cât și în cele de laborator, s-a descoperit că ginsengul asiatic are o 
acţiune hepatoprotectoare puternică, de scădere a enzimelor din ficat, o ac- 
ţiune pozitivă asupra metabolismului colesterolului și a lipidelor și o acţiune 
radioprotectoare, antitumorală, antioxidantă și antivirală. 

Ginsengul asiatic a dovedit că are activitate antivirală in vitro împotriva 
HBV. Un experiment pe pacienți a arătat că ginsengul asiatic, alături de 
multivitamine, poate reduce semnificativ bolile cronice de ficat la pacienţii 
vârstnici, într-un interval de 12 săptămâni. S-a arătat că ginsengul are o ac- 
ţiune hepatoprotectoare in vivo împotriva bolilor hepatice induse de CCI, 
cloroform, galactozamină și etanol. Alte studii in vivo au arătat că ginsengul 
asiatic a protejat ficatul împotriva hiperlipidemiei induse cu etanol. De ase- 
menea, a redus dilatarea celulară, congestia, pigmentarea bilei și nivelurile de 
aminotransferază ridicate; a redus nivelurile de enzime hepatice; a prevenit 
creșterea indusă de dexametazonă a nivelurilor de aminotransferază și a pro- 
tejat împotriva dilatării și ruperii mitocondriale induse de etanol, împotriva 
picnozei și a depunerilor de grăsimi, a depresiei sintezei de fosfolipide și a 

stimulat sinteza de trigliceride. O combinaţie de ginseng asiatic și urechea- 
iepurelui, administrată in vivo înainte de injectarea cu CCI, a redus semni- 
ficativ deteriorarea ficatului la nivel celular la șoareci. 

Peste 500 de documente științifice publicate au avut ca subiect acțiunea 
ginsengului asiatic. Unele dintre ariile cele mai importante de activitate 
tratează proprietăţile benefice ale acestei plante medicinale asupra sistemu- 
lui imunitar, radioprotective și antitumorale. 

S-a descoperit că ginsengul asiatic îmbunătățește răspunsul anticorpi- 
lor, acţiunea celulelor ucigașe naturale, producţia de interferon și rezistența 
generală a sistemului imunitar. Multe studii despre folosirea ginsengului 
asiatic în tratamentul cancerului din China au arătat că ginsengul posedă o 
acțiune antitumorală puternică. Ginsengul asiatic tratat (denumit ginseng 
roșu sau kirin) a dovedit activitatea cea mai puternică. De asemenea, s-a 
arătat că ginsengul asiatic are o capacitate puternică de protecţie a organis- 
melor vii în faţa efectelor radiaţiilor. 


Preparare și dozare 

Sub formă de pulbere sau tinctură. 

Pulbere: 1-2 linguriţe (5-10 ml) pe zi. 

Tinctură: 1:5 în alcool 70%. Rădăcină albă, 20-40 picături; rădăcină roșie 
conservată (chinezească sau coreeană), 5—20 picături, ambele de maxim 
3 ori pe zi. Speciile americane (Panax guinquefolium) 10-20 picături, de 
maxim 3 ori pe zi. 


Contraindicaţii și efecte secundare 

Bărbaţii sub 40 de ani trebuie să consume ginseng siberian, nu ginseng 
asiatic. Este contraindicat în caz de hipertensiune arterială, sângerare men- 
struală excesivă și sarcină. Poate provoca hipertensiune arterială, irascibili- 
tate, insomnie, tensiune musculară, dureri de cap și stări de neliniște. 


GINSENG SĂLBATIC (Codonopsis pilosula, ș.a.) 


Familie: Campanulaceae. 

Parte folosită: Rădăcină. 

Recoltare şi arie de răspândire: Există peste 40 de soiuri de ginseng sălba- 
tic, dintre care aproximativ 20 sunt folosite ca „ginseng sălbatic“ în medi- 
cina naturistă, mai ales în China. Mai multe specii de ginseng sălbatic sunt 
cultivate ca plante ornamentale în SUA și Europa. 

Rădăcinile de peste 3 ani se recoltează în septembrie sau în octombrie. 
Rădăcinile sunt uscate pe jumătate la soare, apoi frecate cu mâna pe o pla- 
că, până când țesutul se comprimă. Apoi sunt uscate în proporţie de două 
treimi și frecate din nou, după care sunt uscate complet la soare. 

Acţiune: Imună, tonică și potenţiatoare pentru splină, antioxidantă, anti- 
inflamatoare, cardiotonică, antiulceroasă, astringentă, analgezică, antidis- 
peptică. 

Funcţii în bolile ficatului: Ameliorează oboseala, slăbiciunea, ameteala, 
umflăturile faciale și lipsa apetitului; acționează ca tonic pentru sistemul 
imunitar; crește rezistența; servește ca factor antistres și are acțiune anti- 
hepatotoxică. 


Despre ginsengul sălbatic 

A devenit cunoscut pentru prima dată în secolul al XVIII-lea, în China, 
unde și-a câștigat rapid denumirea de „ginsengul săracului“ În medicina 
chineză este considerat bun pentru oboseală, slăbiciune, pierderea apetitu- 
lui, vertij, dispepsie, nefrită și insuficienţa splinei. 

Ginsengul sălbatic a prezentat o activitate antioxidantă mai puternică 
decât Panax ginseng in vitro, dar şi o acţiune antiinflamatoare și antispas- 
modică puternică. Studiile in vivo au arătat o acţiune analgezică, anti- 
inflamatoare, antiulceroasă și hipotensivă puternică. Ginsengul sălbatic a 
evidenţiat o activitate hepatoprotectoare consistentă împotriva hepatoto- 
menea, s-a descoperit că planta are o activitate imunostimulantă puternică, 
protejând porcușorii de Guineea împotriva veninului de cobră: a sporit 
fagocitoza complementară și neutrofilă. Studiile de laborator indică faptul 
că ginsengul sălbatic îmbunătățește fagocitoza în sistemul reticuloendote- 
lial (mai ales a celulelor Kupffer din ficat), îmbunătăţind și întărind astfel 
sistemul imunitar și capacitatea ficatului de a procesa toxinele din sânge. 

Ginsengul sălbatic a fost folosit foarte eficient în formule combinate, în 
experimente clinice, pentru bronșită cronică, infarct miocardic, cataractă, 
SIDA, hemoragie uterină, atac de cord și sclerodermie. 


Preparare şi dozare 

Se administrează sub formă de pulbere sau capsule. 

Pulbere: Pulberea poate fi făcută ceai sau decoct tare și consumată zilnic, 
dacă doriţi. De obicei, rădăcina este măcinată fin și folosită în bucătărie 


în China. 

Capsule: 6-15 g (12-30 capsule „00“), când este folosit în combinaţie cu 
alte plante medicinale, 30-60 g pe zi, când este consumat individual. 


Contraindicaţii și efecte secundare 
Nu s-au descoperit. 


GINSENG SIBERIAN 


(Eleutherococcus senticosus) 


Familie: Araliaceae. 

Parte folosită: Rădăcină. 

Recoltare și arie de răspândire: Planta este originară din nord-estul Asiei, 
însă, astăzi, se cultivă în scop comercial și în câteva locuri din SUA. De 
obicei, poate fi cumpărat cu rădăcina deja tăiată și aleasă după standarde 
industriale. 

Acţiune: Plantă adaptogenă, combate stresul, are acțiune tonică pentru sis- 
temul imunitar, sporeşte și sprijină imunitatea, crește rezistența nespecifică 
împotriva multor agenţi patogeni, inhibă monoaminoxidaza. 

Funcţii în bolile ficatului: Antistres, tonic și potenţiator al imunității (sti- 
mulează anticorpii limfocitelor B), antidepresiv, stimulant mental, contri- 
buie la creșterea rezistenţei. 


Informaţii despre ginsengul siberian 
Cu toate că este folosită în China de câteva mii de ani, această plantă me- 
dicinală a fost scoasă în evidență de cercetările intense ale rușilor în a doua 
jumătate a secolului al XX-lea. Multe experimente clinice au arătat o acti- 
vitate benefică semnificativă pentru imunitate. Un exemplu este creșterea 
semnificativă a numărului de celule imunocompetente, mai ales a limfoci- 
telor T (celule ajutătoare/inductoare, citotoxice și celule ucigașe naturale). 
Testele efectuate asupra plantei medicinale au concluzionat în mod repetat 
că aceasta sporește capacitatea oamenilor de a rezista în faţa condiţiilor 
potrivnice, măreşte concentrarea mentală și îmbunătățește performanța. 
Persoanele care consumă planta regulat suferă de mai puţine boli decât cele 
care nu o consumă. 

În general, ginsengul siberian este complet netoxic, iar cercetătorii ruși 
au demonstrat că pot fi consumate doze foarte mari, timp de până la 20 
de ani, fără reacții adverse. Pe de altă parte, atât ginsengul asiatic, cât și cel 
american, trebuie administrate cu multe precauţii. Din experienţa mea, 

ginsengul siberian produce rezultate cumulative: dacă este utilizat un timp 
mai îndelungat, are un efect mai bun. Tinde să își facă efectul după apro- 
ximativ 6 săptămâni, iar rezultatele cele mai semnificative pot fi observate 
după ce este consumat timp de 6 luni. Acest lucru este valabil mai ales 
pentru persoane cu piele palidă și bolnăvicioasă, oboseală și depresie. 

S-a descoperit că Eleutherococcus senticosus şi o specie înrudită, E. chi- 
sanensis, au o acţiune antihepatotoxică și hepatoprotectoare puternică in 
că ginsengul siberian are o acţiune hepatoregeneratoare, stimulând sem- 
nificativ regenerarea ficatului la animalele la care s-au eliminat chirurgical 
porţiuni din ficat. 

Datorită faptului că este un inhibitor de monoamină oxidază, ginsen- 
gul siberian este util și împotriva depresiei, o afecţiune care însoţeşte, de 
obicei, un sistem imunitar cu mari deficienţe și boli de ficat cronice. 


Preparare și dozare 

Se consumă sub formă de ceai, tinctură sau pulbere ori capsule. 

Ceai: Infuzie rece, 90—180 ml, de maxim 3 ori pe zi. 

Tinctură: Planta uscată— 1:5 în alcool 60%, 20—60 picături de maxim 3 
ori pe zi. 

Pulbere: 1-2 linguriţe (5-10 ml) pe zi. 

Capsule: 2 capsule „00“, de 3 ori pe zi. 


Notă: Studiile rusești au fost efectuate folosind un extract de 1:1 în alcool 
30%, 2-15 ml, într-o doză zilnică. Aceasta este o doză mult mai puterni- 
că decât cea descrisă mai sus și funcționează mult mai rapid. Numeroase 
companii de produse naturiste o realizează în această formă. 


Contraindicaţii şi efecte secundare 

Pentru majoritatea persoanelor, nu există efecte secundare sau contrain- 
dicaţii. Această plantă medicinală poate agrava temporar hipertensiunea 
arterială, la unele persoane. Se recomandă precauţie mai ales dacă este 
combinată cu alte plante hipertensive, cum ar fi lemnul dulce. În caz de 
utilizare excesivă, pot apărea valori crescute ale tensiunii și insomnie. 

GINSENG TIENCHI 


(Panax pseudoginseng, var. notoginseng, var. japonicus) 


Familie: Araliaceae. 

Parte folosită: Rădăcină. 

Recoltare şi arie de răspândire: O plantă asiatică folosită în principal în 
Coreea, China și Japonia; rădăcina este recoltată primăvara sau toamna. 
Cu cât rădăcinile sunt mai bătrâne, cu atât sunt mai bune. 

Acţiune: “Ionică și stimulantă pentru imunitate, adaptogenă, hepato- 
protectoare, antivirală, cardiotonică, antiinflamatoare, anticomplementară, 
antihiperglicemică, antiulceroasă, antioxidantă, hemostatică, analgezică, îm- 
bunătăţește circulaţia sângelui. 

Funcţii în bolile ficatului: Antivirală, hepatoprotectoare, acţiune stimu- 
lantă și tonică puternică pentru sistemul imun. Activă direct împotriva 
virusurilor hepatice. 


Informații despre ginsengul Tienchi 

În literatură, două specii sunt considerate a fi Panax pseudoginseng: 1) Pa- 
nax notoginseng sau P pseudoginseng var. notoginseng („san qi“) şi 2) P japo- 
nicus sau P pseudoginseng var. japonicus (şi, pentru a crea o confuzie și mai 
mare, două subspecii: P japonicus var. major sau var. bipinnatifudus), care se 
mai numește și „zhu-jie-shen“. În studiile ştiinţifice, s-a descoperit că aces- 
te două specii au acţiuni aproape identice, cu toate că utilizarea lor tradiţi- 
onală diferă. Unii specialiști le consideră pe amândouă ginseng „tienchi“, 
în timp ce alţii afirmă că doar P nozoginseng ar trebui să se numească astfel. 
Studiile pentru ambele specii sunt incluse aici la capitolul de „tienchi“ 

În medicina chineză, ginsengul Tienchi este considerat specific pentru 
ficat şi stomac. Au fost efectuate cercetări extinse asupra tienchi și s-au în- 
registrat răspunsuri puternice în tratamentul hepatitei și în funcţia imună. 

Un experiment clinic a folosit un extract cu 80% alcool administrat 
intravenos (1,2 g de persoană pe zi), la 40 de pacienţi cu hepatită, care au 
avut un nivel ridicat de alaninaminotransferază timp de 6 luni și nu au 
răspuns la alte tratamente. Doza zilnică a fost administrată timp de maxim 
6 luni, în funcţie de pacient; 31 din 40 de pacienţi au avut, în final, rezul- 
tate normale la testele de funcţionare a ficatului și nu au înregistrat semne 
de hepatită. Mai multe alte studii clinice au folosit amestecuri din mai 
multe plante medicinale sub formă de decoct fierbinte (10,4 g pe zi) şi au 
descoperit că nivelurile de trigliceride, colesterol și LDL au scăzut specta- 
culos, în timp ce nivelul de HDL a crescut. (Amestecul a fost compus din 

Polygonum multiflorum, Polygonum cuspidatum, Alisma plantago-aquatica, 
Rheum tanguticum şi Panax pseudoginseng.) Aplicarea externă în studiile 
clinice a arătat o acțiune antipruriginoasă semnificativă şi un efect de sti- 
mulare a creşterii părului. Este interesant faptul că una dintre acțiunile 
principale ale plantelor cu activitate protectoare și regeneratoare puternică 
asupra ficatului pare să fie stimularea creșterii părului, unul dintre efectele 
secundare ale bolilor grave de ficat fiind și căderea părului. 

Studiile in vitro efectuate în China și Japonia au arătat că tienchi are 
activitate antivirală directă împotriva HBV. De asemenea, s-a descoperit, 
in vitro, că tienchi inhibă virusul Epstein-Barr. 

Studiile in vivo au relevat o activitate antihepatotoxică împotriva dete- 
riorării ficatului indusă de CCI, galactozamină și lipopolizaharide, o ac- 
ţiune coleretică, inhibarea formării de peroxid lipidic (GPT) şi stimularea 
superoxid- dismutazei. Tienchi inhibă glutamat-piruvat- -aminotransferaza, 
stimulează sinteza proteinelor, are o acţiune antihipercolesterolemică și 
antihipertrigliceridemică puternică, reduce edemele din creier, are o ac- 
ţiune antiinflamatoare puternică, are o acţiune citotoxică şi antitumorală 
puternică. S-a arătat in vivo că una dintre cele mai puternice acţiuni ale 
sale este asupra inimii și a sângelui. Este un cardiotonic puternic (împie- 
dică aritmiile induse și deteriorarea miocardică) și îmbunătăţeşte fluxul 
sangvin spre şi de la inimă și creier. Mai mult, s-a demonstrat că are o 
acţiune adaptogenă și imunostimulantă, cu un efect pronunțat de distru- 
gere a radicalilor; inhibă agregarea trombocitelor și stimulează producția 
de gamma- -interferon. În plus, s-a descoperit că inhibă constant ulcerele şi 
are o acţiune analgezică puternică. 


Preparare și dozare 


Sub formă de capsule, tinctură sau ceai. 

Capsule: 1-15 capsule „00“ pe zi. 

Tinctură: 1:5 în alcool 70%, 25-75 picături (1-3 ml) pe zi. 

În medicina chineză, se folosesc 1-2 g pulbere; pentru infuzie sau decoct 
(ceai), se folosesc 5-10 g. 


Contraindicații și efecte secundare 
Nu există. 


LEMN DULCE (Glycyrrhiza glabra) 


Familie: Leguminosae. 
Parte folosită: Rădăcină. 

Recoltare și arie de răspândire: Glycyrrhiza glabra este originară din Eu- 
ropa și, de obicei, este cultivată în scop comercial, prin urmare, poate fi 
cumpărată de la furnizorii cu amănuntul sau angro. Nu crește în sălbăticie 
în America de Nord, însă aici este răspândită la scară largă o specie înru- 
dită. De obicei, se recoltează la începutul primăverii sau al toamnei, când 
încep să se veștejească frunzele. Din cauza nivelului ridicat de poluare din 
Europa de Est, unde se cultivă comercial cea mai mare cantitate de lemn 
dulce, trebuie cumpărat doar lemnul dulce organic. 

Acţiune: Antioxidant, antidiuretic, agent relaxant pentru mușchi, anti- 
spasmodic, imunostimulant (stimulează producţia de interferon, crește 
formarea de anticorpi, stimulează fagocitoza, acţionează ca agent antistres, 
tonic pentru glanda suprarenală, stimulant al timusului), previne ulcere- 
le, antiinflamator, inhibă tumorile, inhibă radicalii liberi, antihepatotoxic, 
antimalarie, laxativ ușor, expectorant, emolient, anticardiotoxic, imuno- 
modulator, analgezic, antihiperglicemic. De asemenea, protejează împotri- 
va efectelor expunerilor la radiaţii, reduce secrețiile gastrice și stimulează 
secrețiile pancreatice. 

Funcţii în bolile ficatului: Agent antistres, de stimulare a sistemului imu- 
nitar, tonic pentru glanda suprarenală, tonic pentru timus; hepatoprotec- 
tor, antiinflamator, antiviral. 


Informaţii despre lemnul dulce 
Lemnul dulce este o plantă remarcabilă. În general, este un stimulant al sis- 
temului imunitar cu o activitate antibacteriană, antivirală, antitumorală și 
antiulceroasă impresionantă și potenţează acţiunea altor plante medicinale. 
Un avantaj distinct al lemnului dulce este gustul său. Este de 50 de ori mai 
dulce decât zahărul, iar când este folosit în combinaţii de plante medicinale 
contribuie la îndulcirea gustului neplăcut al multor formule de acest tip. 
Lemnul dulce are o istorie lungă de experimente clinice realizate pe 
oameni; efectele sale adverse și punctele sale tari sunt bine documentate. 
Este specific pentru infecţii ale tractului respirator superior, tuse, răceli și 
ulceraţii din orice zonă a tractului gastrointestinal, mai ales ale stomacu- 
lui. Studiile științifice au arătat că acesta sporeşte producţia de leucocite și 
agresivitatea lor, stimulează producţia de interferon din corp și îmbunătă- 
țește formarea de anticorpi. Mai multe experimente au concluzionat că, de 
asemenea, lemnul dulce are o activitate imunomodulatoare distinctă: dacă 
sistemul imunitar este hiperactiv, lemnul dulce îl linişteşte; dacă sistemul 
imunitar nu este suficient de activ, atunci îl stimulează. 

O specie înrudită, G. uralensis, a dovedit activitate antivirală împotriva 
HBV in vitro. De asemenea, s-a descoperit că această specie are o acţiune 
nol și CC1,. In vivo, G. glabra reduce nivelul enzimelor din ficat ridicat 
de acidul colic și de un regim alimentar necorespunzător. Un constituent 
activ al tuturor speciilor de lemn dulce este glicirizina. Un studiu recent 
efectuat în Japonia a descoperit că glicirizina a inhibat cancerul la ficat 
provenit din hepatită. Steven Foster subliniază că „lemnul dulce este folosit 
în China modernă pentru tratamentul hepatitei virale cronice, cu o rată de 
succes de peste 70%. Pentru pregătiri este alocată o perioadă de două sau 
trei luni, având ca rezultat o îmbunătățire a simptomelor de genul indis- 
poziţiei, anorexiei, distensiei abdominale, stării de greață și de vomă. S-au 
constatat și îmbunătăţirea testelor funcţiei ficatului și reducerea dimensiu- 
nii ficatului sau splinei mărite.“ Japonezii au brevetat un extract injectabil 
de lemn dulce care este administrat pe bază de reţetă, pentru tratamentul 
infecţiei cu HCV. 

Lemnul dulce are o activitate distinctă de îndepărtare a oboselii și anti- 
stres, iar studiile in vivo au relevat o activitate puternică împotriva tumori- 
lor canceroase și un efect protector împotriva radiaţiilor. Lemnul dulce este 
cunoscut mai ales din două motive: efectele sale estrogene, ceea ce îl fac o 
plantă medicinală utilă pentru menopauză, și activitatea sa antiulceroasă, 
care îl face planta medicinală preferată pentru ulcerele de stomac și duode- 
nale. Deoarece stimulează expectoraţia și are o putere mare de vindecare a 
membranelor mucoase, are un istoric impresionant de utilizare în infecțiile 
tractului respirator superior. 


Preparare și dozare 

Se folosește sub formă de tinctură, ceai, capsule și pulbere. 

Tinctură: Rădăcină uscată—1:5 în alcool 50%, 30—60 picături, de cel mult 
3 ori pe zi. 

Ceai: 12-1 linguriţă (2,5-5 ml) de rădăcină pulbere, în 240 ml de apă, 
lăsaţi la foc mic timp de 15 minute, strecurați. Până la 3 cești pe zi. 
Capsule: 2-8 capsule „00“ pezi. 

Pulbere: 1-2 linguriţe (10 ml) pe zi. 


Contraindicaţii și efecte secundare 
Multe. Cum consumul de lemn dulce are multe avantaje, oamenii tind 
uneori să-l consume în exces, uneori cu efecte adverse grave. Supradozele 

sau utilizarea îndelungată de doze ridicate pot să provoace o deficiență gra- 
vă de potasiu (hipokalemie), hipertensiune, o scădere a nivelului de renină 
şi aldosteron din plasmă, edem și, în cazul dozelor mari, scădere a greutății 
corporale și timusului și o reducere a numărului celulelor sangvine. Din 
cauza activităţii puternic estrogene a lemnului dulce, acesta provoacă și 
creşterea sânilor la bărbaţi, mai ales în combinaţie cu alte plante medici- 
nale estrogene, cum ar fi hameiul sau lumânărica. Din fericire, toate aceste 
simptome tind să dispară într-un interval de 4 săptămâni după încetarea 
administrării de lemn dulce. Totuși se recomandă atenţie în alegerea peri- 
oadei tratamentului și a concentraţiei dozelor. 

Lemnul dulce este contraindicat în caz de hipertensiune, hipokalemie, 
sarcină, hipernatremie și utilizarea de steroizi. 


SALVIE INDIANĂ (Eupatorium perfoliatum) 


Familie: Compositae. 

Parte folosită: Parte aeriană. 

Recoltare și arie de răspândire: Originară din America de Nord. Dacă este 
lăsată să se usuce, planta cu flori face, de regulă, seminţe. Planta trebuie 
recoltată cât este înflorită (august sau septembrie), dacă se face tinctură din 
planta proaspătă. Altfel, trebuie culeasă chiar înainte de înflorire, agăţată 
în jos într-un loc umbrit și lăsată să se usuce bine la aer. 

Acţiune: Imunostimulantă (crește fagocitoza de 4 ori mai mult decât echi- 
nacea), diaforetică, febrifugă, tonică pentru mucoase, relaxantă pentru 
muşchi, antiinflamatoare, citotoxică, ușor vomitivă, stimulant al sistemu- 
lui circulator periferic, bitter gastric. 

Funcţii în bolile ficatului: Salvia indiană a fost folosită timp de secole 
pentru tratarea febrei denga provocată de un virus strâns înrudit cu HCV. 
Salvia indiană este bună și pentru ameliorarea febrei și a frigurilor intermi- 
tente, comune în cazul infecţiei cu HCV. Salvia indiană este un analgezic 
puternic și un stimulant excepţional pentru sistemul imunitar. 


Despre salvia indiană 
Planta a fost folosită pe scară largă de popoarele indigene timp de sute, 
poate chiar mii de ani, mai ales pentru febră și friguri intermitente, însoțite 
de dureri osoase, slăbiciune și debilitate. 

Experimentele clinice au arătat că salvia indiană stimulează fagocitoza 
mai bine decât echinacea, este analgezică (cel puţin la fel de eficientă ca 

aspirina) și ameliorează simptomele de gripă și de răceală. La șoareci, a 
dovedit o activitate imunostimulantă puternică și o acţiune citotoxică îm- 
potriva celulelor canceroase. 

În ciuda istoriei lungi a folosirii salviei indiene, această plantă medi- 
cinală nu a redevenit la fel de cunoscută ca în trecut. S-au făcut puţine 
cercetări despre ea, mai ales în legătură cu tratamentul bolilor de ficat. 
Însă salvia indiană este folosită de mult timp pentru afecţiuni cronice ale 
ficatului, în parte pentru că bolile cronice de ficat au, de obicei, ca rezultat 
o funcţionare defectuoasă a sistemului imunitar şi febră și friguri intermi- 
tente. 


Preparare și dozare 

Se poate administra sub formă de ceai sau de tinctură. 

Ceai: Rece — 30 ml de plantă într-un litru de apă fiartă, lăsaţi la decantat 
peste noapte. Strecuraţi și beţi pe parcursul zilei. Infuzia rece este mai in- 
dicată pentru membranele mucoase și ca tonic pentru ficat. Fierbinte — | 
linguriţă (5 ml) de plantă în 240 ml de apă fierbinte, decantaţi timp de 15 
minute. Beţi 120—180 ml, de maxim 4 ori pe zi. 

Notă: Salvia indiană are acţiune diaforetică doar când este fierbinte. Prin 
urmare trebuie consumată fierbinte pentru infecţii active sau pentru friguri 
şi febră recurente. 

Tinctură: Planta proaspătă înflorită — 1:2 în alcool 95%, 20-40 de picături 
de maxim 3 ori pe zi în apă fierbinte. Planta uscată — 1:5 în alcool 60%, 
30-50 de picături în apă fierbinte, de maxim 3 ori pe zi. Pentru infecții 
virale sau bacteriene acute ale tractului respirator superior — 10 picături de 
tinctură în apă fierbinte, la fiecare jumătate de oră, de maxim 6 ori pe zi. 
Pentru afectiuni cronice în care faza acută a trecut, însă oboseala cronică şi 
recidiva continuă — 10 picături de tinctură în 240 ml de apă fierbinte, de 
4 ori pe zi. 


Contraindicaţii şi efecte secundare 

Infuzia fierbinte, în cantități mari, poate provoca vărsături; în rest, nu exis- 
tă efecte secundare. S-a menţionat eronat că planta proaspătă conţine tre- 
matol, care provoacă „boala laptelui“ la vaci și la persoanele care beau lapte 
infectat. Cercetarea mea arată că trematolul se limitează la Eupatorium ru- 
gosum şi la Ageratina altissima şi nu apare la salvia indiană. Mulţi clinicieni 
consideră că tinctura trebuie făcută cu salvie indiană proaspătă și că planta 
uscată trebuie preparată sub formă de ceai. 

SCHIZANDRA (Schisandra chinensis) 


Familie: Schisandraceae. 

Parte folosită: De obicei, fructul, însă, uneori, se consumă toată planta. 
Recoltare și arie de răspândire: Planta, o plantă agățătoare lemnoasă și aro- 
matică, este originară din Manciuria, China și Japonia. În general, fructele 
sunt considerate medicamentul principal şi sunt recoltate atunci când sunt 
coapte, la sfârșitul verii sau la începutul toamnei. De regulă acestea sunt 
uscate și se folosesc ca decoct sau infuzie. 

Acţiune: Tonic general, reface sistemul imunitar, adaptogenă, de întinerire, 
antioxidantă, antihepatotoxică, hepatoprotectoare, de detoxifiere, antitusivă, 
emolientă, tonic sexual. 

Funcţii în bolile ficatului: Antihepatotoxică, detoxifierea ficatului, creș- 
te rezistența nespecifică, reduce nivelurile de enzime din ficat (în special 
alaninaminotransferaza), măreşte sinteza de proteine și glicogen din ficat, 
contribuie la prevenirea cancerului la ficat, îmbunătățește producția de 
glutation, contribuie la combaterea oboselii, insomniei, slăbiciunii, a de- 
presiei și problemelor de memoriei. 


Informații despre schizandra 
De cel puţin 2 000 de ani, schizandra este utilizată în medicina chineză, 
unde se numește „wu wei dze“ Schizandra este folosită de foarte mult 
timp în Asia ca agent de refacere a sistemului imunitar, tonic pentru fi- 
cat, ca adaptogen și ca tratament împotriva oboselii, slăbiciunii, depresiei, 
uitării și insomniei. De asemenea, este considerată un astringent bun și 
contribuie la producţia de spermă. Cercetările moderne și practica clinică 
actuală au subliniat acţiunile sale benefice asupra imunităţii și de adapto- 
gen, în plus față de descoperirea acțiunii sale puternice ca hepatoprotector 
şi ca tratament pentru hepatita C. 

Un experiment clinic derulat în China, pe 189 de cazuri de hepatită 
C cronică, a relevat că la pacienţii cărora li s-a administrat fructe de schi- 
zandra nivelul de alaninaminotransferază a revenit la normal mai rapid. 
Sinteza proteinelor şi a glicogenului din ficat s-a accelerat. Alt studiu a 
concluzionat că rezistenţa nespecifică a sporit. Steven Foster arată că „ex- 
tractele cu alcool au contribuit la regenerarea țesutului ficatului și, astfel, 
au fost folosite clinic pentru bolnavii de hepatită. El mai arată că, pentru 
hepatita infecțioasă fără icter, pulberea uscată din fructe ţinută la cuptor 
se administrează în doze de câte 3 g, de 3 ori pe zi, până când nivelul 

de alaninaminotransferază revine la normal; apoi administrarea continuă 
pentru alte 2 până la 4 săptămâni. Dacă simptomele revin după între- 
ruperea tratamentului, doza crește. Într-un experiment efectuat pe 102 
pacienţi, după 30 de zile de tratament, 76% dintre pacienţi au prezentat o 
îmbunătăţire semnificativă, iar 85,3% au beneficiat de unele îmbunătățiri. 

Studiile in vivo au arătat că schizandra stimulează inducția de glutati- 
on-S-transferază, previne legarea de ADN a aflatoxinei B1 și are acțiune 
antihepatotoxică, protejând ficatul de CC1,, cloroform, acetaminofen, ga- 
lactozamină, acid acetic gosipol și tioacetamidă și micșorând atât nivelul 
de alaninaminotransferază, cât și pe cel de aspartat-aminotransferază. 

In vivo, schizandra previne deficienţa de glutation, stimulează produc- 
ţia de glutation, stimulează glicogeneza, inhibă formarea de peroxid lipi- 
dic, stimulează sistemul enzimatic al citocromului P450, este foarte activă 
împotriva paraziţilor ficatului, inhibă aspartat-aminotransferaza, inhibă 
glutamat-oxaloacetat-aminotransferaza, inhibă creatin-fosfochinaza, sti- 
mulează glucozo-6-fosfat dehidrogenaza, îmbunătățește memoria, stimu- 
lează rezistența nespecifică, are acţiune imunomodulatoare și este plantă 
adaptogenă. 

Cercetarea in vitro a arătat un efect puternic de eliminare a radicalilor 
superoxizi (tinctura din resturi de decoct) şi o acţiune antioxidantă și anti- 
hepatotoxică împotriva numeroaselor toxine ale ficatului. 


Preparare și dozare 

Poate fi administrată sub formă de infuzie sau de decoct, de pulbere sau 
capsule sau ca tinctură. 

Infuzie sau decoct: 2-6 g în 240 ml de apă, pe zi. 

Pulbere sau capsule: 2-6 g (4-12 capsule „00“), pe zi. 

Tinctură: 1:5 în alcool 70%, până la 1 linguriţă (5 ml), de 3 ori pe zi. 


Contraindicații și efecte secundare 


Nu are. 

5. SUPLIMENTE NUTRIŢIONALE 
PENTRU HEPATITA C 


S-a descoperit că multe suplimente 
nutriţionale sunt foarte utile în trata- 
rea hepatitei virale. Aceste suplimente 
stimulează și susțin sistemul imunitar, 
cresc nivelul de energie, contribuie la 
reducerea timpului necesar vindecării, 
susțin sănătatea ficatului și opresc de- 
teriorarea hepatică. De asemenea, do- 
vezile sugerează că mai multe astfel de 
suplimente protejează organismul îm- 
potriva cirozei şi a cancerului la ficat şi 
au o acțiune antivirală împotriva HCV. 


ACID ALFA LIPOIC (AAL) 


Acţiune: Antioxidantă, agent de chelare, radioprotectoare, catalizator en- 
zimatic, stimulant pentru producerea de glutation, acțiune neurotonică, 
antivirală, normalizează nivelurile de zahăr din sânge. 

Funcţii în bolile ficatului: Funcție imunostimulantă, protejează și rege- 
nerează ficatul, îmbunătățește memoria și claritatea gândirii, reduce in- 
flamarea încheieturilor, îmbunătățește nivelurile de energie, reduce riscul 
apariţiei cancerului hepatic. 

Informaţii despre AAL: AAL a fost izolat în 1951, din țesutul hepatic. 
S-a descoperit că celulele umane, mai ales cele ale ficatului, produc AAL 
pe cale naturală, cu toate că, pe măsură ce înaintăm în vârstă, organismul 
produce o cantitate din ce în ce mai mică. AAL este extrem de important 
pentru numeroase sisteme ale corpului. Cele mai importante două carac- 
teristici ale sale sunt activitatea antioxidantă și de detoxifiere intracelulară 

şi capacitatea sa de a stimula producţia de glutation, o substanţă vitală în 
prevenirea replicării virale și o substanță esenţială în sine pentru detoxifi- 
ere. AAL este atât de mic, încât, pentru detoxifierea celulelor, acţionează 
atât din interior, cât și din exterior. (Vitamina C este atât de mare, încât 
poate acţiona doar din exteriorul celulelor.) De fapt, AAL contribuie la 
protejarea celulelor de distrugere la nivel genetic. 

AAL a dovedit proprietăţi remarcabile de protecţie și de regenerare a fi- 
catului. Alături de armurariu și picrorhiza, AAL este o substanţă care prote- 
jează ficatul de toxinele puternice produse de ciupercile Amanita phalloides 
și chiar stimulează regenerarea ficatului în sine. Burt Berkson, un medic din 
New Mexico, a descoperit că, în cazurile grave de otrăvire cu ciuperci, nivelul 
enzimelor din ficat a revenit la normal într-un timp record de 2 săptămâni, 
după administrarea de AAL. (Rezultate similare au fost obţinute în studii 
efectuate în Suedia și în alte țări.) Berkson a scos în evidenţă că atunci când 
AAL a fost administrat cu armurariu, deteriorarea ficatului din cauza hepati- 
tei C a fost oprită, iar nivelul de enzime din ficat a revenit la normal. 

Cercetătorii germani au descoperit că AAL este eficient în tratamen- 
tul pacienţilor bolnavi de SIDA. După 14 zile, nivelul de ascorbat și de 
glutation din plasmă a crescut, markerii de peroxid lipidic din plasmă au 
scăzut, iar numărul celulelor T ajutătoare au crescut la jumătate dintre 
pacienţi. Studiile in vitro au arătat că AAL acţionează împotriva mai mul- 
tor virusuri, inclusiv a HIV. S-a arătat că AAL reduce încărcătura virală la 
persoanele infectate cu HIV. 

Studiile efectuate asupra persoanelor expuse la radiaţii au indicat că 
AAL protejează ficatul, creierul, pielea și inima împotriva peroxidării lipi- 
dice. Protecţia cea mai spectaculoasă are loc la nivelul ficatului. 

În mai multe studii, AAL a îmbunătăţit memoria, probabil prin mări- 
rea densităţii receptorului N-metil-o-aspartat. 

AAL a dovedit efecte remarcabile în normalizarea nivelului glicemiei în 
sânge la pacienţii bolnavi de diabet. Sporeşte absorbţia de glucoză în celulele 
musculare, având ca rezultat o creștere a cantităţii de energie, și stimulează 
recuperarea și tonusul muscular. De asemenea, a arătat o capacitate pronun- 
ţată de protecţie a reţelei neuronale a organismului împotriva bolilor, de 
ameliorare a nevralgiilor și, în unele cazuri, de refacere a nervilor distruși. 

Doză: Doză de întreținere: 50-100 mg pe zi. Pentru bolile acute sau 
cronice — 300 mg, de 2 ori pe zi; în multe cazuri, dozele de 600 mg au 
dovedit rezultate mai bune decât dozele de 1 000 sau 1 200 mg. AAL este 
disponibil la majoritatea magazinelor cu alimente bio și în farmacii. 

Contraindicaţii şi efecte secundare: Nici una, la doze normale. Ni- 
velurile ridicate de AAL pot provoca anumite efecte secundare, mai ales 
în cazul dozelor de peste 1 800 mg pe zi. Însă o doză toxică este cea care 
depăşeşte 30 g, astfel că doza recomandată este foarte sigură pentru ad- 
ministrare internă. Pacienţii bolnavi de diabet ar trebui să folosească AAL 
doar după ce îşi consultă medicul, întrucât AAL are efecte puternice asupra 
nivelului glicemiei și afectează toate protocoalele medicale stabilite. 


COMPLEXUL DE VITAMINE B 


Acţiune: Complexul de vitamine are o acţiune hepatoprotectoare și anti- 
inflamatoare, îmbunătăţeşte funcţia hepatică, stimulează sistemul imuni- 
tar, acționează ca tonic pentru splină și ficat și contribuie la metabolismul 
grăsimilor. 

Funcţii în bolile ficatului: Complexul de vitamine B sprijină sistemul ci- 
tocromului P450, care controlează procesele de detoxifiere a ficatului, îm- 
bunătăţește funcţia splinei, reduce inflamarea provocată de artrită, reduce 
oboseala, sprijină funcționarea sănătoasă a glandei suprarenale, contribuie 
la creșterea apetitului, îmbunătăţeşte nivelul de energie și claritatea men- 
tală, sprijină funcţia celulelor T, controlează eczemele și contribuie la me- 
tabolismul grăsimilor. 

Informaţii despre complexul de vitamine B: Complexul este, de obicei, 
deficitar la persoanele cu HCV. Deoarece nivelul scăzut al vitaminelor din 
complexul B are ca rezultat multe dintre simptomele raportate de persoa- 
nele infectate cu HCV, administrarea zilnică a unui supliment bun este 
firească. Administrarea unui supliment este importantă mai ales pentru a 
ajuta ficatul să își deruleze procesele de detoxifiere. 

Doză: Luaţi zilnic 1—2 tablete de complex de vitamine B într-o formulă 
standard. Urmaţi instrucţiunile de pe ambalaj. 

Contraindicaţii şi efecte secundare: Excesul de complex de vitamine B 
este excretat în urină şi dă urinei culoarea galben aprins. Deoarece orga- 
nismul are nevoie din când în când de mai multe vitamine B, urina devine 
mai deschisă la culoare, apoi din nou galbenă. Dozele foarte mari pot pro- 
voca dureri de cap. 


N-ACETILCISTEINA (NAC) 


Acţiune: Antioxidantă, hepatoprotectoare, imunomodulatoare, antivirală, 
anticarcinogenă, creşte nivelurile de glutation. 

Funcţii în bolile ficatului: Imunostimulantă, hepatoprotectoare, posibil 
antivirală împotriva HCV, normalizează funcţia imună, inhibă formarea 
cancerului la ficat, este compatibilă cu interferonul. 

Informaţii despre NAC: NAC este o precursoare a glutationului. Când 
este metabolizată în corp, se transformă în glutation. Cercetările sugerează 
că glutationul este cel mai eficient atunci când este produs de organism, 
nu luat ca supliment. Datorită acestui lucru, NAC este esenţială în regimul 
alimentar, mai ales în cazul persoanelor cu deficiențe. Glutationul în sine 
are o acţiune puternică de protecţie hepatică, activează limfocitele ucigașe, 
potenţează activitatea interferonului în corp și împiedică replicarea virală. 
Centrele americane pentru controlul otrăvirii recomandă NAC ca trata- 
ment principal pentru protecţia ficatului împotriva otrăvirii cu Tylenol 
(acetaminofen). 

Cercetătorii din Spania au descoperit că la 41% dintre pacienții infec- 
taţi cu HCV care nu au răspuns la terapia cu interferon și au fost tratați 
din nou cu acesta, dar adăugând NAC, nivelul de alaninaminotransferază 
a scăzut la normal. Nivelul în cazul celorlalți pacienți rămași a scăzut sem- 
nificativ. 

Mai multe studii au arătat că pacienţii infectați cu HIV și cei infectați 
cu HCV au un nivel semnificativ redus de glutation. La pacienţii bol- 
navi de SIDA, creșterea nivelului de glutation indusă prin administrarea 
de NAC a produs o creştere semnificativă a șanselor de supravieţuire. La 
pacienţii infectați cu HIV, 3 000 mg de NAC administrate intravenos au 
părut să aibă efecte antivirotice împotriva HIV, reducând semnificativ în- 
cărcătura virală. Această descoperire susţine rezultatele studiilor in vitro 
care au ajuns la concluzia că NAC este activă mai ales împotriva HIV. 

Alţi cercetători au raportat un efect heparoprotector clar și puternic al 

NAC. 80% dintre şobolanii cărora li s-a administrat aflatoxina puternică 
B1, care, de obicei, produce cancer hepatic, au supravieţuit ani întregi fără 
a se constata o deteriorare a ficatului lor, dacă au fost tratați întâi cu NAC. 
Doză: 500-600 mg, de 3 ori pe zi, administrat împreună cu alimente. 
Acţiunea NAC este îmbunătăţită de prezenţa vitaminei C, a zincului și a 
seleniului. 
Contraindicaţii și efecte secundare: Poate agrava ulcerele la stomac. Dacă 
ficatul este grav afectat, luaţi, în schimb, glutation. Pacienţii bolnavi de 
diabet trebuie să-și consulte medicul înainte să folosească NAC. Metabo- 
lismul NAC consumă mineralele din corp, mai ales zinc și cupru. Luaţi 
NAC cu un supliment de zinc chelat, cu adaos de cupru. 


80 


REMEDII NATURISTE PENTRU HEPATITA C ŞI FICAT 


SELENIU 


Acţiune: Antitumorală, de îmbunătăţire a imunităţii, antioxidantă, de de- 
toxifiere. 

Funcţii în bolile ficatului: Necesar pentru funcţionarea eficientă a glu- 
tationului peroxidază, care contribuie la detoxifierea corpului, protejează 
ADN-ul celular de agenţi carcinogeni (contribuie la prevenirea cancerului 
la ficat) și stimulează funcţia imună și a tiroidei. 

Informaţii despre seleniu: Poate că descoperirea recentă cea mai impor- 
tantă despre HCV este că acesta (și alte virusuri precum HIV, EBV și 
HHV6) distruge seleniul. Pe măsură ce boala evoluează, nivelul de sele- 
niu din corp scade. Când nivelul de seleniu scade, organismul începe să 
folosească o cantitate tot mai mare de glutation și de vitamina E (cu care 
se combină, de obicei, seleniul), ducând la deficiență de acești nutrienți 
importanţi. Deficiența de seleniu, în sine, poate provoca ciroză la ficat. 
Deoarece HCV distruge o cantitate atât de mare de seleniu, este important 
să adăugaţi seleniul ca supliment la dietă. 

Doză: 50-200 meg pe zi. În timpul bolilor de ficat active, doza sugerată 
este de 200 meg pe zi. 

Contraindicaţii şi efecte secundare: Seleniul poate fi extrem de toxic, pro- 
vocând greţuri, stări de vomă și afectarea ficatului și a inimii, dacă este 
administrat în cantităţi mari. Este important să nu depășiți 200 mcg pe zi. 


VITAMINA C 


Acţiune: Antioxidantă, îmbunătățește sistemul imunitar, accelerează vin- 
decarea rănilor, îmbunătățește producţia de colagen. 
Funcţii în bolile ficatului: Accelerează timpul necesar vindecării, întăreș- 
te sistemul imunitar, îmbunătățește acţiunea NAC, protejează țesutul de 
efectele radicalilor liberi, poate avea acțiune antivirală și anticarcinogenică. 
Informaţii despre vitamina C: Majoritatea animalelor, cu excepţia oame- 
nilor și a altor primate, își produc singure vitamina C. După cum se știe 
deja, vitamina C este esențială pentru prevenirea scorbutului și a altor boli 
provocate de carenţa de vitamina C. Însă reduce timpul de vindecare în 
majoritatea bolilor și a intervențiilor chirurgicale, îmbunătățește funcția 
imună și protejează organismul de efectele radicalilor liberi. 

Unele dovezi sugerează că vitamina C este antivirală în cazul dozelor 
mari, cu toate că acest lucru nu a fost testat în cazul infecţiei cu HCV. 

Dovezi atestate de mult indică faptul că, în unele situaţii, contribuie la 
prevenirea unor cancere și chiar le vindecă. 

Robert Myers, medic naturist din Arizona, le administrează intravenos 
vitamina C pacienţilor cu hepatită virală (HAV, HBV şi HCV), cu rezul- 
tate excelente. Foloseşte 30 până la 50 g, 1 g de calciu, 1 g de magneziu 
şi 2 000 mcg de vitamina B,, într-o picătură administrată intravenos, de 
3 ori pe săptămână, timp de 7 zile. Întregul regim se repetă apoi după 30 
de zile. Myers arată că nivelul de energie a revenit la normal, iar nivelul 
enzimelor hepatice s-a normalizat, în medie, într-un interval de 1 până la 
2 săptămâni. Răspunsurile la pacienţii cu hepatită de lungă durată sau de 
hepatită provocată de subtipuri virale agresive au durat mai mult. 

Doză: Vitamina C efervescentă sub formă de pulbere (forma sugerată), ! 
linguriţă (3-A g) de 2 ori pe zi sau în funcţie de toleranța intestinelor. De 
asemenea, vitamina C se mai poate administra sub formă de tabletă. 
Contraindicaţii şi efecte secundare: În general, vitamina C este prescrisă 
în funcţie de gradul de toleranță al intestinelor. În cantități mari, provoacă 
flatulenţă și diaree. În acest caz, reduceți uşor doza. Aceasta este cantitatea 
de care are nevoie organismul dumneavoastră, cantitate care va fluctua în 
funcţie de nivelul de sănătate și de stres al persoanei. Vitamina C mărește 
absorbţia fierului şi este contraindicată în doze mari pentru persoanele cu 
hemocromatoză (boală provocată de excesul de fier). 


VITAMINA E 


Acţiune: Antioxidantă, îmbunătățește sistemul imunitar, anticirotică; com- 
patibilă cu interferonul; facilitează metabolismul grăsimilor. 

Funcţii în bolile ficatului: Protejează ficatul de stresul oxidativ, elimină 
oboseala, îmbunătățește imunitatea mediată de celule, îmbunătățește to- 
nusul pielii, previne schimbările moleculare asociate cu ciroza, îmbunătă- 
ţeşte acţiunea interferonului în organism, reduce nivelul de colesterol din 
sânge. 

Informaţii despre vitamina E: Carenţa de vitamina E duce la ciroză, astfel 
că vitamina joacă în mod evident un rol în menţinerea sănătăţii celulelor 
ficatului. Cercetătorii de la Universitatea din California au descoperit că 
vitamina E previne modificările moleculare asociate cu ciroza. Pentru toate 
persoanele cu hepatita C cronică, unde există posibilitatea de apariţie a 
cirozei, este utilă administrarea acestui supliment. Un studiu efectuat în 
Germania a arătat că 800 IU de vitamina E au îmbunătăţit semnificativ 

nivelul enzimelor din ficat la pacienţii infectați cu HCV care urmau te- 
rapie cu interferon. Vitamina E blochează, de asemenea, oxidarea LDL, 
împiedicându-l să devină dăunător și să crească nivelul de colesterol. 
Doză: Pentru persoanele sub 40 de ani — 400 IJU o dată pe zi; Pentru cele 
de peste 40 de ani — 800 IU o dată pe zi. Luaţi doar vitamina E naturală. 
Contraindicaţii şi efecte secundare: Luaţi vitamina E cu alimente pentru a 
facilita absorbţia; altfel, este posibil să nu fie absorbită. Nu s-au înregistrat 
efecte secundare, nici măcar în cazul dozelor mari. 


ZINC 


Acţiune: Oligomineral esenţial pentru creșterea și replicarea celulelor, ma- 
turitate sexuală, fertilitate și reproducere, funcţionarea sănătoasă a sistemu- 
lui imunitar, piele și apetit sănătos, vedere nocturnă. 

Funcţii în bolile ficatului: Ajută la funcționarea sănătoasă a timusului 
(„supraveghetorul“ sistemului imunitar), îmbunătățește puterea și activi- 
tatea celulelor ucigașe naturale (care sunt specializate în atacarea celulelor 
canceroase și infectate viral), contribuie la vindecarea afecţiunilor de piele 
asociate, de obicei, cu bolile hepatice, contribuie la reglarea nivelului glice- 
miei din sânge, sprijină metabolismul NAC, modifică nivelurile scăzute de 
zinc care însoțesc, de regulă, bolile de ficat. 

Informaţii despre zinc: Aproape fiecare celulă din organism și sute de en- 
zime din corp conţin zinc; acesta este stocat în mușchi și concentrat în glo- 
bulele albe şi globulele roșii, în glanda prostatică, unghii, păr, ochi, ficat şi 
piele. Nivelul scăzut de zinc, comun în cazul bolilor de ficat, are ca rezultat 
o funcţionare deficitară a timusului (timusul reglează sistemul imunitar ca 
întreg), o activitate redusă a celulelor ucigașe naturale, un libido scăzut, să- 
nătate precară a pielii și tulburări de somn. Nivelul scăzut de zinc afectează 
şi capacitatea organismului de a folosi eficient glutationul. 

Doză: Tonic general pentru adulți — 20-25 mg pe zi. Pentru boli acute sau 
cronice, 50 mg pe zi. O formă chelată este cea mai indicată, în special una 
care conţine cupru. 

Contraindicaţii și efecte secundare: Dozele foarte mari pot să provoace 
greață, să reducă nivelul de HDL, să crească nivelul de colesterol din sânge, 
să provoace iritaţii cutanate și depresie, o funcţionare deficitară a sistemu- 
lui imunitar și să creeze intoleranţă la alcool. 

6. SCHIMBAREA 
REGIMULUI ALIMENTAR: 
ODIHNIȚI-VĂ FICATUL 


Foarte important în tratarea hepatitei este să reduceţi sarcina ficatului. 
Două dintre modalitățile de a face acest lucru este să consumaţi alimente 
mai ușor de procesat de către ficat și să alegeți alimente care stimulează 
ficatul și sănătatea imună. 


ALIMENTE RECOMANDATE 


Unul dintre lucrurile cele mai bune pe care le puteţi face pentru a reduce 
stresul asupra ficatului este să modificaţi dieta timp de 10 săptămâni pen- 
tru a-i permite ficatului să se odihnească și să se refacă. Printre elementele 
importante ale acestei modificări a regimului alimentar se numără alimen- 
te cu conţinut redus de grăsimi, alimente organice și anumite alimente care 
ajută ficatul să se vindece. 

Procesarea grăsimilor implică multă muncă din partea ficatului, iar, în 
cazul bolilor hepatice acesta poate stoca în interiorul său grăsimi nepro- 
cesate. Consumul unor alimente cu conţinut redus de grăsimi, timp de 
10 săptămâni, ameliorează mult din aceas- 
tă încărcătură și îi permite ficatului să se PATRU ALIMENTE 
odihnească și să se refacă. Alimentele orga- IMPORTANTE 
nice sunt obligatorii. Ficatul are nevoie să s 
lucreze mai sa iar reziduurile din pesti- KEN TRH EPATIT 


cide, fertilizatori, antibiotice și hormoni îl Alga brună 

fac să lucreze din greu. Ceai verde 
În sfârșit, se ştie deja că multe alimente Chlorella 

sunt extrem de benefice pentru ficat. Spirulină 

ALGA BRUNĂ (Fucus vesiculosus, F. distichus) 


Familie: Fucaceae. 

Parte folosită: Toată planta. 

Recoltare și arie de răspândire: Alga brună poate fi recoltată tot anul din 
toate locurile în care crește. De obicei, este lăsată la uscat și transformată în 
pulbere, însă poate fi consumată și întreagă, ca legumă. 

Acţiune: Adaptogen pentru tiroidă, modulator al tiroidei, agent de deto- 
xifiere, agent antitumoral, normalizator al greutăţii corporale, substanță 
nutritivă (este sursa principală de iod, oligoelemente şi minerale organice 
disponibilă în natură). 

Funcţii în bolile ficatului: Contribuie la buna funcţionare a tiroidei și la 
normalizarea greutăţii corporale. Îmbunătăţeşte nutriția, în general, ş și funcţia 
limfatică. Contribuie la eliminarea substanțelor toxice din organism. Com- 
bate excesul de aciditate din stomac și diminuează simptomele de greață. 


Informaţii despre alga brună 

Alga brună este, probabil, alimentul principal folosit pentru a contribui 
la buna funcţionare a tiroidei. Hormonii produși de tiroidă reglează me- 
tabolismul din toate celulele organismului. Atunci când organismul este 
stresat, tiroida, la fel ca glandele suprarenale, produce ş şi eliberează și mai 
mulți hormoni. Însă, sub stres îndelungat sau în stare imunocompromisă, 
tiroida se supraîncarcă şi nu poate ţine pasul cu solicitarea. Începe să nu 
mai funcționeze corespunzător. Metabolismul nu mai are loc corect, apare 
depresia, o mare parte a impulsului pentru funcționarea sănătoasă a fica- 
tului se pierde, iar temperatura corpului poate să scadă, ducând la friguri 
constante. Printre alte efecte secundare se numără letargia și libidoul scă- 
zut. Datorită importanţei tiroidei în reglarea metabolismului celular, este 

esenţial ca tiroida pacienţilor infectați cu HCV să primească substanțele 
hrănitoare importante de care are nevoie. 

Alga brună conţine o concentraţie mare de oligominerale, mai mare 
decât orice altă legumă de uscat. Este o sursă importantă de iod disponibil 
într-o formă simplu de folosit de către organism și conţine diiodotirozină, 
un precursor necesar producerii de hormoni tiroidieni. În mediul natural, 
alga brună intră în simbioză cu o bacterie care produce cantități mici de 
tiroxină, o substanţă chimică sintetizată de glanda tiroidă, care adesea este 
extrasă și folosită pentru tratarea hipotiroidiei (adică funcţionarea sub ni- 
velul normal a glandei tiroide). 

Preparare și dozare: Alga brună poate fi adăugată la băuturi (1-3 linguriţe 
[5-15 ml]), la supe sau la tocănițe. Adesea se consumă sub formă de extract 
uscat prin congelare, în capsule: 600 mg pe zi. Tinctura are un gust pronun- 
ţat de pește și puţine persoane o pot suporta. Sub formă de ceai sunt folosite 
2-3 linguriţe (10-15 ml) de plantă uscată, pulbere, la o ceașcă de apă fier- 
binte. Lăsați la infuzat timp de 10 minute. Una sau mai multe linguriţe (5 
ml sau mai mult) de plantă, sub formă de pulbere, pot fi luate zilnic cu suc. 

Contraindicaţii și efecte secundare: Unele persoane recomandă precauţie 
în cazul pacienţilor cu hipertiroidie. Însă, la populaţiile care consumă alge 
brune în cantităţi mari, ca parte a regimului alimentar obișnuit, nu s-au 
înregistrat probleme asociate cu hipertiroidia; singurele excepţii sunt cazu- 
rile în care algele brune au fost contaminate cu agenți poluanţi industriali. 
Calitatea algelor brune, la fel ca a tuturor celorlalte legume marine, depinde 
de apa din care au fost recoltate. Cumpăraţi doar de la surse care furnizează 
alge de bună calitate. 

Tabletele nu sunt recomandate deoarece, în procesul de prelucrare, al- 
gele brune sunt supuse unor temperaturi ridicate și altor proceduri. Mulţi 
clinicieni recomandă doar consumul algelor brune neprocesate sau a alge- 
lor brune în capsule. 


CEAI VERDE (Camellia sinensis) 


Familie: Theaceae. 

Parte folosită: Frunza. 

Recoltare și arie de răspândire: În general, ceaiul verde se cultivă în Extre- 
mul Orient. După recoltare, frunzele proaspete sunt date ușor la abur, apoi 
uscate. Ceaiul negru reprezintă, de fapt, ceai verde fermentat. 

Acţiune: Antitumorală, citotoxică, inhibă tumorile, detoxifiant hepatic, 
antioxidantă, îmbunătățește sistemul imunitar, hepatoprotectoare, crește 
joncţiunile intracelulare comunicante. 

Funcţii în bolile ficatului: Previne sau încetinește cancerul hepatic, prote- 
jează ficatul de distrugerea provocată de toxine, stimulează sistemul imu- 
nitar, benefic în colestază datorită capacităţii sale de a îmbunătăți funcţia 
joncţiunilor intracelulare comunicante, are acţiune antioxidantă şi de 
combatere a oboselii. 


Informații despre ceaiul verde 

Numeroase studii au arătat că ceaiul verde este un antioxidant excepţional 
(de patru ori mai puternic decât ceaiul negru), inhibă formarea cancerelor, 
scade nivelul de colesterol și tensiunea arterială, are acţiune hepatoprotec- 
toare, antibacteriană şi antivirală. 

În urma mai multor studii in vivo, s-a descoperit că are acţiune hepa- 
toprotectoare și antihepatotoxică împotriva bolilor de ficat induse de alfa- 
naftil-izotiocianat, CCI, bromo-benzen și 2-nitropropan. 

Studiile efectuate atât in vivo, cât şi pe'oameni au arătat că, în general, 
ceaiul verde inhibă tumorile ficatului, esofagului, stomacului, intestinului 
subțire, colonului, pancreasului, plămânilor și sânilor. Experimentele in 
vivo şi pe oameni au evidenţiat, de asemenea, o reducere semnificativă a 
colesterolului seric şi a nivelului de LDL şi o scădere a nivelului de HDL 
după administrarea de ceai verde. De asemenea, s-a descoperit că este activ 
împotriva HIV și a virusului gripei. Compuşii chimici din ceaiul verde 
blochează aderarea virusului gripei la celulele normale. 

Cu toate că puriștii dietelor nu o acceptă, cafeina este o substanță natu- 
rală produsă de plante, despre care s-a descoperit că reprezintă, de fapt, un 
agent antitumoral puternic și că îmbunătăţeşte citotoxicitatea medicamen- 
telor chemoterapeutice folosite în tratamentul cancerului. 

Preparare și dozare: Consumaţi sub formă de ceai la pliculeţ sau 1 lingu- 
riță (5 ml), în 240 ml de apă; lăsaţi la infuzat. Consumaţi oricât de mult 
doriţi. Se sugerează o cantitate minimă de 4 cești pe zi pentru a contribui 


DECAFEINIZAREA CEAIULUI 


Dacă nu vă place cafeina, nu cumpăraţi ceai verde decafeinizat — 
pur și simplu, lăsaţi la infuzat mai mult de două minute. Cu cât este 
lăsat mai mult, cu atât ies mai multe taninuri din ceai; apoi, acestea 
se leagă de moleculele de cafeină, făcându-le inutilizabile de către 
organism. 

la prevenirea cancerului. Nu adăugaţi lapte, pentru că acesta se leagă de 
constituenţii din ceaiul verde și îi dezactivează pentru scopuri medicinale. 


Contraindicaţii și efecte secundare: Nu există. 


CHLORELLA (Chlorella pyrendoidosa) 


Familie: Chlorellaceae. 

Parte folosită: Chlorella este o algă verde monocelulară; se consumă în- 
treaga plantă. 

Recoltare și arie de răspândire: Chlorella crește în bălți și lacuri și, în ge- 
neral, este recoltată în scop comercial. Are un perete celular puternic care 
împiedică digerarea acesteia; astfel, peretele celular este spart în timpul 
procesării pentru ca alga să poată fi consumată ca aliment. 

Acţiune: Imunostimulantă, substanţă nutritivă, antitoxică, antitumorală, 
inhibă cancerul, antioxidantă, repară ADN-ul. 

Funcţii în bolile ficatului: Imunostimulantă (crește producţia de interfe- 
ron și activitatea macrofagelor), substanță nutritivă (bogată în clorofilă, în 
toți aminoacizii esenţiali, în vitamine și minerale), antivirală (activă împo- 
triva HIV), antitumorală, crește nivelul de albumină serică. 


Informații despre Chlorella 

Calitățile Chlorellei sunt reprezentate de capacitățile sale ca substanţă nu- 
tritivă puternică, imunostimulantă și de agent antitumoral. Studii extinse 
efectuate in vivo, in vitro și pe oameni au arătat că chlorella stimulează 
activitatea celulelor macrofage, în special a celulelor T și B. Prin faptul că 
activează celulele B, aceasta stimulează producţia de anticorpi împotriva 
virusurilor. Una dintre substanţele componente ale chlorellei, chlorellanul, 
stimulează producţia de interferon din corp. 

Chlorella reprezintă 58% proteine și conţine toate vitaminele B, vita- 
minele C și E, acizi grași esenţiali omega-3 și multe minerale. Odată ce pe- 
retele celular este distrus, substanțele nutritive din chlorella pot fi asimilate 
cu ușurință de organismul uman. Conţinutul ridicat de proteine este bun 
mai ales pentru persoanele cu boli de ficat. Chlorella stimulează creșterea 
şi este benefică pentru persoanele cu pierderi mari în greutate, care apar 
uneori în cazul infectării cu HCV. Mai multe experimente au demonstrat 
capacitatea chlorellei de a ajuta oamenii să ia în greutate. Acest lucru a fost 
atribuit unei componente al algei chlorella, denumită factor de creștere 
chlorella. S-a descoperit că unii dintre factorii din această substanţă contri- 
buie la reducerea depresiei, a pierderilor de memorie și a nivelului scăzut 
de energie, toate fiind probleme asociate cu infecția cu HCV. Datorită 
nivelului ridicat de clorofilă din chlorella, utilizarea acesteia ca aliment 

stimulează producţia de globule roșii. (Din punct de vedere chimic, cloro- 
fila este aproape identică cu hemoglobina.) S-a descoperit că administrarea 
de clorofilă sub formă de supliment este eficientă în reducerea timpului ne- 
cesar vindecării. De asemenea, chlorella stimulează producţia de leucocite 
şi crește nivelul de albumină serică din sânge. 

Ca agent antitumoral, chlorella este impresionantă. Atunci când este 
injectată direct în tumoră sau este administrată ca aliment, a dovedit o 
capacitate remarcabilă de a micșora tumorile existente și de a crește semni- 
ficativ timpul de supravieţuire. Pentru persoanele cu risc de apariţie a can- 
cerului hepatic, este un element esenţial de adăugat la regimul alimentar. 
Preparare şi dozare: Se ia sub formă de tabletă sau de pulbere: 1—5 tablete, 
de 3 ori pe zi, 15—45 ml de pulbere, pe zi. 

Contraindicaţii şi efecte secundare: Nu s-au remarcat efecte secundare, 
nici chiar în cazul consumului a 0,5 kg pe zi, ca sursă principală de hrană. 


SPIRULINA (Spirulina platensis) 


Familie: Oscillatoriaceae. 

Parte folosită: Cu toate că este considerată algă, spirulina este, de fapt, o 
cianobacterie spiralată, una dintre formele de viață cele mai vechi de pe 
Pământ. Se foloseşte tot organismul. 

Recoltare și arie de răspândire: Spirulina crește în sălbăticie, în bălțile și 
lacurile din întreaga lume. A fost unul dintre alimentele de bază (de fapt, 
chiar sursa principală de proteine) pentru maiași și azteci. De obicei, se 
cultivă în scop comercial și se recoltează, apoi se lasă la uscat pentru a fi 
utilizată. Se numește, în mod obișnuit, algă verde-albastră. 

Acţiune: Antioxidantă, substanţă nutritivă, inhibitor tumoral, antivirală, 
imunostimulatoare, alifie pentru răni, detoxifiant, tonic. 

Funcţii în bolile ficatului: Heparoprotectoare, antihepatotoxică, antitu- 
morală, substanță nutritivă (sursă de proteine ușor digerabile, minerale, 
aminoacizi și vitamine). Permite ficatului să preia fără efort substanțele 
nutritive. Stimulează producţia și activitatea celulelor macrofage și T. Sca- 
de nivelul de colesterol seric și de LDL. Conţine precursori de tiroxină și, 
astfel, contribuie la funcţionarea tiroidei. Contribuie la detoxifierea sânge- 
lui, ușurând încărcătura ficatului. Furnizează aminoacizii necesari pentru 
producerea glutationului. 


Informații despre spirulină 
Spirulina este o substanţă nutritivă foarte puternică; a demonstrat o acti- 
vitate intensă din multe puncte de vedere. Este sursa uneia dintre formele 


89 


STEPHEN HARROD BUHNER 


de proteine cel mai ușor de digerat; conţine 85% proteine, comparativ cu 
20% din carnea de vită. Conţine toţi aminoacizii esenţiali și majoritatea 
celor neesenţiali. În plus, este foarte bogată în vitamine și minerale. 

S-a concluzionat, după mai multe studii in vivo, că spirulina are ac- 
ţiune hepatoprotectoare și antihepatotoxică, protejând ficatul împotriva 
hepatotoxicităţii induse cu CCI,. De asemenea, spirulina mai conţine fico- 
cianină, o biliproteină cu pigment albastru care, așa cum au arătat studiile 
ştiinţifice, inhibă formarea coloniilor de celule canceroase. 

Preparare şi dozare: 1-2 linguriţă (5-10 ml) de spirulină, sub formă de 
pulbere, zilnic, mai mult pentru boli cronice sau acute. Doza minimă su- 
gerată pentru hepatită este de 4 linguriţe (20 ml) pe zi. Consumaţi cât 
doriţi; poate fi folosită ca sursă principală de proteine în dietă. 
Contraindicaţii și efecte secundare: Nu s-au remarcat. 


Dieta de curăţare de zece săptămâni, 
cu conținut scăzut de grăsimi 


Schimbarea regimului alimentar timp de 2-3 luni, după planul următor, 
va lăsa ficatul să se odihnească și va permite o recuperare mai rapidă după 
boli de ficat și hepatită. Multe persoane cu hepatita C pierd din greutate; 
dacă acest lucru este o problemă pentru dumneavoastră, asiguraţi-vă că 
includeți în dietă suficiente proteine și uleiuri atunci când urmaţi un regim 
cu conţinut redus de grăsimi. Asiguraţi-vă că includeți o proteină de 1—2 
ori pe săptămână. Consumaţi sardine și macrou ca gustare, cel puţin o dată 
pe săptămână și luaţi chlorella și spirulină pentru a vă asigura că primiţi 
suficiente proteine într-o formă pe care ficatul o poate folosi ușor. 


1. Beţi 6-8 pahare de apă zilnic. Nu beţi apă de la robinet. 

2. Eliminaţi toate produsele lactate, ouăle și dulciurile. 

3. Consumaţi cereale integrale (orez brun, mei, orz, ovăz, quinoa etc.), 
leguminoase, legume pregătite ușor la abur, fructe și carne, de 1-2 ori 
pe săptămână. Nucile și seminţele conţin cantități mari de grăsimi și 
ar trebui eliminate (cu excepţia seminţelor de armurariu). Tempehul și 
tofu se pot consuma. Nu gătiţi cereale cu ulei. 

4. Pentru gătit, folosiţi doar ulei de măsline. E un antibiotic natural și nu 
râncezește. Nu folosiți mai mult de 3 linguri (45 ml) de ulei pe zi. Nu 
folosiţi nici un fel de margarină. Puteţi folosi unt adăugat la mâncare 
(aceasta înseamnă să nu îl gătiți sau să îl încălziți). 

5. Beţi toate sucurile de legume proaspete care vă plac. Sucurile de fructe 
sunt minunate și sunt preferabile cele proaspăt preparate. Consumaţi 
doar suc de mere organic. 

6. Nu folosiţi sare. Consumaţi tamari, soia și alte condimente care vă plac, 
mai ales pe cele din listă. 

7. Singura sursă de cafeină trebuie să fie ceaiul verde. Alcoolul trebuie limi- 
tat la un pahar de vin pe zi sau o bere fermentată natural. 

8. Fructele trebuie mâncate înaintea altor alimente, nu după masă. Ele se 
digeră rapid și, atunci când sunt consumate împreună cu alte alimente, 
rămân în stomac, unde provoacă gaze și probleme intestinale. 

9. Nu consumaţi alimente prăjite. 


Lista alimentelor recomandate pentru dieta de curăţare 


Lista include alimente care solicită la minim ficatul. În multe situaţii, aces- 
te alimente conţin substanţe care sunt specifice pentru vindecarea bolilor 
de ficat și hepatitei. Şi, de cele mai multe ori, chiar au gust bun. 

Fructe. Consumaţi câte fructe doriţi. Nu evitaţi consumul de portocale, 
piersici şi sâmburi de piersică. S-a descoperit că atât portocalele dulci, cât 
şi cele amare au o acţiune hepatoprotectoare și antihepatotoxică puternică. 
Unul dintre beneficiile portocalelor (şi a altor citrice) este faptul că și coaja 
acestora este foarte bună împotriva stării de greață care însoțește, de obicei, 
hepatita. Mâncaţi puţină coajă de câte ori doriţi. 

S-a descoperit că piersicile, sâmburii de piersică și frunzele de piersică 
(Prunus persica) accelerează regenerarea hepatică, îmbunătăţind circulaţia. 
Sâmburii de piersică protejează in vivo împotriva hepatitei cronice induse 
cu CCl, 

Legume. Toate legumele din lista de mai sus sunt acceptate. În afară de ustu- 
roi, sfeclă și anghinare, alte legume care sunt foarte bune pentru hepatită și 
boli de ficat sunt păpădia, morcovii cruzi și sucul de morcovi, sparanghelul, 
brusturele, frunzele de sfeclă și rubarba. Într-un studiu, rubarba (Rheum offi- 
cinale), într-o doză unică de 50 g de persoană, a fost folosită pentru tratarea 
eficientă a 80 de pacienți cu hepatită icterică acută. (Consumul excesiv de 
suc de morcovi trebuie să fie evitat, deoarece, în timp, acesta poate provoca 
chiar ciroză. Însă, un pahar de 30 ml pe zi este acceptat.) 

Ulei. Folosiţi doar ulei de măsline. Se recomandă să consumaţi o conservă 
de sardine sau de macrou o dată pe săptămână, deoarece acești pești conţin 
o cantitate mare de acizi grași omega-3, care sunt foarte buni. 

Sosuri pentru salate. Folosiţi doar oţet din plante, preparat cu șampanie, 
vin sau oţet de fructe. 

Condimente. Toate condimentele sunt acceptate, cu excepţia sării. Sunt 
bune mai ales chimionul, semințele de țelină și semințele de fenicul. În 
studiile științifice, toate trei au dovedit o stimulare a regenerării ficatului. 
De asemenea, este bună și curcuma, iar experimentele clinice pe oameni au 
arătat că busuiocul (Ocimum sanctum) şi salvia (Salvia spp.) au o activitate 
hepatoprotectoare puternică. 
Băuturi. Acestea sunt recomandările pentru băuturile pe care le puteți 
consuma: 

1. Apă filtrată sau de izvor. Nu consumați apă distilată. 

2. Orice fel de suc de fructe și de legume. Însă, evitaţi toate sucurile 
congelate sau concentrate. 

3. Ceaiuri de plante, mai ales de ghimbir, mentă, muşețel, lemn dulce, 
ceai verde și ceaiul de salvie indiană. 

4. Bere: berile belgiene lambic, berea Chimay, orice bere fermentată în 
sticlă. Pe etichetă trebuie să scrie „păstrată în sticlă“ (nu sunt foarte multe, 

însă magazinele cu bere preparată în casă sau magazinele bune au o selecţie 
corespunzătoare). Maxim una pe zi. 

5. Orice vin, maxim un pahar pe zi. 
Carne. Consumaţi doar carne de vânat, cum ar fi carne de elan sau de căpri- 
oară şi peşte din mare. Nu consumaţi somon decât dacă sunteți siguri că nu 
este de acvacultură. Majoritatea somonilor sunt crescuți în ferme piscicole 
oceanice și li se administrează cantităţi mari de antibiotice și hormoni. În 
special macroul și sardinele sunt surse bune de acizi grași omega-3. Proteina 
din zer, pe care o puteți cumpăra de la magazinele cu alimente bio, este o 
substanţă bună de adăugat la dietă, deoarece este bogată în precursori de 
glutamină. Spirulina și chlorella sunt alte două surse excelente de proteine 
care nu supun ficatul la efort. 
Pâine. Consumaţi cea mai sănătoasă pâine pe care o găsiţi. Se recomandă 
pâinea din germeni. 

Gătitul. Folosiţi doar oțel inoxidabil, smălțuit sau ustensile de gătit din 
ceramică. Nu folosiţi niciodată aluminiu pentru că reacţionează chimic cu 
alimentele. 

Dulciuri. Folosiţi sirop de arțar pur sau miere organică din flori de câmp. 
Siropul de arțar conţine suficiente ingrediente esenţiale cât să vă ajute pen- 
tru perioade îndelungate. Furnizează aproape toate vitaminele și minerale- 
le esenţiale necesare pentru sănătate. 


REȚETE PENTRU DIETA DE CURĂŢARE 


Se recomandă să stabiliți un program pentru mese. Gătiţi o oală mare cu o 
cereală la alegere sau o oală mare de supă și păstraţi-o la frigider. Apoi, când 
vi se face foame, există întotdeauna ceva disponibil. 

Urmează un exemplu de meniu pentru mesele din cursul unei zile. 
Puteţi mânca cât de mult doriţi pe tot parcursul zilei. Fructele sunt un 
aliment bun pe care să-l aveţi la dispoziţie de câte ori vi se face foame și să 
îl consumaţi ca o gustare. E util să aveți o carte de bucate vegetariene și să 
planificaţi meniul întregii săptămâni. 

Mic dejun: Ceai verde, ovăz cu stafide și sirop de arțar sau 480 ml de suc de 
morcov și sfeclă (2/3 morcov, 1/3 sfeclă), pâine prăjită cu gem de portocale 
şi unt. 

Prânz: Supă de legume, unt cu pâine, ceai verde sau legume preparate la 
abur şi orez cu astragalus, ceai verde. 

Cină: Rechin în folie la cuptor cu lămâie, ceapă și semințe de țelină. Salată 
mixtă de păpădie verde și măsline grecești, oțet din plante și ulei de măsli- 
ne. Frunze de sfeclă gătite. Bere belgiană lambic. 

Desert şi gustări: Felii de ghimbir caramelizat, fructe. 


Sfaturi utile 


1. E normal să aveţi o senzaţie de foame atunci când urmaţi o dietă cu con- 
ţinut redus de grăsimi, indiferent cât de mult mâncaţi. Această senzație 
însoţeşte consumul depozitelor de grăsimi din organism. 

2. Este posibil să vă simţiţi ameţit; şi acest lucru este normal. 

3. Pentru că masa este un eveniment social, e firesc să vă simţiţi exclus 
atunci când ceilalți ies în oraș să ia masa. Mergeţi cu ei și convingeţi-i 
să încercaţi un restaurant bun cu mâncare sănătoasă. Comandaţi mân- 
care cu un conţinut scăzut de uleiuri. Un avertisment în legătură cu 
mâncarea mexicană: brânza și smântâna sunt adăugare adesea la aceste 
preparate, care, altfel, ar fi perfecte; întrebaţi atunci când comandaţi. 

4. Atunci când ceilalți își comandă alcool și doriți și dumneavoastră să 
beţi, comandaţi apă minerală cu lămâie verde servită într-un pahar de 
şampanie sau un vin ușor (un pahar) ori o bere din listă. 

5. Pot apărea multe probleme emoţionale atunci când schimbaţi dieta, 
mai ales atunci când corpul utilizează depozitul de grăsimi. Reţineţi că 
acest lucru este normal și nu luaţi decizii de viață importante în această 
perioadă. Nu uitaţi că faceţi acest lucru doar pentru 10 săptămâni. 


7. PROTOCOLUL COMPLET 
AL HCV 


pP că fiecare persoană are, de fapt, o formă ușor diferită de HCV și 
pentru că sănătatea fizică şi constituţia fiecăruia este ușor diferită, pro- 
tocolul fitoterapeutic pentru fiecare ar trebui să fie ușor diferit. Protocoalele 
fitoterapeutice pot fi gândite individual de către un specialist naturist bun. 

Protocolul următor (prezentat sub forma a două opţiuni) este unul gene- 
ral bun pentru hepatita C cronică. Există multe plante medicinale și supli- 
mente pe care le puteţi lua; cei mai mulţi specialiști pe care i-am consultat au 
descoperit (ca și mine) că un protocol complex, cu cantități mari din multe 
plante medicinale, este necesar pentru o perioadă lungă de timp (de obicei 
6 luni, până la un an). Hepatita C cronică are nevoie de mult timp ca să se 
dezvolte, iar distrugerea provocată de boală este lentă și profundă. E nevoie 
de multă muncă pentru a opri efectele acestei boli, însă, cu siguranță, e de 
preferat transplantului de ficat. 


Părţile protocolului 

Unele dintre simptomele specifice pe care le provoacă hepatita C și pe care 
plantele medicinale le pot ameliora sunt menţionate mai departe în acest 
capitol, după prezentarea protocolului propriu-zis. Protocolul 1 are patru 
elemente: plante medicinale pentru ficat, plante medicinale pentru imuni- 
tate, suplimente nutriţionale și schimbarea dietei. Masajul este al cincilea 
element propus. 

Cu toate că valorile sangvine se pot modifica într-un timp relativ scurt, 
de 2 sau 3 luni, protocolul ar trebui urmat timp de cel puţin 6 luni până 
la un an. HCV este un virus dormant — trăiește și în sistemul limfatic și în 
lichidul cerebrospinal. Ar trebui să vă ghidaţi după starea dumneavoastră 
generală de sănătate, nu doar după analizele de sânge. 

Dacă apar reacţii adverse, trebuie să 1) întrerupeţi protocolul și 2) să 
consultaţi un specialist. 

PROTOCOL PENTRU 
HEPATITĂ - OPȚIUNEA 1 
i UNOR MĂSURI 


Pentru un efect maxim, sunt sugerate | g0 pictat à mingua 

următoarele plante medicinale pentru 1.25 ml 

imunitate și ficat. Eu am împărţit regi- i 

mul de plante medicinale pentru ficat în Ye linguriţă = 2,25 ml 

cinci părți: 1) armurariu; 2) chiftele din 1 linguriţă = 5 ml 

pastă de curcuma; 3) decoct cu sirop de 

reishi; 4) amestec de păpădie/brusture și 

5) capsule de urechea-iepurelui, picror- 1 lingură = 15 ml 

hiza și phyllanthus. 2 linguri = 30 ml 
Regimul pentru imunitate este îm- 

părțit în trei părți: două combinaţii de 

tinctură diferite și capsule de ashwagan- 

dha, ginseng sălbatic și ginseng tienchi. 


CONVERSIA 


3 lingurite = 1 lingură 


Plante medicinale pentru ficat 

Partea 1. Armurariu; alegeţi una dintre următoarele trei opţiuni: 1) tinctură 
standardizată (cumpărată de la magazin), flavonoide standardizare cu 140 
mg armurariu, 25 de picături, de 3 ori pe zi; 2) tinctură nestandard, 1⁄2 lin- 
guriţe (2,5 ml), de 3 ori pe zi; 3) seminţe sub formă de pulbere (45 ml) pe zi. 
Partea 2. Chiftele din pastă de curcuma (de dimensiunea unei bile): 4 pe zi. 
Partea 3. Sirop de reishi: 105 ml, de 3 ori pe zi. (Poate înlocui 2—4 linguri- 
ţe [10-20 ml] de tinctură, de 3 ori pe zi, sau 3 capsule „00“, de 3 ori pe zi.) 
Partea 4. Combinaţi părţi egale de tinctură de păpădie și rădăcină de brus- 
ture, luați 1 linguriţă (5 ml), de 3 ori pe zi. (Se poate administra în loc 
de capsule: brusture, 2-3 capsule [1-1,5 g], de 3 ori pe zi; păpădie, 4-5 
capsule [2-2,5 g], de 3 ori pe zi.) 

Partea 5. Câte 2 capsule „00“ de urechea-iepurelui, picrorhiza și phyllanthus 
de 3 ori pe zi. 


Plante medicinale pentru imunitate 


Partea 1. Combinaţi părţi egale de tinctură de astragalus, ginseng siberian 
şi ginseng asiatic (Panax); luaţi 12 de linguriţă (75 de picături, 2,5 ml), de 
3 ori pe zi. 

Partea 2. Combinaţi părți egale de tinctură de lemn dulce, ceai de New 
Jersey şi schizandra; luaţi 1⁄2 de linguriţă (75 de picături, 2,5 ml) de 3 ori 
de zi. 

Partea 3. Câte 2 capsule „00“ de ashwagandha, ginseng sălbatic și ginseng 
tienchi de 3 ori pe zi. 


Suplimente alimentare 

1. 50 mg de zinc chelar, o dată pe zi. 

2. 800 mg de vitamina E, o dată pe zi. 

3. Cât mai multe vitamine din complexul B, o dată pe zi. 

4. 4 g de vitamina C sub formă de săruri C, 1/3 de linguriţă, de 3 ori pe zi. 
5. 200 mg de acid alfa-lipoic, de 3 ori pe zi. 

6. N-acetilcisteină, 600 mg, de 3 ori pe zi; luaţi-o în timpul mesei. 


Dietă 

Urmaţi recomandările din capitolul 6. În general, reduceți consumul de 
grăsimi și de alcool; măriţi consumul de legume și cereale; consumaţi ali- 
mente care reduc încărcătura asupra ficatului; consumaţi alimente despre 
care știți că au un efect pozitiv asupra ficatului și a sistemului imunitar. 


Masaj 


Se recomandă foarte mult un masaj suedez, pe tot corpul, o dată pe săp- 


tămână. 


PROTOCOL PENTRU HEPATITĂ - OPȚIUNEA 2 


Am obosit să iau atât de multe suplimente, așa că acum folosesc o formulă 
preamestecată concepută de Dry Creek Herb Farm din Auburn, Califor- 
nia. Cu toate că la Dry Creek sunt disponibile mai multe formule diferite, 
cea pe care o folosesc eu conține armurariu, păpădie, brusture, urechea- 
iepurelui, phyllanthus, curcuma, lemn dulce, astragalus, ginseng siberian, 
ashwagandha, chlorella, spirulină și alge brune. Toate sunt sub formă de 
pulbere. 

Formula preamestecată poate fi luată sub formă de 1/6 ceașcă de pul- 
bere, de 3 ori pe zi, 1/4 ceaşcă de pulbere, de 2 ori pe zi, sau !2 ceașcă de 
pulbere pe zi, amestecată cu suc. Eu folosesc 2 ceașcă de pulbere combi- 
nat, amestecat în 360 ml de suc de mere și apă (în părți egale) chiar înainte 
să merg la culcare, în fiecare seară. E puţin aspru, însă nu mai are un gust 

atât de îngrozitor după ce vă obișnuiți cu el. Este mult mai convenabil de 
folosit decât sub forma numărului mare de capsule și tincturi prezentate în 
Protocolul pentru hepatită — Opţiunea 1. 

În plus față de formula preamestecată, iau, de asemenea, o tinctură de 
ginseng asiatic (Panax) și de ginseng tienchi (o pipetă plină, 30 de picături 
sau 1,25 ml), de 2 ori pe zi; aceeași cantitate de tinctură de schizandra, 
de 2 ori pe zi, şi, la ora 16.00 în fiecare zi, un decoct de sirop de reishi la 
care adaug 15 ml de frunze de boldo, în timpul procesului de pregătire a 
decoctului. De asemenea, iau lista completă de suplimente alimentare pre- 
zentate în Opţiunea 1. Tincturile și suplimentele se iau dimineaţa la trezire 
şi seara, înainte de a merge la culcare. Recomandările de dietă și de masaj 
trebuie să facă parte și din acest protocol. 


PLANTE MEDICINALE PENTRU 
SIMPTOME SPECIFICE 


Există anumite simptome specifice și unice pe care le trăiesc bolnavii de 
hepatită. Unele dintre acestea sunt comune pentru aproape toate persoa- 
nele cu HCV; altele apar neregulat. Lista următoare acoperă majoritatea 
acestor simptome pe care le poate provoca HCV și plantele medicinale 
care contribuie la ameliorarea lor. 

Balonare abdominală, retenţie de fluide, față umflată: Frunze de păpădie, 
semințe de brusture și (pentru faţa umflată) ginseng sălbatic. 

Reacţii adverse la alcool: Limitaţi sau eliminaţi alcoolul din dietă. 
Aversiune față de mâncărurile grase: Aceasta se va diminua pe măsură 
ce veți urma protocolul cu plante medicinale, însă organismul dumnea- 
voastră încearcă să vă spună ceva. Limitaţi consumul de grăsimi la 45 ml 
grăsimi/uleiuri pe zi. 

Dereglări ale glicemiei: Rădăcină de păpădie, scoarță de rădăcină de Oplo- 
panax horridum, 10—40 de picături de tinctură, de 3 ori pe zi, armurariu, 
ginseng. 

Dureri de piept, palpitaţii: Talpa gâștei (Leonarus cardiaca), 30—60 de pi- 
cături, de maxim 4 ori pe zi, ceai tare, 50-120 ml cât doriţi, gura-lupului 
chinezească, reishi. 

Oboseală cronică, atacuri bruște de epuizare, slăbiciune: Încercaţi să dor- 
miţi bine cât de mult puteți. Păstrați un regim adecvat cu plante medicinale 
și cu alimente pentru imunitate. Pe termen scurt, 450 g suc de sfeclă/mor- 
cov proaspăt (într-o proporţie de 1/3:2/3), ceai verde (cât de mult doriţi), 

ginseng asiatic (Panax), ginseng sălbatic, masaj. Notă: nu luaţi ginseng, sau 
ceai verde înainte de a merge la culcare, deoarece vă pot afecta somnul. 
Ciroză: Armurariu, picrorhiza, reishi, curcuma. 

Depresie, schimbări de dispoziţie, tulburări afective sezoniere: Masaj 
săptămânal. Tinctură din sunătoare proaspătă (Hypericum perfoliatum), 
20-30, picături de maxim 3 ori pe zi sau capsule standardizate cumpărate 
de la magazin (urmaţi instrucţiunile de pe ambalaj), ashwagandha, schi- 
zandra, ginseng siberian. 

Diaree: Ceai din frunze de mure (Rubus villosus) sau de zmeură (Rubus 
idaeus), cât de mult doriţi; 1 linguriţă (5 ml) de frunze la 1 ceașcă de apă, 
infuzaţi 15 minute. 

Ameţeală: Protocolul de plante medicinale pentru hepatită, ginkgo, gin- 
seng sălbatic. 

Simptome de gripă, friguri şi febră intermitente: Salvie indiană, echina- 
cea, gura-lupului chinezească, urechea-iepurelui, picrorhiza, curcuma. 
Urinare frecventă: Rădăcină de lumânărică (Verbascum spp., pentru a creş- 
te controlul sfincterului), 15—45 ml de decoct puternic, de 2-3 pe zi, sau 
30-50 de picături de tinctură, de 2 ori pe zi; nu consumaţi apă sau lichide 
înainte de culcare. 

Indigestie/greaţă: O felie mică de coajă de portocală, lămâie sau lămâie 
verde consumată proaspătă la nevoie. Efectul durează de la 5 minute până 
la zile întregi. Rădăcină de ghimbir caramelizată, la nevoie. Cu beneficii 
mai mici, însă demne de luat în considerare, picrorhiza, ghințură galbenă 
(Gentiana lutea), 5-20 de picături înainte de masă sau la nevoie. 
Menstruaţie neregulată, sindrom premenstrual: Dong quai (Angelica si- 
nensis), 5-20 de picături, de maxim 3 ori pe zi; Cimifuga racemosa, 10-25 
de picături, de maxim 3 ori pe zi; mielărea (Vitex agnus-castus) în absen- 
ţa depresiei, 30-60 de picături în fiecare dimineaţă. Acestea vă ajută mai 
mult pe o perioadă de câteva luni. 

Irascibilitate: Se va diminua în timp, odată cu respectarea protocolului 
de plante medicinale. Pe termen scurt: gura-lupului chinezească, floarea- 
paştelui (Anemone pusitilla): 5-10 picături cel mult o dată pe oră (poate 
provoca greţuri); talpa gâștei, 30-60 picături, de maxim 4 ori pe zi, masaj. 
Colesterol ridicat: Brusture, păpădie, armurariu, curcuma, usturoi. 
Dureri de articulaţii: Reishi, curcuma, ashwagandha. 

Cancer la ficat: Brusture, curcuma, reishi, astragalus, ginseng siberian, gin- 
seng asiatic (Panax). 

Lipsa apetitului: Urechea-iepurelui, armurariu, phyllanthus, ginseng săl- 
batic. 

Libidou scăzut: Ginseng asiatic (Panax) sau ginseng siberian (în funcţie 
de vârstă), ghimbir, ashwagandha, un somn mai bun, protocolul pentru 
imunitate, protocolul de plante medicinale pentru hepatită, masaj. 
Oboseală mentală, disfuncţie cognitivă, confuzie mentală, deficit de 
atenţie: Reishi, ginkgo (Ginkgo biloba), 30—60 de picături, de maxim 3 ori 
pe zi, ginseng siberian, ashwagandha, ginseng asiatic (Panax), ceai verde, 
masaj. 

Amorţeală periferică: Protocolul de plante medicinale pentru hepatită, un 
somn mai bun, masaj, ginseng (pe parcursul timpului), ghimbir. 
Probleme de piele (mâncărime, erupții, mâncărimi în jurul orificiilor — 
ochi, nas, urechi, rect): Brusture, păpădie, armurariu, urechea-iepurelui 
(mai ales pentru mâncărimi), phyllanthus. Dacă sunt foarte persistente, 
adăugaţi 1/2 de linguriţă (2,5 ml), de 3 ori pe zi, de tinctură preparată 
din părți egale de urzici proaspete (Urzica dioica) și flori proaspete de trifoi 
roșu (Trifolium pratense). 

Probleme de somn (vise intense, transpiraţii nocturne, somn neregulat 
şi agitat, senzaţie de oboseală după somn): Aceste probleme au nevoie 
de mult timp pentru a se ameliora, lucru posibil pe măsură ce este urmat 
protocolul de plante medicinale. Lucrurile care vă vor ajuta între timp sunt 
masajele săptămânale și consumul de carbohidrați, cu 30 minute până la 1 
oră înainte de culcare (acest lucru vă va face să vă simţiţi și mai somnoros). 
Nu mâncaţi niciodată carne seara și nu beţi mai mult de un pahar de vin. 
Nu consumaţi alimente bogate în conservanţi înainte de culcare. 

Cu alte cuvinte, ușuraţi sarcina ficatului, pentru ca acesta să nu lucreze 
din greu în timpul somnului. În această situaţie, alcoolul pare să agraveze 
problemele de somn. Plantele medicinale care pot ajuta sunt reishi, gu- 
ra-lupului chinezească și boldo (toate trebuie incluse, în mod specific, în 
regimul de plante medicinale dacă aveţi probleme de somn). Beneficii mai 
reduse prezintă 3 linguriţe (15 ml) de tinctură compusă din părți egale de 
talpa-gâștei (Leonarus cardiaca) şi pintenel (Pedicularis spp.) folosită în apă 
sau suc chiar înainte de culcare. Valeriana și hameiul trebuie evitate deoa- 
rece tind să accentueze depresia și, cel puţin în cazul hepatitei, nu par să 
aibă un efect la fel de benefic precum combinaţia de talpa-gâștei/pintenel. 
Dureri ascuţite în zona ficatului: Boldo, reishi și, într-o anumită măsură, 
Leptandra virginica, 3—10 picături de tinctură când este necesar. Funcţio- 
nează doar pe o perioadă de timp limitată. Scoarţă de Chionanthus virgini- 
ca, 20—40 de picături, după cum doriţi. Ajută ocazional. 

Umflături la subraţ, în zona inghinală și în zona gâtului: Ceai New Jersey. 


101 


EPILOG 
MICROORGANISME 


SIMBIONTICE AGRESIVE: 
SPECTRUL VIRUSURILOR 
EMERGENTE 


Î vara anului 1999, în New York, apărea un virus misterios. Acesta era 
purtat de un ţânţar comun și, la încheierea ciclului său natural șapte oa- 
meni erau morţi și 52 spitalizaţi. Locuitorii din New York și din ţară erau 
fascinaţi și înspăimântați. S-a descoperit că virusul, despre care se crezuse 
iniţial că era encefalită St. Louis, era virusul West Nile, un virus purtat de 
țânțari care nu existase până atunci în emisfera vestică. 

În ultimii ani, poveștile despre astfel de incursiuni virale, uneori din 
partea unor virusuri cu nume ciudate, precum Ebola Zair și Marburg (iar 
acum HCV), au devenit obișnuite. Rar se întâmplă să treacă o lună fără 
o ştire despre acestea, cu toate că, desigur, ele pălesc în fața celui mai fai- 
mos dintre virusurile noi, HIV, cauza SIDA, despre care se vorbeşte zilnic. 
Astfel de rapoarte, dar și altele, care menţionează rezistența tot mai mare a 
bacteriilor la antibiotice, dau foarte clar de înţeles că lumea microbilor se 
schimbă, că apar noi boli și că aceste boli ne iau cu asalt lumea din ce în ce 
mai des. Virusurile emergente par să schimbe natura și tratamentul bolilor 
în deceniile următoare: boli despre care se credea că sunt învinse de mult 
timp sau, și mai grav, boli complet necunoscute, fac astăzi parte din viaţa 
şi din viitorul nostru. 


FUNCȚIA VIRUSURILOR 


Uneori active și replicându-se, alteori dormente și hibernând, există, la pro- 
priu, milioane de tipuri de virusuri. Cele mai multe se găsesc în pădurile 

DESCOPERIREA VIRUSURILOR 


Virusurile au fost descoperite ca entităţi separate în 1885, când mai 
mulți cercetători au observat că organismul care provoacă mozaicul 
tutunului la plantele de tutun nu se vedea la microscop și că acesta 
putea trece prin cele mai fine filtre de porțelan. Un specialist, Marti- 
nus Willem Beijerinck, l-a denumit „un fluid viu contagios“, însă toate 
organismele de acest fel au primit numele latinesc mai cuprinzător 
de „virus“, care înseamnă, pur și simplu, „otravă“. 


tropicale. Chiar dacă, până acum, cercetătorii au identificat aproximativ 
4 000 de virusuri, se estimează că fiecare dintre cele 30 de milioane de 
specii de vieţuitoare de pe Pământ are cel puţin un virus cu care trăiește 
în simbioză compatibilă. Însă poate exista mai mult de un virus; s-a des- 
coperit că unele omizi au în organism 60 de virusuri diferite. Numărul 
de virusuri pe care le întâlnim ca specie este, pur şi simplu, incredibil. De 
fapt, având în vedere numărul lor, acestea provoacă foarte rar boli. Dintre 
milioanele de virusuri, s-a descoperit că doar aproximativ 150 provoacă 
boli la oameni, în timp ce alte aproximativ 400 ar putea să provoace boli 
dacă ar suferi o mutație în organismul nostru. De fapt, funcţia virusurilor 
este destul de diferită de rolul prezentat de literatura modernă pentru vi- 
rusurile patogene purtătoare de boală, care stau la pândă și nepăsătoare. La 
fel ca bacteriile, și acestea sunt necesare pentru viaţa pe Pământ. 


Simbiogeneză 
Dovezi clare sugerează faptul că toate formele complexe de viaţă de pe 
Pământ au evoluat prin aşa-numita simbiogeneză. În simbiogeneză, două 
bacterii agresive se întâlnesc şi, în loc să se ucidă una pe cealaltă, se combi- 
nă şi formează un al treilea organism unic și diferit, care conţine structura 
genetică a amândurora. De-a lungul erelor, acest proces de colaborare taci- 
tă a avut ca rezultat structuri foarte complexe, precum cele care formează 
corpul uman. De fapt, prin folosirea analizei genetice, cercetători precum 
Lynn Margulis au demonstrat că mitocondriile şi leucocitele din corpul 
uman sunt, de fapt, foste bacterii care trăiau de sine stătător și care, în 
trecut, au format o simbioză în care astăzi ne recunoaștem. 

De fapt, suntem formaţi chiar din bacteriile de care am fost învăţaţi să 
ne fie frică, pe care încercăm să le ucidem de la inventarea antibioticelor în- 
coace. După cum află acum cu spaimă oamenii de știință, nu putem ucide 

bacteriile care provoacă boli fără să distrugem viața de pe Pământ. Pentru 
multe dintre aceleași motive, nu putem ucide virusurile care provoacă boli. 
La fel ca bacteriile, virusurile joacă un rol esenţial în co-evoluţia întregii 
vieți de pe Pământ. Suntem virusurile noastre, la fel cum suntem bacteriile 
noastre. 


LUMEA VIRALĂ 


Virusurile locuiesc într-o nișă ecologică unică: în peisajul genomului, al 
ADN-ului şi ARN-ului. Virusurile vorbesc limbajul genelor și, mai mult, 
chiar scriu în acest limbaj. Virusurile posedă o capacitate incredibilă: pot 
să extragă părţile din ADN pe care le întâlnesc și să le integreze în propria 
lor structură. De asemenea, pot să ia porţiuni pe care le poartă în ele și să le 
integreze în ADN-ul altor organisme pe care le întâlnesc. De fapt, una dintre 
principalele lor funcţii este să combine structura genetică a întregii vieţi de 
pe Pământ. Fac asta de foarte, foarte mult timp, și nici noi nu am fost ocoliţi. 

De exemplu, persoanele cu markerul genetic HLA-B27 au tendinţa de 
a avea o boală numită spondilită anchilozantă, o formă gravă de artrită. 
Nimeni nu a știut de ce, până când cercetătorii și-au dat seama că markerul 
genetic HLA-B27 este identic cu o secțiune de ADN a bacteriei Klebsiella 
pneumoniae. Cândva, în trecut, un virus a întâlnit o bacterie K. pneumo- 
niae şi i-a „furat“ o porţiune din ADN, combinând-o cu propriul ADN. 
Mai târziu, în interiorul unui organism uman, a combinat acea bucăţică 
cu ADN-ul unui nucleu destinat a fi un ovul sau spermă. În mod speci- 
fic, ADN-ul de Klebsiella a fost combinat cu genele care poartă informaţii 
pentru formarea ligamentelor și tendoanelor. Astfel, o parte minusculă a 
bacteriei a început să se transmită generaţiilor următoare de la un copil 
la următorul. Şi, din când în când, unul dintre acei descendenţi chiar se 
infectează cu K. pneumoniae. Sistemul imunitar se mobilizează, produce 
anticorpi pentru bacterie și o elimină din sistem. 

Însă, aici începe, de fapt, problema. Mai există unele gene de K. pne- 
umoniae în organism, în nucleul celulelor ligamentelor și tendoanelor 
din corp. Anticorpii, care caută K. pneumoniae, observă markerul genetic 
HLA-B27, se aglomerează în ligamente și tendoane și le atacă, provocând 
spondilită anchilozantă. 


„Saltul viral“ 
În mod normal, virusurile, la fel ca bacteriile, stabilesc o relaţie simbiotică 
cu alte forme de viaţă, împreună cu care evoluează. Organismele lor gazdă 

le oferă un cămin și, la fel ca bacteriile coevolutive, virusurile le oferă gaz- 
delor alte lucruri la schimb. Unul dintre beneficiile oferite este regruparea 
genelor, care ajută organismul să se adapteze și să evolueze mult mai rapid 
decât în erele de schimbări menţionate în teoria standard a evoluției. 

Într-o simbioză sănătoasă, un virus nu îşi ucide niciodată gazda, căci 
atunci adoarme sau moare, în funcţie de natura sa. Iar virusurile, la fel ca 
toate formele de viață, au dorinţa de a supravieţui și de a se reproduce. Un 
virus provoacă boli doar atunci când sare de la gazda împreună cu care a 
evoluat la o specie nouă, iar virusurile trec la alte specii doar dacă habitatul 
lor este deranjat. 

Medicii din Brazilia au observat că, pe măsură ce emigranții intrau în 
pădurile tropicale pentru a tăia copaci, aceștia începeau să sufere de boli 
până atunci necunoscute. De fapt, un grup cu totul nou de virusuri (gru- 
pul C) a apărut la oameni în Brazilia, virusuri care până atunci trăiseră în 
pace, timp de milenii, în pădurea tropicală. Aceeași poveste se petrece pe 
tot globul, provocându-i pe oamenii de știință să regândească ceea ce cre- 
deau că ştiu despre virusuri. 


Când deranjezi un mușuroi de furnici 

Virusologii au descoperit că, atunci când un virus simbiotic echilibrat este 
deranjat, acesta tinde să sară la altă specie. Specialiștii au denumit această 
tendință simbioză agresivă. 

Există aproximativ 4 000 de specii de mamifere pe Pământ (prin con- 
trast, există 750 000 de specii de insecte). Dintre aceste specii de mamifere, 
aproximativ 2 000 sunt rozătoare și 1 000 sunt lilieci. Cele mai multe 
virusuri care sar la alte specii și infectează oamenii (cu toate că evident nu 
este vorba de toate) provin de la rozătoare, lilieci și primate. Hantavirusul, 
virusul misterios care a ucis mulţi indieni Navajo, în sud-vestul american 
cu câţiva ani în urmă, este răspândit prin fecalele de şoarece. Una dintre 
proprietăţile virusurilor ca organisme simbiotice agresive este aceea că ies 
din gazda lor simbiotică şi ajung în mediul înconjurător, de obicei, în fe- 
cale sau urină. Acestea „asezonează“ mediul înconjurător cu particule de 
virus dormante, așa că alte specii din zonă intră imediat în contact cu ele. 
În cazul hantavirusului, multe persoane s-au infectat cu virusul și au murit, 
pur și simplu pentru că au măturat pe jos și au ridicat în aer această sursă 
de infecţie. O populaţie unică de șoareci din zonă s-a mărit ca răspuns la 
mulți factori de mediu, la nivel general, cum ar fi încălzirea globală. Acest 
lucru a permis dezvoltarea unui patogen care, în trecut, fusese necunoscut 
oamenilor din Americi. 

În alt exemplu, maimuța veveriță din pădurea tropicală amazoniană 
trăiește în simbioză co-evolutivă echilibrată cu un virus, herpesvirus saimiri. 
Chiar dacă sistemul imunitar al maimuţei este suprimat artificial, virusul 
nu îi face rău. Întreaga ecoregiune în care trăiește maimuța este infectată cu 
virusul prin intermediul urinei și al fecalelor acesteia. Dacă o primată con- 
curentă, marmosetul (a cărei arie de răspândire se încrucișează ocazional cu 
cea a maimuţei veveriţă), se mută pe teritoriul maimuţei veveriţă, virusul 
o va afecta imediat. Acesta provoacă un cancer fulminant al sistemului 
limfatic în cazul marmosetului. Maimuţele invadatoare mor, iar maimuța 
saimiri și ecosistemul acesteia rămân nederanjate. 

Virusul Epstein-Barr, virusul de variolă și multe virusuri sud-americane 
emergente au sărit de la speciile de rozătoare. Rujeola a sărit la oameni de 
la vitele sălbatice sau de la ungularele domesticite cu 5 000—6 000 de ani în 
urmă. Variola conţine încă secvenţe lungi de gene din ADN-ul de șoarece. 
Pe măsură ce egiptenii au defrișat pădurile și au plantat tot mai mult teren 
cu cereale, un anumit tip de rozătoare (un șoarece cu variolă ca simbiont 
evolutiv), în mod normal restricționat la un număr redus de indivizi într-o 
ecoregiune localizată, a putut să iasă din habitatul natural și să se înmul- 
țească exploziv. În timpul acestui proces, virusul variolei a fost împrăștiat 
pe câmpurile de cereale și în silozuri. De acolo, a sărit la oameni. 

Acest tip de simbioză agresivă nu are o natură neobișnuită. Multe specii 
de furnici trăiesc în același tip de simbioză cu plantele. În schimb, plantele 
le oferă substanțe nutritive speciale. Dacă o erbivoră înfometată vine și 
începe să mănânce planta, furnicile ies și o mușcă de nas și de limbă până 
când aceasta pleacă. Cercetătorul virusolog Stefan Pattyn arată că ciclul 
virus/gazdă seamănă cu o astfel de colonie de furnici care trăieşte în sălbăti- 
cie de milenii. „Intruziunea umană în ecologia locală provoacă distrugerea 
mușuroiului de furnici. Furnicile dau năvală și atacă.“ Richard Preston, 
care a scris celebra carte The Hot Zone (Zona fierbinte) este mai direct. 


Virusul care provoacă SIDA şi alte virusuri emergente supraviețu- 
iesc distrugerii biosferei tropicale pentru că ele pot să sufere mutații mai 
repede decât poate avea loc orice schimbare în ecosistemele lor. Se pare 
că se pricep să scape de pericol, din moment ce unele dintre ele rezistă 
de patru miliarde de ani. Mă gândesc la niște șobolani care părăsesc o 
corabie ce se scufundă... SIDA este răzbunarea pădurii tropicale. Și nu 
e decât primul act al acestei răzbunări. 


Se pare că HIV, virusul care provoacă SIDA, a apărut în pădurile tro- 
picale din Africa, unde trăiește într-o simbioză echilibrată cu maimuţele. 
Două lucruri au scos HIV din ascunzătoare și l-au adus în lumea modernă: 
intervenţia oamenilor în habitatul junglei (urmată de distrugerea acestui 
habitat) și medicina modernă. Medicina modernă joacă un dublu rol în 
emergenţa HIV. Primul este legat de însăși tehnologia medicală: transfu- 
ziile de sânge, acele, operaţiile şi numărul mare de maimuțe folosite în 
experimentele medicale, toate permiţând transmiterea bolii la oameni. Al 
doilea este reprezentat de programele de imunizare derulate în Africa între 
1955 şi 1975. Multe dintre vaccinuri au fost făcute din celulele renale ale 
maimuţelor care trăiesc în simbioză cu HIV. Astfel, s-a inoculat virusul în 
mii de persoane atunci când au fost vaccinate pentru alte boli. Acestea au 
infectat mii de alți oameni, care, la rândul lor, au infectat apoi alte mii și 
așa mai departe. Este cea mai mare catastrofă ecologică a timpului nostru și 
una dintre cele mai răspândite boli iatrogene (provocate pe cale medicală). 
Unele ţări africane își vor pierde jumătate din populaţie — toate persoanele 
cu vârsta cuprinsă între 20 și 45 de ani. 

Din păcate, cel puţin alte 50 de virusuri, printre care și HCV, afectează 
specia umană. Unele, cum ar fi virusurile care provoacă frigurile galbene și 
frigurile denga (rude apropiate cu HCV), au fost suprimate timp de mai 
bine de un secol, iar acum reapar ca rezultat al distrugerii ecosistemelor. 

INFLUENȚA CULTURII UMANE 


Modificarea modelelor culturale umane joacă, de asemenea, un rol im- 
portant în emergenţa virusurilor. Nici rujeola, nici variola nu s-au putut 
stabiliza la populaţia umană, până la apariţia orașelor. Cercetătorii au de- 
terminat că pojarul are nevoie de 500 000 de oameni care să trăiască în 
apropiere pentru a se menţine viabil, iar variola are nevoie de 200 000 de 
oameni, care să trăiască la o distanţă de 14 zile unii față de alții. Odată ce 
aceste condiţii au fost îndeplinite, cu aproximativ 5 000 de ani în urmă, 
aceste virusuri au început să-i infecteze regulat pe oameni. (Cu o densitate 
a populaţiei sub cea optimă, virusul i-ar fi ucis doar pe cei predispuși și, 
pur și simplu, ar fi dispărut din specia umană dacă habitatul nu i-ar fi fost 
invadat din nou.) Ambele virusuri sunt virusuri de nivel 4 de biosiguranță 
pentru un sistem imunitar nou, adică virusurile cele mai periculoase și 
mortale. 

Noile noastre modele de viață — metropole, călătorii cu avionul (toate 
locurile de pe planetă sunt astăzi accesibile în 24 de ore), medicina tehno- 
logică, monoculturile agricole și creșterea animalelor pentru hrană, dis- 
trugerea mediului înconjurător la un nivel care nu s-a mai întâlnit de la 
extincţia dinozaurilor, din urmă cu 65 de milioane de ani — au creat un 
mediu pentru emergenţa și răspândirea unor virusuri noi, înfricoșătoare și 
greu de tratat. Din păcate, simpla definire a virusurilor ca agenţi patogeni 
şi încercarea de a-i eradica nu funcţionează, la fel ca în cazul bacteriilor. Vi- 
rusurile reprezintă o parte complexă a ecosistemului planetei. A-i considera 
drept membri obișnuiți și esenţiali ai rețelei vieţii și abordarea tratamen- 
tului dintr-o perspectivă extinsă, cuprinzătoare, a mediului sporesc șansele 
de a rezolva problemele emergenței virale și de a diminua problemele noi 
pe care le pot crea soluţiile pe termen scurt. O parte din această perspectivă 
înseamnă tratarea bolilor, precum hepatita C, prin tratarea întregii ecologii 
a organismului și prin a vedea în virus un aliat, nu un dușman. 

Atunci când trec pentru prima dată la o specie nouă, virusurile sunt, 
de obicei, foarte virulente: sunt un simbiont agresiv care încearcă să ucidă 
forma de viaţă invadată. Însă, în timp, virusurile încep să stabilească un 
echilibru cu toare speciile pe care le infectează. Pe măsură ce virusul și 
sistemul imunitar al noii gazde se luptă, există tendința de dezvoltare a 
unei simbioze sănătoase. Virusul trece de la caracterul de simbiont agresiv 
al altei specii, la stabilirea simbiozei co-evolutive cu cea nouă. Pentru acest 
lucru e nevoie de sute, chiar de mii de ani. Așa s-a întâmplat cu virusul Ep- 
stein-Barr, despre care s-a emis ipoteza că este cauza sindromului oboselii 

cronice. Acest virus este astăzi atât de echilibrat, încât e nevoie de un sistem 
imunitar foarte slăbit ca să înceapă să funcţioneze ca agent patogen. 

Nu putem ucide virusurile sau bacteriile și poate că cea mai bună abor- 
dare este de a găsi o metodă de a coexista în pace. Populaţia cherokee din 
America de Nord a înţeles acest lucru și a vorbit cu mult timp în urmă 
despre bolile care sunt consecinţa distrugerii mediului natural. Poate că, în 
aceste vremuri de schimbări incredibile, putem, cel puţin, să învăţăm din 
înţelepciunea lor. 

Prin folosirea plantelor medicinale, prin recunoașterea inteligenței vi- 
rusurilor și bacteriilor, începem să restabilim legătura umană profundă cu 
viaţa de pe Pământ și să găsim din nou o cale de a trăi în armonie cu această 
planetă verde minunată care este căminul nostru. 


ANEXA 1: TESTE PENTRU HEPATITA C 
ȘI SEMNIFICAȚIA LOR 


Testele pentru virusurile de hepatită se concentrează, de obicei, în jurul 
analizelor de sânge şi, uneori, a biopsiei ficatului. Acest lucru ignoră faptul 
că HCV poate fi prezent, în proporţie ridicată, în sistemul limfatic sau în 
fluidul cerebrospinal și absent din sânge, în timp ce ciroza hepatică progre- 
sează. Rezultatele testelor trebuie interpretate în lumina unor cunoștințe 
profunde despre boală, a acurateţei testelor în sine și a felului în care dum- 
neavoastră, ca pacient, vă simţiţi. 


Test de detectare a anticorpilor 

În general, acesta este primul test pe care îl veţi face. De obicei, se efec- 
tuează ca parte a unor analize generale ale sângelui. Testul are multe de- 
numiri, însă, de obicei, este trecut în raportul de laborator simplu, drept 
„AC hepatita C“ (AC-HON), ceea ce înseamnă anticorpi de hepatită C. 
Rezultatul va apărea ca reactiv sau non-reactiv. „Reactiv“ înseamnă că ați 
fost expus cândva la hepatita C, iar organismul și-a format anticorpi pen- 
tru aceasta. Nu indică prezenţa HCV. De obicei, sunt implicaţi mulți alți 
factori în determinarea prezenţei sau absenței HCV în corp. 

În general, testul utilizat este de tip ELISA: o analiză cu imunosorbent 
legat de enzime. ELISA a fost folosit pentru prima dată în 1995; astăzi, 
se folosește ELISA III, care este mult mai exact decât prima generaţie de 
teste. Nici acesta nu este 100% exact. Un test mai exact și mai costisitor 
(și, astfel, mai puţin utilizat) este RIBA: o analiză imunoblot recombinant. 

RIBA III este cel mai bun test disponibil, însă nici el nu este 100% exact. 
Pot apărea atât rezultate pozitive false, cât și rezultate negative false. 

Poate dura 6 luni până ce organismul își formează anticorpi pentru 
HCV. Dacă rezultatele testelor indică faptul că nu aveţi anticorpi, însă 
aveţi motiv să credeţi că încă sunteţi infectat, ar trebui să refaceți testul 
după 6 luni. 

Unii oameni cu HCV nu au anticorpi, iar rezultatul testului este nega- 
tiv. Unele persoane sunt testate negativ și, în final, rezultatul este pozitiv, 
iar altele ies la test pozitive și sunt, de fapt, negative. E derutant. Testul 
poate fi folosit ca un indicator destul de sigur dacă rezultatul iese pozitiv, 
însă trebuie să vedeţi întotdeauna cum ies și celelalte teste. Trebuie, mai 
ales, să vedeţi cum vă simţiţi. Nu uitaţi că dumneavoastră trăiţi în propriul 
corp, nu medicul. Conștiinţa umană este încă cel mai rafinat instrument 
de percepţie cunoscut. 


Teste de sânge 
Există un alt set de teste simple care se folosește pentru a evalua starea 
generală de sănătate a ficatului; acestea sunt efectuate, în general, în același 
timp cu testele pentru anticorpi de HCV. De regulă, acestea sunt denumi- 
te teste funcționale hepatice. 
Teste ALT și AST. Spre deruta multora, numele acestor teste s-au schimbat 
şi puteți să vă întâlniți cu ambele denumiri. ALT înseamnă alaninamino- 
transferază; uneori se mai numeşte SGPT. AST înseamnă aspartatami- 
notransferază și este denumit uneori SGOT. Alaninaminotransferaza și 
aspartataminotransferaza sunt enzime prezente în ficat. Când ficatul este 
afectat, celulele se sparg, iar aceste enzime intră în fluxul sangvin, pro- 
vocând creşterea nivelului enzimelor. În vreme ce AST din sânge poate 
proveni din alte surse, un nivel ALT ridicat este provocat aproape invari- 
abil de deteriorarea ficatului. Nivelurile pot varia foarte mult la pacienții 
cu hepatită, iar unele persoane înregistrează creşterile și scăderile în timp, 
simțind că acest grafic este un indicator bun al stării de sănătate a ficatului. 
Pentru a spori confuzia, din nou, trebuie spus că deteriorarea gravă a 
ficatului poate fi prezentă și dacă există un nivel normal de ALT și AST; 
se poate înregistra doar o deteriorare neînsemnată și în cazul unui nivel 
ridicat. Un lucru important de urmărit este raportul dintre AST și ALT. 
Unii cercetători și clinicieni consideră că un nivel mai ridicat de AST de- 
cât de ALT indică afectarea ficatului sau ciroză, în ciuda nivelurilor indi- 
viduale absolute de AST sau ALT. În general, nivelurile mai mici de 50 
IU/L sunt considerate normale, cu ALT mai ridicat decâr AST. Aceștia 

sunt indicatorii cei mai obișnuiți la care se face referire în cazul bolnavilor 
de hepatită. 

Bilirubină. Bilirubina, formată din hemoglobină, este filtrată de ficat din 
sângele care se întoarce de la intestine prin vena portă. Astfel, bilirubina 
din sânge arată că ficatul nu funcţionează corespunzător. Cu cât nivelul 
este mai ridicat, cu atât ficatul funcționează mai prost. Nivelurile foarte 
ridicate provoacă icter, o îngălbenire mai ales a pielii, a ochilor şi a gâtului. 
Nivelul de bilirubină din sânge trebuie să fie sub 1,5 mg/dL sau 17 ml/L. 
Albumină. Albumina este o proteină importantă din sânge. Nivelul de 
proteine (albumină) din sânge reflectă în mod direct capacitatea ficatului 
de a forma proteine. Astfel, un nivel scăzut indică o funcţionare slabă a 
ficatului. 

Nivel de grăsimi în sânge: colesterol, HDL și LDL. Este firesc ca prezența 
acestor grăsimi să fluctueze în cazul bolilor de ficat. Este posibil ca nivelul 
de colesterol și de LDL să crească; nivelul de HDL poate scădea. În bolile 
grave de ficat, cum ar fi ciroza, nivelul de colesterol, LDL şi HDL scad 
semnificativ. Nivelul ridicat de colesterol total și LDL și nivelul scăzut de 
HDL pot indica probleme cu grăsimile din sânge și cu dieta, în general, 
sau pot să fie legate direct de o funcţionare defectuoasă a ficatului. 

Un nivel ridicat de LDL (peste 130 mg/dL) este asociat cu o inciden- 
tă crescută de criză cardiacă sau accident vascular cerebral (AVC); acestea 
sunt asociate, de asemenea, cu un nivel scăzut de HDL (sub 35 mg/dL) şi 
cu un nivel de colesterol seric total ridicat (peste 200 mg/dL). 


Teste aprofundate 

Dacă se constată prezenţa anticorpilor de HCV, este posibil ca medicul să 
dorească să facă analize mai amănunțite pentru detectarea prezenţei viru- 
sului HCV propriu-zis. Pentru aceasta se folosesc mai multe teste, printre 
care și următoarele: 

HCV b-ADN. HCV b-ADN înseamnă ADN ramificat cu virusul hepati- 
tei C. Uneori este menţionat ca HCV ARN b-ADN. Acesta este al treilea 
test uzual, mai ales pentru că este destul de ieftin. Nu este foarte sensibil 
şi arată doar prezenţa încărcăturii virale peste un anumit nivel (350 000 
per ml). Este posibil să iasă un rezultat negativ la testul b-ADN și să aveţi 
totuși hepatita C. În general, persoanele care au HCV şi au un rezultat 
negativ la testul b-ADN sunt considerate cei mai buni (și uneori singurii) 
candidaţi pentru tratamentul cu interferon sau interferon-ribavirină. 
PCR. PCR înseamnă reacție în lanţ a polimerazei. Acest test amplifică 
acidul nucleic al virusului de mai multe milioane de ori, aducându-l la un 

nivel „vizibil“. De la acel nivel „vizibil“ se poate calcula matematic nivelul 
real al virusului în sânge. Testul este foarte sensibil și poate detecta un nivel 
mult mai mic al încărcăturii virale decât cel identificat de testul b-ADN, 
ajungând până la 1000 per ml. Testul este scump și, de obicei, nu este 
disponibil în spitalele mici. Testul este foarte exact pentru anumite tulpini 
virale și mai puţin exact pentru altele și nu detectează toate virusurile din 
limfă sau din lichidul cerebrospinal, dacă sângele este curat. Totuși, în pre- 
zent, este cel mai bun test pentru detectarea prezenţei virusului. 

Biopsie a ficatului. Biopsia ficatului este efectuată prin inserarea unui ac 
prin abdomen în ficat și prelevarea unui mic eșantion din țesutul hepatic. 
Este considerată cea mai bună metodă de determinare a stării de sănătate a 
ficatului și poate fi o procedură realizată atât cu internare, cât și în ambu- 
latoriu. Procedura și ţinerea sub observaţie postprocedură durează între 6 
și 18 ore. Cu toate că este considerată o procedură de rutină, există riscul 
unor complicaţii, cu o rată a mortalităţii de 1/10 000 persoane. Biopsia 
ficatului și medicamentele asociate au mai multe efecte adverse. Trebuie să 
vorbiţi deschis cu medicul despre acest subiect și să luaţi decizia în deplină 
cunoștință de cauză. 

Tesutul ficatului este examinat și este atribuită o notă în funcţie de ni- 
velul de sănătate al țesutului; notele variază de la O la 6 și, cu cât nota este 
mai mare, cu atât ficatul este mai afectat. Mulţi heparologi insistă pentru 
efectuarea biopsiilor și pot solicita mai multe astfel de biopsii. 


ANEXA 2: PREPARAREA ȘI ADMINISTRAREA 
PLANTELOR MEDICINALE PENTRU HEPATITĂ 
ȘI FICAT 


În general, plantele sunt folosite ca medicamente sau transformate în me- 
dicamente în cinci moduri: prin infuzarea plantei în apă (sub formă de 
ceaiuri, infuzii, decocturi, spălături, bere sau băi de aburi); prin infuzarea 
plantei în alcool sau într-o combinaţie de apă cu alcool (ca tinctură, extrac- 
te fluide și, atunci când este diluat, spălături sau spray-uri); prin transferul 
principiilor active ale plantei medicinale către o bază de ulei (ca unguen- 
te sau uleiuri); prin folosirea plantei propriu-zise (consumând-o întreagă 
sau folosind-o ca pulbere, capsule, inhalând-o sau prin aplicare); sau prin 
distilarea și folosirea uleiului esenţial al plantei. În general, plantele medi- 
cinale sunt mai utile în tratamentul hepatitei mai ales sub formă de cea- 
iuri, întregi, ca aliment sau ca tincturi. Alimentele au fost deja prezentate. 

Să aruncăm o privire spre celelalte trei 
metode. 

Desigur, există alte medii din care se 
pot extrage plante medicinale pentru a fi 
folosite ca medicament: oţetul, glicerina 
și mierea sunt trei exemple bune. Toate 
extrag, calităţile medicinale ale plantei, 
în concentraţii diferite: planta întreagă, 
apa și alcoolul sunt cele mai puternice, 
urmate de glicerină și miere, apoi de oţet 
şi ulei. Extractele în glicerină și miere 
sunt foarte utile pentru copii datorită 
gustului dulce. 


Extracte pe bază de apă 

Apa este mediul principal folosit de oameni pentru extragerea componen- 
telor active ale plantei medicinale. Este considerată solventul universal. 
Există mai multe metode de a folosi apa pentru a beneficia de proprietăţile 
medicinale ale plantelor. Cele mai cunoscute sunt infuziile și decocturile. 


Prepararea infuziilor 

O infuzie este pregătită prin cufundarea 
unei plante medicinale în apă rece sau 
fierbinte, nu pe foc, pe o perioadă mai 
lungă. (În esență, ceaiul este o infuzie 
slabă.) Apa pe care o folosiți trebuie să 
fie cea mai pură cu putinţă, nu apă de la 
robinet. Apa de ploaie, apa din fântânile 
ecologice sau de izvor sau apa distilată 
este cea mai bună. Indicaţiile următoare 
sunt pentru infuzii fierbinţi și sunt va- 
labile pentru majoritatea plantelor me- 
dicinale. 

Pentru frunze: 30 g la 1 l de apă; infu- 
zați timp de 4 ore în apă fierbinte, aco- 
perit bine. Frunzele mai tari au nevoie 
de o durată mai lungă de infuzare. 

Pentru flori: 30 g la 1 | de apă; infuzaţi timp de 2 ore în apă fierbinte; 
acoperit bine. Florile mai fragile au nevoie de mai puţin timp de infuzare. 
Pentru seminţe: 30 g la 0,5 | de apă; infuzaţi timp de 30 de minute în apă 
fierbinte, acoperit bine. Semințele mai parfumate, cum ar fi feniculul, au 
nevoie de mai puţin timp (15 minute); măceşul are nevoie de mai mult 
timp (3-4 ore). 

Pentru scoarță şi rădăcină: 30 g la 0,5 l de apă; infuzați timp de 8 ore în 
apă fierbinte, acoperit bine. Unele scoarțe, cum ar fi cea lucioasă de ulm, 
au nevoie de mai puţin timp (1-2 ore). 

Dacă nu faceţi o fiertură, infuziile fierbinţi trebuie preparate în borcane 
acoperite etanș, pentru a evita ridicarea uleiurilor volatile din infuzie sub 
formă de abur. Plantele medicinale care au un ulei esenţial puternic sau 
un miros parfumat atunci când frunzele sunt zdrobite sunt, în general, 
bogate în uleiuri volatile. Borcanele gradate de jumătate de litru sau de un 
litru sunt foarte indicate, deoarece nu se sparg de la căldură. În plus, capa- 
cul care se înșurubează permite scuturarea acestora și împiedică ridicarea 
uleiurilor volatile sub formă de abur. De obicei, eu le las peste noapte. Le 
pregătesc înainte de culcare, le strecor în dimineaţa următoare și le beau 
pe parcursul zilei. 


Prepararea decocturilor 

Decocturile, preparate prin fierbere, pot fi mult mai puternice decât infu- 
ziile şi sunt pregătite, în general, pentru a fi folosite sub formă de compre- 
se, clisme și siropuri. Abordarea farmaceutică standard pentru decocturi 
este de 30 g de plantă medicinală la 0,5 | de apă fiartă, timp de 15 minute 
şi strecurată după ce se răcește; apoi se adaugă apă pentru a ajunge din nou 
la 0,5 l. Eu o fac ușor diferit, după cum urmează. 

1. Combinaţi 30 g de plantă medicinală cu 3 cești de apă într-un vas 
din oţel inoxidabil sau de sticlă rezistentă la căldură (nu folosiţi niciodată 
aluminiu). 

2. Fierbeți la foc mic până când lichidul se reduce la jumătate. 

Doza poate varia de la o lingură la o ceașcă, în funcţie de planta folosită. 
Dacă doriţi o cantitate mai mare de decoct, cantitatea de apă și de plantă 
medicinală poate fi suplimentată. Infuziile și decocturile nu trebuie păstra- 
te mai mult de 3 zile dacă sunt ţinute la frigider, și mai mult de 1 sau 2 zile, 
dacă nu sunt ţinute la frigider. 

Un decoct se poate folosi pentru a pregăti o compresă, pur și simplu 
înmuind un bandaj steril în decoct, apoi punându-l pe zona respectivă a 

corpului. De asemenea, poate fi folosit pentru prepararea siropurilor. Poa- 
te doriţi să reduceţi și mai mult cantitatea de lichid (la două treimi, ca în 
rețeta următoare) și să adăugaţi zahăr după gust. 


Extracte alcoolice 

Tincturile sunt obținute prin înmuierea unei plante proaspete sau uscate 
în alcool sau într-un amestec de apă și alcool. Plantele proaspete conţin, în 
mod natural, un anumit procent de apă. Alcoolul este extractiv: trage toată 
apa din plante. Tinctura rezultată este un amestec de apă și alcool. 

Unele persoane consideră că alcoolul este complet contraindicat în cazul 
bolilor de ficat. Altele au intoleranţă la alcool sau sunt alcoolici în recuperare 
şi doresc să îl evite. Am descoperit că procentul de alcool necesar pentru pro- 
tocolul de plante medicinale pentru hepatita virală cronică este neglijabil din 
punct de vedere al efectelor asupra ficatului. În esență, veți consuma un total 
de 58 ml de alcool pe zi, în trei doze, în 12 până la 16 ore. Această cantitate 
nu este deloc mare. De asemenea, alcoolul facilitează absorbţia plantelor me- 
dicinale în sistem. Dacă doriţi să evitaţi complet alcoolul, puteţi să preparaţi 
tincturile sub formă de glicerite sau să consumați planta medicinală întreagă. 


Prepararea tincturilor din plante medicinale proaspete 

Plantele proaspete frunzoase pot fi tocate sau lăsate întregi înainte să fie 
introduse în alcool sau pot fi amestecate cu alcool într-un blender. Rădăci- 
nile proaspete trebuie să fie amestecate cu alcoolul într-un blender, până se 
obţine o pastă moale. Prepararea unei tincturi cu plante medicinale proas- 
pete necesită doar câţiva pași simpli, după cum urmează: 

1. Într-un borcan de conserve, combinaţi planta proaspătă cu alcool 
95%, într-o proporţie de 1 parte plantă la 2 părți alcool. (De exemplu, dacă 
aveți 85 g [măsură uscată] de măciulie de flori proaspete de echinacea, această 
cantitate trebuie să fie combinată cu 170 g [măsură lichidă] de alcool 95%). 

2. Sigilaţi borcanul bine și depozitaţi-l departe de razele soarelui timp 
de 2 săptămâni, scuturându-l zilnic. 

3. La sfârşitul celor 2 săptămâni, decantaţi (strecuraţi) planta printr-o 
bucată de muselină sau de tifon, storcând-o până când este cât mai uscată, 
pentru a extrage tot lichidul prețios (se recomandă o presă pentru plante sau 
struguri). Depozitaţi lichidul rezultat în sticle etichetate cu numele plantei. 


Prepararea tincturilor din plante uscate 


În cazul tincturilor de plante proaspete, de obicei, obţineţi aproximativ 
aceeași cantitate de lichid pe care o folosiţi iniţial. În cazul materialului 

uscat, mai ales al rădăcinilor, obţineţi cât de mult lichid puteţi. Când se 
usucă, plantele își pierd conţinutul natural umed. Există anumite diagrame 
care arată cât de multă apă poate conţine o plantă medicinală. Unele plan- 
te, cum ar fi arborele de smirnă, nu conţin aproape deloc apă, iar altele, 
precum menta, conţin foarte multă. 

Atunci când preparaţi o tinctură din planta uscată, trebuie să adău- 
gaţi cantitatea de apă care a fost prezentă în plantă atunci când aceasta 
era proaspătă. În general, plantele uscate sunt transformate în tincturi la 
un raport de 5 la 1 (adică 5 părţi de lichid la 1 parte de plantă uscată). 
De exemplu, rădăcina de echinacea conţine 30% apă după greutate. Dacă 
aveţi 300 g de rădăcină de echinacea pulbere, adăugaţi această cantitate la 
1,5 l de lichid (1:5), din care 1 | este alcool 95% și 0,5 | este apă. Din nou, 
nu se utilizează apă de la robinet. 

Pentru a pregăti plantele uscate pentru tinctură, măcinați-le cât mai fin 
într-un blender obișnuit. Se recomandă depozitarea plantelor întregi cât 
de mult posibil, până când aveţi nevoie de ele. La fel ca în cazul tincturilor 
din plante proaspete, lăsaţi amestecul de plante și alcool timp de 2 săptă- 
mâni, apoi decantaţi. 


Plante întregi sub formă de pulbere sau de capsule 

Capsulele sunt bune pentru a asimila în corp o cantitate mare din planta 
întreagă. Capsulele au mai multe dimensiuni. Cele mai întâlnite sunt „0“, 
„00“ și „000“, de la cea mai mare la cea mai mică. Dimensiunea standard 
şi cea recomandată în această carte este „00“ Capsulele goale sunt dispo- 
nibile la cele mai multe magazine de plante medicinale sau la firme care 
livrează prin poştă. Acestea sunt, de obicei, din gelatină. Recomand gela- 
tina vegetală, nu cea animală, din aceleași motive pentru care evit carnea 
din comerţ. 

Planta trebuie să fie măcinată cât mai fin posibil, apoi încapsulată, ceea 
ce este un proces obositor. De obicei, încerc să-mi conving fiul să facă asta 
sau, pur și simplu, le cumpăr de-a gata de la o sursă cu amănuntul. 

Uneori se recomandă să folosiţi plantele sub formă de pulbere, într-o 
formă neîncapsulată. De exemplu, pentru ulceraţii ale stomacului, plantele 
trebuie să fie transformate în pulbere, amestecate cu lichid și consumate. 
Acest lucru îi permite plantei să intre în contact cu întreaga zonă afectată. 
Dacă ulceraţiile sunt la nivelul duodenului, chiar sub stomac, atunci se 
folosesc capsule. Capsulele tind să se așeze pe fundul stomacului, apoi cad 
în duoden unde este nevoie de ele. Ulcerele duodenale sunt însoţite, de 
obicei, de crampe sau de spasme dureroase. Durerea poate fi redusă prin 


116 


REMEDII NATURISTE PENTRU HEPATITA C ŞI FICAT 


adăugarea câtorva picături de ulei esenţial de mentă la amestecul de plante 
medicinale, înainte de a-l încapsula. 

Am constatat că și plantele sub formă de pulbere sunt bune pentru he- 
patită şi bolile de ficat. Atunci când o cantitate mare de plantă sub formă 
de pulbere este amestecată în suc și consumată înainte de culcare, plantele 
intră rapid în sistem și pot fi procesate extrem de repede de ficat. Din cauza 
cantităților mari de plante necesare pentru tratamentul hepatitei C, aceasta 
este modalitatea principală prin care pot fi asimilate cu ușurință. 


Doze pentru copii 

Copiii sunt, în general, mai sensibili la plante medicinale decât adulții. 
Dozele de plante medicinale trebuie să fie ajustate cu ajutorul uneia dintre 
aceste trei abordări cunoscute. 

Formula lui Clark: Împărțiţi greutatea copilului în kilograme la 70, pentru 
a obţine o fracţie aproximativă a dozei unui adult. Pentru un copil de 34 de 
kg, doza va fi 34 împărţit la 70, sau jumătate din doza unui adult. 
Formula lui Cowling: Împărțiţi vârsta copilului, la următoarea sa zi de 
naștere, la 24. Pentru un copil care va împlini 8 ani, doza va fi 8 împărţit 
la 24, sau o treime din doza unui adult. 

Formula lui Young: Împărțiţi vârsta copilului la (12 + vârsta copilului). 
Pentru un copil de 3 ani, formula este 3 împărţit la (12 + 3) sau la 15, 
pentru o doză care înseamnă o cincime din doza unui adult. 


Glicerite și miere din plante medicinale 

Gliceritele şi mierea sunt excelente pentru copii datorită gustului lor mi- 
nunat. În plus, mierea ca mediu pentru plante adaugă propria sa acţiune 
puternică la cea a plantelor respective. La prepararea gliceritelor, folosiţi 
doar glicerină vegetală de calitate alimentară sau miere organică din flori 
de câmp. 

Pentru plante uscate. Folosiţi 1 parte plantă la 5 părți de lichid, cu lichidul 
compus din 10% alcool 95%, 60% glicerină sau miere și 30% apă. Dacă 
aveţi 140 g de rădăcină de echinacea sau genţiană bine măcinată, se folo- 
sesc 0,7 | de lichid, din care 0,7 ml înseamnă alcool 95%, 0,4 | glicerină 
sau miere și 0,2 | apă. Amestecaţi bine toate lichidele, adăugaţi plantă us- 
cată sub formă de pulbere și lăsaţi la macerat într-un borcan de conserve cu 
capac timp de 2 săptămâni; scuturaţi zilnic borcanul. Decantaţi și stoarceți 
planta printr-o bucată de pânză pentru a extrage cât mai mult lichid cu 
putință. Depozitaţi glicerita sau mierea într-o sticlă fumurie, într-un loc 
ferit de soare. 

Pentru plante proaspete. Folosiţi 1 parte plantă la 2 părți lichid, com- 
pus din 15% alcool 95% şi 85% glicerină sau miere. Dacă aveţi 140 g 
de plantă proaspătă, folosiţi 0,3 | de lichid, din care 0,4 ml reprezentând 
alcool 95% şi 0,2 | glicerină sau miere. 

Doză. În general, gliceritele și mierea nu sunt la fel de puternice ca tinc- 
turile și pot fi administrate la 1⁄2 din doza tincturilor. Dacă, în mod nor- 
mal, luaţi Y pipetă (15 picături) de tinctură, puteţi lua 34 (22 picături) de 
glicerită sau de miere. 


ATENȚIE! 


Ca în cazul tuturor medicamentelor, este important, atât la adulți, cât și 
la copii, să acordaţi o mare atenţie modului în care individul răspunde 
la plantele medicinale. Începeţi cu doze mici pe care le măriți treptat. La 
primul semn de reacţie adversă, întrerupeţi administrarea plantei. Dacă 
simptomele severe persistă, consultaţi un specialist. 

Acut. Boală care se dezvoltă rapid, are simptome severe și, în general, este 

de scurtă durată (ex: pojarul sau răceala). Opusul termenului cronic. 

Alifie. Substanţă folosită pentru vindecarea sau tratamentul rănilor. 

Alopată. Medicină modernă convenţională. Iniţial, una dintre cele aproxi- 

mativ opt şcoli de medicină din SUA era alopată. 

Analgezic. Substanţă care ameliorează durerea fără a induce stare de in- 

conștienţă. 

Anestezic. Substanţă care suprimă sensibilitatea nervilor la durere. 

Anodin. Substanţă care ameliorează durerea. 

Antibiotic. Substanţă care deprimă selectiv sau distruge bacteriile (literal, 
„anti-viaţă “). 

Anticoagulant. Substanţă care încetinește sau oprește coagularea sângelui. 

Anticorp. Entitate din celule și din sânge care atacă activ și distruge agenții 

patogeni ai bolilor. 

Antidepresiv. Substanţă care ameliorează depresia sau tristeţea. 

Antifungic. Substanţă care ucide sau inhibă ciupercile. 

Antihemoragic. Hemostatic. 

Antihepatotoxic. Substanţă. care împiedică toxinele să afecteze negativ fi- 
catul. 

Antihipertensiv. Substanţă care scade tensiunea arterială. 

Antimicrobian. Substanţă care inhibă sau ucide microorganismele. 

Antimutagen. Substanţă care reduce sau intervine în activitatea mutagenă 
(capacitatea de a provoca mutații) a altor substanţe. 

Antiinflamator. Substanţă care reduce inflamaţia. 

Antioxidant. Substanţă care încetinește sau opreşte oxidarea. În medicina 
naturistă, este, în mod specific, o substanță care încetinește formarea radi- 
calilor liberi. 

Antipiretic. Substanţă care reduce febra. 

Antireumatic. Substanţă care ameliorează, previne sau reduce simptomele 
reumatice. 

Antiscorbutic. Substanţă care combate scorbutul, de obicei, una care con- 
ţine vitamina C. 

Anii Substanţă care împiedică putrezirea, degradarea celulelor și in- 
ecţia. 

Antispasmodic. Substanţă care ameliorează sau previne spasmele muscu- 
lare. 

Antiviral. Substanţă care ucide virusurile sau le împiedică replicarea. 
Arterioscleroză. Afecţiune în care vasele de sânge s-au îngroșat, s-au întărit 
şi şi-au pierdut elasticitatea din cauza vârstei sau a acumulării de plăci de 
grăsime de-a lungul pereţilor acestora. 

Artrită. Inflamarea articulaţiilor. Există două tipuri: 1) osteoartrită, o boală 
degenerativă a oaselor, care implică pierderea și calcifierea cartilagiului arti- 
culațiilor (oasele care înainte fuseseră protejate de cartilagiu se freacă unul de 
celălalt, dor şi se inflamează) și 2) artrită reumatoidă, o inflamare cronică și 
din ce în ce mai gravă a articulaţiilor, a cărei cauză este necunoscută. 
Astringent. Substanţă care determină contractarea ţesuturilor. În medicina 
naturistă, de obicei, este vorba de o plantă care conţine taninuri, oprește 
sângerarea și reduce inflamaţia. 

Bronșită. Inflamarea membranelor mucoase ale bronbhiilor. 

Cardiotonic. Substanţă care reglează sau întărește acţiunea și metabolis- 
mul inimii. 

Carminativ. Agent care ajută la eliminarea gazelor. 

Catartic. Substanţă care ameliorează crampele și elimină gazele. 

Colagog. Substanţă care induce contracția vezicii biliare. 

Coleretic. Substanţă care încurajează ficatul să producă bilă. 

Colită. Inflamarea colonului. 

Conjunctivită. Inflamarea membranei mucoase a ochiului sau a pleoapei. 
Contrairitant. Substanţă aplicată pe piele, care produce o acţiune iritantă, 
de încălzire sau vasodilatatoare. In general, accelerează procesul de vinde- 
care accelerând circulația sângelui și încălzind inflamaţiile profunde (de 
obicei, ale articulaţiilor). 

Cronică. Boală de lungă durată și lentă, marcată de slăbiciune generală, cu 
episoade acute periodice. Opusul termenului acut. 

Depurativ. Substanţă care stimulează excreţia toxinelor. 

Diaforetic. Substanţă care accelerează transpiraţia. 

Dismenoree. Menstruatie dureroasă. 

Dispepsie. Digestie grea, de obicei, cu arsuri la stomac și reflux de acid. 
Diuretic. Substanţă care mărește fluxul urinar. 

Duoden. Primul segment al intestinului subțire; se află chiar sub stomac. 
Eczemă. Alergie cronică a pielii. 

Emolient. Substanţă care reduce sau ameliorează iritaţia, mai ales pe 
suprafeţele membranei mucoase. 

Expectorant. Substanţă care ușurează eliminarea mucusului din plămâni și 
din tractul bronșic, de obicei prin tuse. 

Febrifug. Substanţă care reduce febra. 

Gastrită. Inflamarea mucoasei stomacului. 

Hemostatic. Substanţă care încetinește sau opreşte sângerarea. 

Hepatic. Substanţă care acționează la nivelul ficatului. 

Hepatită. Inflamarea ficatului. 

Hipnotic. Plantă care provoacă somnul. 

Hipotensiv. Substanţă care reduce tensiunea arterială. 

Imunostimulant. Care stimulează sistemul imunitar și capacitatea de a 
răspunde la boală, treptat sau rapid. 

In vitro. În eprubetă. 

In vivo. Pe un animal viu. 

Infuzie. Ceai extrem de tare, preparat din apă fierbinte sau rece și plante. 
Narcotic. Substanţă care ameliorează durerea prin deprimarea sistemului 
nervos central. Provine din termenul grecesc narkotikos, care înseamnă 
„amorţire“. 

Nervin. Substanţă terapeutică sau sedativă pentru sistemul nervos. 
Nevralgie. Durere care își are originea în nervi. 

Nutritiv. Substanţă care, atunci când este ingerată, hrănește. 

Prurit. Mâncărime. Inflamaţie a pielii care produce mâncărime. 

Purgativ. Substanţă care curăţă intestinele. 

Reflux. Regurgitarea involuntară a fluidelor din stomac. 

Refrigerant. Antipiretic. 

Rinită. Inflamare a membranelor sinusului, începând de la membranele 
mucoase ale nasului (rino înseamnă „nas“). 

Sedativ. Substanţă care are o acțiune calmantă și liniștitoare asupra anu- 
mitor organe sau sisteme (cardiac, nervos, cerebral, spinal, respirator etc.). 
Soporific. Substanţă care provoacă somn. 

Spasmolitic. Substanţă antispasmodică. 

Stimulant. Substanţă care amplifică acţiunea unui anumit sistem de orga- 
ne sau induce o senzaţie de bine. 

Sudorific. Substanţă care produce transpiraţie. 

Taninuri. Compuși astringenţi din plante care protejează planta de droj- 
dii, de a fi consumată și de degradare bacteriană. 

Tinctură. De obicei, o combinaţie formată dintr-o plantă medicinală, al- 
cool și apă. Creată ca rezultat al proprietăţilor de conservare și extractive pe 
care le are alcoolul asupra plantelor medicinale. 

Bitter. O substanță cu gust amărui care amplifică secrețiile gastrice, tonifi- 
că stomacul, crește apetitul și aciditatea stomacului. Aceste substanţe ajută 
la o digestie eficientă. 

Tonic. Substanţă administrată pentru întărirea organismului sau a unui 
anumit sistem din corp, în general în tratamentul bolilor cronice. 

Peste 500 de milioane de oameni din 
întreaga lume poartă virusul hepati- 
tei C (HCV), această boală mortală, care 
poate rămâne nedescoperită timp de 
ani întregi. 

În Remedii naturiste pentru hepatita C 
și ficat, Stephen Harrod Buhner exami- 
nează cele mai recente cercetări despre 
modul în care boala afectează organis- 
mul și oferă o alternativă la tratamentele 
convenţionale, deseori prea puțin efici- 
ente. Veţi găsi, de asemenea: 


e Descrieri clare ale testelor medicale 
comune şi ale tratamentelor pentru 
hepatita C; 

e Un ghid pentru cunoașterea și utiliza- 
rea celor mai bune plante medicinale 
care contribuie la protejarea ficatului 
și întăresc sistemul imunitar; 

e Recomandări utile pentru detoxifierea 
şi fortificarea organismului printr-o com- 
binaţie între dietă, plante medicinale 
şi schimbări ale stilului de viaţă. 


De același autor, la Editura Litera 
a mai apărut Antibiotice din plante. 
În pregătire - Remedii naturiste 
pentru oase și articulaţii sănătoase, 
de David Hoffmann 

